
riusquam ad rem propositam tractandam aggrediamur, pauea nobis praefanda esse videntur 
de vi et usu indicativi futuri periphrastici. Cuius quidem vis et significatio duplex omnino 
est, una subjectiva et in voluntate alicuius vel ratione aliqua posita, altera objectiva et vere 
lemporalis. ^) Quarum significationum utra prior magisque propria sit, si quaeramus, dubitari 
non posse videtur, quin subjectiva sit, cui debeat originem altera. Nam quum formam ver- 
balem in -turo, -suro exeuntem ex substantivis illis in -tor, -sor exeuntibus derivandam esse 
vulgo putent *), ex significatione horum substantivorum subjectivam futuri periphrastici vim 
eruere facile esse videtur. Conferas velim exempli gratia Tusc. Disput. IV § 27: »differt 
anxietas ab angore: neque enim omnes anxii, qui anguntur aliquando, nec qui anxii semper 
anguntur, ut inter ebrietatem et ebriositatem interest aliudque est amatorem esse, aliud aman- 
tem^: facile invenies, quam arte inter se cohaereant voluntatis et consilii vis participii futuri 
et ea significatio, quae in vocabulo amator inest. Quod autem ad objectivam futuri periphra- 
stici vim attinet, maxime est quaerendum, quomodo inter se habeant praesens indicativi futuri 
periphrastici et futurum simplex. Atque inter haec tempora illud intercedit discriminis, quod 
futurum simplex, ut docet Madvigius *), significat aut aliquid omnino esse futurum aut aliquid 
certo quodam futuro tempore fieri, indicativus praesentis futuri periphrastici autem indicat 

■ 

aliquid praesenii tempore esse futurum. 

Triplex omnino est usus huius praesentis indicativi futuri periphrastici. Usurpatur enim 

1) in enuntiationibus relativis, ubi de veris futuris agitur i. e. iis, quorum, ut est 
Fat. § 27, »consequenti tempore vera erit instantia.» Hic semper praesens indicativi futuri 
periphrastici : /w/am sunty eveniura sunt, futurum est, non futurum simplex legitur. Exempia 
habes Fat. §§ 17, 33. 

2) Alter est usus indicativi praesentis futuri periphrastici eiusmodi, ut inter se oppo- 
nantur vel copulentur aut tria illa temporis genera aut praesens et futurum aut praeteritum 
et futurum. 

Hic usus non constans est. Ut fam. XI, 21, 1: »homini nequissimo omnium, qui sunl, 
qui fuerunt, qui futuri sunt» praesens indicativi futuri periphrastici legitur; or. ad Quir. § 16: 
»Cn. Pompeius, vir omnium, qui sunt, fuerunt, erunt, virtute, sapientia, gloria princeps» futu- 
rum simplex positum est. 



') De objectiva futiiri periphrastici vi cfr. Chr. Cavallln, Pedagogisk Tidskrift 18f59, iibeil. 5 pagg. 
244-2^. 

*) Cfr. Kiihner, Ausf. Lat. Gr. I § 170, 3. 

») Lat. Gr. § 339. 

3) Omnino usurpatur praesens indicativi futuri periphraslici in enuntiationibus secun 
dariis, maxime hypotheticis, ubi quid a tempore praesenti spectatum de futuro pronuntiatur. 
Pro exemplis afferam 

Cato M. § 6: faciam vero, Laeli, praesertim si utrique vestrum, ut dicis, gratum 
futurum est: 

Att. XII, 1, 1: et tamen, etsi continuo congressuri sumuSy scribes ad me, si quid 
habebis. 

Fam. IX, 11, 1: sed, quoniam brevi tempore, ut opinio nostra est, te sum visurus, 
ita me affectum offendes, ut multum a te possim levari. 

Ad Pontifices or. § 25: dicam ipso audiente quod sensi et sentio, quoquo animo me 
auditurus est. 

His breviter praemissis ad propositum nostrum tractandum transibimus, in quo ita 
agemus, ut vim et usum conjunctivi futuri periphrastici per singuia enuntiationum genera per- 
sequamur. Initium faciemus ab enuntiationibus relativis, sequentur deinceps quaestiones indi- 
rectae, enuntiationes hypotheticae, concessivae, comparativae, causales, temporales, consecu- 
tivae, enuntiationes a quin et ne incipientes, enuntiationes nedum eiforsitan continentes. 

Restat, ut afferam^ quibus maxime adjumentis usus sim. 

Editiones adii has: 

M. TuUii Ciceronis opera quae supersunt omnia ex recensione Jo. Casp. Orellii. 

Ed. alt. emendat. Vol. I et II. 

M. TuIIii Ciceronis scripta quae manserunt omnia recognov. Reinh. Klotz. 

M. TuIIii Ciceronis scripta quae manserunt omnia recogn. C. F. W. Mueller. Part. II 
Vol. I, II, III. Part. IV Vol. I, II, III. 

M. TuIIii Ciceronis opera quae supersunt omnia ediderunt I. G. Baiter et C. L. Kayser 

M. Tullii Ciceronis epist. ad Att. libri XVI. Rec. et adnot. illustr. I. C. G. Boot 
Amstelodami 1865. 

Grammaticos quum alios tum hos consului: 

Draeger, Historische Syntax der Lateinischen Sprache. 

Kiihner, Ausfiihrliche Grammatik der Lat. Sprache. 

Madvig, Laleinische Sprachlehre fiir Schulen. Braunschweig 1857. 

Lattmann und Miiller, Lat. Schulgrammatik. Gottingen 1872. 

Hoppe, zu den Fragmenten und der Sprache Ciceros. Gumbinnen 1875. 

Hoppe, der Conjunctiv der Conjugatio periphrastica activa in indir. Fragen und Be- 
dingungssatzen. Gumb. 1879. 

Quos praeterea adhibuimus aut editores aut grammaticos, suo quemque loco nomina- 
bimus. 



Enuntiationes relativae. 

n enuntialionibus relalivis conjunetivi praesenlis, imperfecti, perfecti fuluri periphrastici 
exerapla inveni. Causae conjunctivi modi adhibiti variae sunt: aut enim causalem vim habet 
sentenlia relativa aut consecutiva sententia est aut senlentia secundaria orationis obliquae aut 
denique conjunctivus modus positus est per atlractionem modi, quam vocant. 

Exemplorum, quae huc pertinent, prima partitio haec esse debet: 
I. Conj. praes., impf., perf. futuri periphrastici in relativis sententiis leguntur, quibus quid 

pronuntielur nulli obnoxium condicioni. 
II. Conjunctivi praes. et imperf. fut. periphr. in sententiis relalivis adhibiti, quae subjectae 
sunt ahcui condicioni. 

I. Relativa sententia nulli subjecta est condicioni. 

Conj. praes. fut. periphr. 
Conj. praes. fut. periphr. in his sententiis relalivis variis significationibus usurpatur, 
quae ad quattuor omnino genera referri posse videntur. 
Usurpatur enim conj. praes. fut. periphr. 

1) de eo, qui in animo habet ahquid facere; 

2) de eo, quod de futuro ita pronunlialur, ut certa aliqua ratio spectetur, unde 
deducatur; 

3) in ea significatione, qua quid facultatem habere alicuius rei faciendae vel posse 
aliquid facere indicetur; 

4) in objectiva futuri tcmporis vi. 

1) De eo, qui in animo habet aliquid facere positus est conj. praes. fut. periphr. 
his locis: 

Or. Sest. § 133: lex — velat gladiatores biennio, quo quis petierit aut petUurus 
sit, dare. 

Sic hoc exemplum sese habet apud Klolzium, Muellerum, in ed. Orell. altera. Kay- 
serus verba: petierit aut uncis seclusit. Auctor est Madvigius, qui (Op. Ac. pr. pg. 501) haec 
verba delenda censet neque id injuria. Nam plane absurdum est vetare, biennio post peti- 
tionem blandimenta populi adhiberi. Accedit, quod Scholiasta Vat. in suo codice haec verba 
legisse non videtur, quum haec adnotet: »praescribebatur enim inter alia, ne candidatus ante 
biennium, quam magislratum petiturus esset, munus populo ederet.» Praeterea commemoratur 
haec lex etiam in Vatin. § 37: biennio, quo quis petat petiturusve sit gladiatores dare. For- 
tasse nostro quoque loco legendum est: petat petiturusve sit. Neque enim plane perversum 
esse videtur cogitare, lectionem codicibus nostris traditam inde originem traxisse, quod in 
libro archelypo quum scriplum fueril: pet at petilurus sil, id a librario ita correclum sit, ui 

terminatione —ai verbi, quod est petat, \n aut mutata reliquam verbi partem in petierit 
transformaret. 

Finn. II § 12: deinde qui fit, ut ego nesciam, seiant omnes, quicumque Epicurei esse 
voluerint? Quod vestri quidem vel optime dispulant, nihil opus esse eum, qmfuturus sit 
philosophus, scire litteras. 

Tusc. Disp. I § 96: Graeci enim in conviviis solent nominare cui poculum tradituri sint. 

Nominare sc. eum. Conj. per modi attractionem positus est. Pro quaestione indirecta 
hanc sententiam habet Hoppe, der Conj. etc. pg. 7. 

Interrogalio autem indirecta esse non potest sententia a cui incipiens propter signifi- 
cationem verbi nominandi o: nomen alicuius pronuntiare. 

(Qu. Cic.) De Pet. Consul. § 45: hoc quidem facile praeceptum est, ut, quod yhdarMS 
sis, id significes te hbenter esse facturum. 

2) De eo, quod de futuro ita pronuntiatur, ut certa aliqua ratio spectetur, ad quam 
referatur. 

Pro natura et vi huius rationis varie licet vertere huiusmodi futurum periphrasticum. 

De eo, quod futurum esse concludi potest: 

Divin. II § 15: potestne igitur earum rerum, quae nihil habent rationis qua refuturae 
sinty esse ulla praesensio? 

Ibdm. § 17: qui potest provideri quidquam futurum esse, quod neque causam habet 
ullam neque notam cur Juturum sit? 

De eo, quod futurum esse certum et notum est, positum est fut. periphr.: 

Brut. § 290: quum surgat is, qui dicturus sit, significetur a corona silentium. 

o: quem dicturum esse sciat corona. 

De eo, quod divinitus vel natura alicui faciendum tributum est, positum esse videtur 
fut. periphr: 

Fam. II, 5, 2: ea para, meditare, cogita, quae esse in eo civi ac viro debent, qui sit 
rem publicam afflictam in veterem dignitatem et libertatem vindicaturus. 

In natura alicuius rei posita est ratio: 

OfT. I § 35: mea quidem sententia paci, quae nihil habitura sit insidiarum, semper 
est consulendum. o: de qua non sit metuendum, ne quid habeat. 

Or. pro Rabirio Postumo § 24: plane confiteor fieri nihil posse dementius quam sci- 
entem in eum locum venire, ubi libertatem sis perditurus. o: ubi libertatem perdas necesse sit. 

In voluntate alicuius, non eius, de quo praedicatur sententia relativa, sed alterius 
posita esse videtur ratio: 

De Orat. II § 129: nam hoc necesse est, ut is, qui nobis causam adjudicaturus sit, 
aut inclinatione voluntatis propendeat in nos aut defensionis argumentis adducatur aut animi 
permotione cogatur. o: is, quem nobis causam adjudicare velimus. 

Conj. per modi atlractionem positus est, quum in sententia ab ut incipiente inclusa 
sit sentenlia relativa. Conjunctivum autem hunc non esse conj. futuri simplicis verum prae- 
sentis indicativi futuri periphr., inde concludo, quod eadem est inter hanc sententiam relativam 
eiusque primariam sententiam ratio, quae propria est conjunctionum sententiarum, quales sunt: 
»me ames aportet, non mea, si veri amici futuri sumus» (Finn. II § 85); »respersas manus 
sanguine paterno judices videant oportet, si tantum facinus credituri sunt» (Sex. Rosc. Am. 
§ 68.). Atque huiusmodi periodorum hypotheticarum id proprium esse videtur, ut senlentia 
secundaria aliquid expeti ab aliquo ^umalur, ad quod consequendum id, quod sententia pri- 



maria eflfertur, necessarium sit. A quo expetalur id, quod sententia secundaria sumitur, ex 
perpetuitate verborum videre licet. In exemplis allatis versatur res in aliorum voluntate quam 
eius, de quo praedicatur sententia secundaria. Potest tamen etiam de voluntate subjecti sen- 
tentiae secundariae agi, ut in Tusc. Disp. V§ 13: tu, si quid es facturus, nova aliqua con- 
quiras oportet. 

Postremum est observandum, in buiusmodi periodis hypotheticis pro futuro periphra- 
stico etiam verbum, quod est velle, in protasi locum posse habere. Pro exemplo afferam 
Tusc. Disp. V § 67: eius (= mentis) bono fruendum est igitur, si beati esse volumus. 

Duo exempla restant ad afferendum, in quibus dubitare liceat, utrum conjunctivus 
periphrast., qui in iis inest, hanc subjectivam vim, de qua nunc egimus, qua quid de futuro 
ita pronuntietur, ut certa aliqua ratio spectetur, an objectivam futuri temporis significationem 
habeat. Ex. sunt: 

Tusc. Disp. I § 35: veri simile est, quum optimus quisque maxime posteritati serviat, 
esse aliquid, cuius is post mortem sensum sit habiturus. 

Cat. M. § 66: mors etiam optanda, si aliquo animum deducit, ubi sitfulurus SLeiernus. 

3) Conjunctivus praes. fut. periphr. ea significatione, qua potestas et vis alicuius rei 
indicetur. 

Unum exemplum huc referendum, quod tamen ita comparatum est, ut duplicem 
admittat explicandi rationem, prout conjunctivus per modi attractionem positus esse habeatur 
aut ad genus consecutivum referatur. 

Exemplum est 

Or. pro Murena § 19: magna laus et grata hominibus unum hominem elaborare in 
ea scientia, quae sit multis profutura. 

In quo ex. si conj. sent. relat. per modi attractionem positus esse habetur, magis per 
se indicatur, qualis scientia. de qua agitur, sit, atque in forma periphrastica potestatis et facul- 
talis vis inest. Contra si sententia relativa consecutiva sit, haud scio an fulurum periphr. 
objective aliquid esse futurum enuntiet, atque non tam indicetur, quaiis per se sit scientia 
juris civilis, sed qualis haec scientia a Ser. Sulpicio tractata futura sit. 

4) Conj. praes. fut. periphr. mera futuri temporis vi praeditus. 

Adhuc versati sumus in iis exemplis conjunctivi praesentis fut. periphr., quae ad 
indicativum praesentis eiusdem conjugationis responderent. Quae nunc afferemus exempla, 
de iis saepe difficile est dijudicare, utrum ad praesentia indicativi conjug. periphr. an ad 
futura simplicia respondeant ea praesentia conjunctivi conjug. periphr., quae in iis insunt. 
Verum tamen nonnuUa ex. eiusmodi sunt, de quibus pro certo slatuere liceat, ad praes. ind. 
conjug. periphr., non ad futura simplicia respondere eorum praesentia conjunctivi conjug. periphr. 
Sunt ea exempla, in quibus sententiae relativae: quae futura sint, quae eventura sint de veris 
futuris positae sunt.') 

Exempla sunt: 

Fat. § 20: nec ii, qui dicunt immutabilia esse quae /w^ara sint nec posse verum 
futurum convertere in falsum, fati necessitatem confirmant, sed verborum vim interpretantur. 

Fat. § 32: multum enim differt utrum causa naturalis ex aeternitate futura vera efficiat 
an etiam sine aeternitate naturali, futura quae sint, ea vera esse possint intelligi. 

Fat. § 13: tu, et quae non sint futura, posse fieri dicis. 



') Cfr. praef. 

Ut h. 1. edilores sic inler se discrepant, ut >^futiira sinl» Muellerus et Baiterus legant, 
sfutura sunt» Klotzius, sic duobus aliis locis in modo verbi sententiae relativae statuendo 
editores non consentiunt: 

Div. II § 102: neque nostra nihil interest scire ea, quRe futura sint. 

Ibdm § 105: at nostra interest scire ea, quae cvmtura sint, 

His duobus locis conjunctivum habet Klotzius, indicat. Baiterus et Muellerus. Eadem 
fere verba inveniuntur: Div. I § 82, ubi tamen eliam Klotzius indicativum legendum censet: 
neque nostra nihil interest scire ea, quae evcntura sunt. 

Ad dijudicandum, utrum conjunctivus an indicalivus his locis legendus sit, omnia in 
auctoritate codicum posita esse videntur. Nam quae disputat Muellerus (Fleckeiseni Annal. 
1864 pag. 629), indic. his locis necessarium esse, propterea quod pronomen ea antecedat, 
vere essent disputata, si conjunctivus modus his locis nuUa alia ratione explicari posset quam 
pro conjunctivo quaestionis indirectae. Quod nimirum longe aliter sese habet. Quid enim 
obstat, quominus hic conjunctivus per modi attraclionem positus esse habeatur? Ac quum ea 
sit codicum ratio, ut II § 105 omncs, I § 82 plurcs codices sint habeant, non dubito, quin 
his duobus locis codicum auctoritatem esse sequendam censeam. Quod autem ad tertium 
illum locum attinet: II § 102, quamquam unus tantum codex sint praebet, tamen^ quum hoc 
loco repetatur eadem ratio Stoicorum, qua divinationem esse concluditur, quae I § 82 scripta 
fuit, fortasse ad similitudinem plenam efficiendam hoc quoque loco conjunctivus legendus est. 

Objective fortasse positum est etiam iilud »futura sint>, quod scriptum invenitur 

Div. I § 127: qui enim teneat caussas rerum futurarum, idem necesse est omnia 
teneat, quae futura sint, 

In sententia relativa universali legitur »futurum sit» objectiva fut. temporis vi praeditum 

Fat. § 13: qmAqmA futuruni sit, id dicit fieri necesse esse et, quidquid non s/^yM^a- 
rum, id negat fieri posse. 

Alia sunt exempla conj. praes. fut. periphr. objectiva futuri temporis vi praediti ita 
comparata, ut in iis inter se opponantur aut tria illa temporis genera, praes., praeteritum, 
futurum, aut tempus praesens et futurum aut denique praeteritum et futurum. In huiusmodi 
sententiis indicativo modo utentibus quum saepenumero apud Ciceronem indic. praes. fut. 
periphr. adhibeatur ^), sequitur, ut hic conj. praes. fut. peviY^hv. in^/icativo praes.fut. pcriphr. 
respondere possit. 

Ex. sunt haec: 

Div. I § 126: fatum causa aeterna rerum, cur et ea, quae praeterierunt, /ac^a sint, 
et quae insiant /lant et quae sequuniuv futura sint. 

N. D. I § 116: an quidquam eximium potest esse in ea natura, quae sua voluptate 
laelans nihil nec actura sit umquam neque agat neque cgcrit. 

Praesens et futurum inter se opponuntur: 

Fat. § 13: ille id solum fieri posse dicit, quod aut sit verum aut futurum sit vevum. 

Fat. § 17 (Id.) 

Praeterito opponitur futurum: 
N. D. III § 32: natum sit, futurum sit, 
Att. XI, 7, 5: detulerint, dclaturi sint; 
De Orat. II § 306: dixeris, dicturus sis: 
Divin. in Caecil. § 71: luevW, futura sit. 



*) Cfr. pracf. 

Reliqua ex , in quibus conj. praes. fut. periphr. objecliva futuri vi praeditus est, 
haec sunt: 

Divin. I § 36: mentiri (hos) judicemus nec saeculorum reliquorum judicium, quod de 
ipsis faturum sit, pertimescere. 

In hoc ex. quaerere iicet, utrum verba: quod de ipsis futurum sit pro sententia 
relativa an quaestione indirecta sint habenda. Muellerus, commatis post nec et sit positis, 
indicat, se hanc sententiam pro interrogatione indirecta habere. Sed etiam interpunctione 
Klotzii, quam supra relulimus, recepta haud scio an haec verba quaestionem indirectam acci- 
pere liceal, cuius subjectum, quod vocant, per prolepsin pro objecto sententiae primariae 
positum sit. * 

Fat. § 4: an mihi, inquam, potest quidquam esse molestum, quod tibi gratum 
futurum sit 

Sic codd., Baiter., Mueller. Klotzius cum Madvigio: futurum est. Postea tamen Mad- 
vigius suam sententiam mutavit. (Cfr. Finn. ed. III pag. 740). 

Tusc. I § 91 : itaque non deterret sapientem mors quominus rei publicae suisque con- 
sulat, ut posteritatem ipsam, cuius sensum habiturus non sit, ad se putet pertinere. Qua re 
licet eliam morlalem esse animam judicantem aeterna moliri, non gloriae cupiditate, quam 
sensurus non sit, 

Ibdm. § 96: quam illud iter jucundum esse debet, quo confecto nulla reliqua cura, 
nulla soUicitudo futura sit. 

Finn. III § 64: certe verum est etiam iis, qui aliquando futuri sint, esse propler ipsos 
consulendum. 

Off. II § 55: prodigi pecunias profundunt in eas res, quarum memoriam aut brevem 
aut nuUam omnino sint relicturi. 

Att. VIII, 3, 2: considerandum est, sitne viri fortis et boni civis esse in ea urbe, 
in qua, quum summis honoribus imperiisque usus sit, res maximas gesserit, sacerdotio sit 
amplissimo praeditus, f non futurus subeundumque periculum sit cum aliquo f fore dedecore, 
si quando Pompeius rem publicam recuperarit. 

Sic Wesenb. Baiterus: in qua nomen futurus', subeundumque pericuium sit, cum 
aliquo fore dedecore, si quando etc. 

Nomen fulurus Jac. Gronovius. 

Lectio, quam Baiterus recepit, mihi non admodum placet, propterea quod post ^nomen 
futurus» nimis leve et languidum videtur id quod .sequitur: periculum subeundum sit, cum 
aliquo fore dedecore. Fortasse legendum : in qua non sine aliquo dedecore futurus, subeun- 
dumque periculum sit, si . . . . 

Facile enim potuit illud »cum aliquo dedecore» in margine ut glossa ad i-non sine 
aliquo dedecore» positum inde in contextum irrepsisse, quod quum factum esset, verba: vsine 
aliquo dedecore» deleta sunt et »fore» additum. 

Att. VIII, 14, 2: quam triduo sciturus sis. 

Ep. ad Brut. I, 4, i: futura sit. 

Fam. IV, 7, b: futura sit; VI, 4, 4: futurus sit; VI, 10, 3: sit futurum; XV, 11, 1: 

facturus sim. Ep. ad Qu. fr. I, 1, 10: habituri sint. Herenn. IV, 33; deinde subjicimus id, 

quod oportet dici [aut non oportet], quod aut nobis diA]\xm%n\.o futurum sit aut iliis obfuturum 

e contrario. Sic Kayser. Klotz: quod oportet dici aut non oportet aut nobis adjumento 

futurum est aut etc. 

SuU. § 88: sit traditurus. De Domo Sua Or. § 45: sit /uturum. Muren. § 85: inipe- 
dituri sinti^) Locus mulilus. 

Imperfectum conj. fut. periphr. in sententia relaliva nulli subjecta condicioni. 

Ut conj. praes. etiam imperj, conj. fut. periphr. variis significationibus usurpatur, 
quae ad totidem genera referri posse videntur. / 

1) De eo, quod quis in animo habebat facere. 

Att XI, 10, 1 : volnmen sibi ostendisse orationis (sc. Qu. filium P. Terentius narrabat), 
quam apud Caesarem contra me esset habiturus. 

Muren. § 50: minime timidum et valde calamitosum esse oportere eum (sc. dicebat 
Catilina), qui esset futurus dux et signifer calamitosorum. 

De Orat. II § 71: praeclare mihi videris posuisse ante oculos, quid discere oporteret 
eum, qui orator esset Juturus. 

Relativam quoque sententiam ad oralionem obliquam pertinere, conjunctivo modo et 
imperfecto tempore notatum. Extra enim pendentem orationem posita sine dubio haec sen- 
tentia relativa, utpote quae universalem notionis descriptionem contineat, hoc modo sese 
haberet: eum, qui orator est futurus. Nunc vero, quum haec quoque sententia pendentis 
loco posita sit, eadem est ei temporis et modi ratio, quae sententiae interrogativae, quae 
nimirum propterea tempore imperfecto: oportcret xxiWxxv, quod ex infinitivo praeterito: posuisse 
pendet, quamquam et haec quidem sententia omne tempus complectitur ideoque nos in ver- 
tendo praesenti utimur tempore. 

Brut. § 302: attulerat (sc. Hortensius) minime vulgare genus dicendi: duas quidem 
res, quas nemo alius: partitiones, quibus de rebus dicturus essct, et collectiones eorum, quae 
essent dicta contra, quaeque ipse dixisset. 

»Eorum quae» conjectura est Orellii, a Klotzio, Piderit, aliis recepta. Codicum lectio: 
memor et quae, quam relinuit Kayserus. 

Piderit adnotavit, »eorum quae» sine dubio esse legendum atque plane respondere 
membro priori: partitiones, quibus . . . ., unde apparet, eum sentenliam: quibus de rebus 
esset dicturus pro senlentia relativa habere atque proprie in sententia primaria esse audiendum: 
earum rerum, 

Quae autem causa conjunclivi ponendi fuerit, difficile sane dictu sit. Equidem nullam 
aliam video explicandi ralionem quam eam, qua statuitur, conjunctivum hic esse positum 
ad rem iteratam significandam. Qui conjunctivi usus quum magis abhorreat a Ciceronis scri- 
bendi genere, quaerilur, num haec difficultas ullo modo evitari possit. Ac nescio an res 
simplicissime absolvalur, si codicum lectionem »memor et» relinemus. 

Tum nimirum conjunclivus post »memor» in quaestione indirecla legitur, atque ad 
simiiitudinem plane efficiendam etiam prior conjunctivus: dicturus esset eodem modo expli- 
candus est. Vocabulum enim, quod est partitio, quam significationem h. 1. habeat, si quae- 
remus, inveniemus idem significare atque divisio in Herenn. I § 4: divisio est, pcr quam 
exponimus, quibus de rebus simus acturi; atque constructio, quam vocant, huius substanlivi 
verbalis, qua cum quaestione indirecta conjungitur, confirmatur atque illustratur altero exemplo 
ex eodem Hbello sumpto, IV § 52: inter hanc divisionem et illam hoc interest : illa dividit 
per enumerationem aut per expositionem, quibus de rebus per totam orationem disputatio 
futura sit. Cfr. De Orat. III § 203: proposilioque, quid sis dicturus. 



2) Imperfectum conj. fut. periphr. de eo, quod de futuro ita pronuntiatur, ut ad certam 
aliquam rationem referatur. 

In munere et officio alicuius posita est ratio actionis futurae 

Leg. Agr. II § 19: nemo mutavit, quin ei, qui populo agros essent adsignaiuri, ante 
a populo acciperent beneficium quam darent. 

Qui essent adsignaturi o: quorum officium esset, ut adsignarent. 

In indole ac natura alicuius latet ratio 

Sex. Rosc. Am. § 52: domum suam istum non fere quisquam vocabat. Nec mirum, 
qui neque in urbe viveret neque revocaturus esset. 

Cfr. § 39: de luxuria purgavit Erucius, cum dixit hunc ne in convivio quidem ullo 
interfuisse. Nihil autem umquam debuit. 

De eo, quod futurum esse ex rebus quibusdam concludi posset, positum est impf. 
conj. fut. periphr. 

Mil. § 51: cur eo in loco non subsedit, quo ille noctu veniurus esset. o: quo illum 
noctu venturum esse suspicari liceret sc. propter distantiam huius loci (prope urbem siti) ab 
illo loco (= Aricia), unde Clodium profectum esse ponitur scivisse Milonem. 

Ep. ad Brut. I, 15, 10: nuUum bellum civile fuit omnium, quae memoria mea fuerunt, 
in quo bello non, utracumque pars vicisset, tamen aliqua forma esset futura rei publicae. 

o: in quo bello non sperare liceret aliquam formam esse futuram sc. propter mores 
et studia eorum, qui inter se bellum gerebant. 

De eo, quod in voluntate et consilio alicuius positum est sive de eo, quod ad aliquid 
destinatum est, usurpatum est impf. conj. fut. periphr. 

Tim. de universo 12: sic se res habebat, ut praestantius genus esset eorum (sc. ani- 
morum), qui essent fuiuri viri. 

o: qui ita, ea lege essent generati, ut viri fierent. 

Att. VII, 17, 2: in quo accusavi mecum ipse Pompeium, qui tantas res atque eas, 
quae in omnium manus venturae essent, Sestio nostro scribendas dederit. 

Cfr. verba proxime antecedentia : Scriptae enim et datae (sc. hae litterae Pompeii) 
ita sunt, ut proponerentur in publico. 

In voluntate et dispositione alicuius posita est ratio 

Att XIII, 52, 1: villa ita completa militibus est, ut vix triclinium, ubi coenaturus 
ipse Caesar esset, vacaret. 

o: ubi, ut coenaret ipse Caesar, a Philippo hospite esset curatum. Hoppe, zu den 
Fragmenten etc. pag. 25: soUte, konnte, quarum interpretationum tantummodo priorem loci 
sententiae convenire apparet. Contra si potentialis vis in sententia relativa inesset, exspec- 
tares pro: coenaturus esset coenaret, 

3) Ad copiam vel facultatem alicuius rei faciendae significandam usurpatus esse videtur 
conj. impf. fut. periphr. 

Fam. IV, 5, 3 (Servius): quid autem fuit, quod illam (TuIIiam) hoc tempore ad viven- 
dum magnopere invitare posset? An ut ea liberos ex sese pareret, quos quum florentes 
videret, laetaretur? Qui rem a parente traditam tenere possent, honores ordinatim petituri 
essent, in republica libertate sua usuri? 

Ad usuri nimirum essent auditur, neque uUa opus est mutatione, ut usi pro usuri 
(Hofmann). Conjunctivus sententiarum relativarum huius exempli potentialis praeteriti, quenci 
vocant, esse videtur. 

4) Imperf. conj. fut. periphr. objectiva futuri temporis significatione praeditum. 

Div. II § 19: dicebas omnia, qua3 ^i^vQni futurave essent, fato contineri. 

Sententia relativa universalem vim habet; imperf. conj. positum est propter leges con- 
secutionis temporum in enuntiationibus secundariis conjunctivo modo utentibus. Indicativo 
modo si uterelur sententia relativa, hoc modo exprimeretur: quae fiunt futurave sunt. 

Praeteritum pro praesenti etiam tribus aliis locis legitur: 

Att. VI, 8, 5: Sat multa, qui et properarem et ei litteras darem, qui aut mecum aut 
paullo anle venturus esset. 

Quae imperfecta in hoc exemplo inveniuntur, ea duplicem admitlunt explicandi ratio- 
nem. Aut enim ad verba: sat niuita perfeclum praesens: scripsi audire licet aut plusquam- 
perf. scripseram. Perf. praes. imperf. vel plusquamperf. conjunctivi saepenumero, maxime 
apud Ciceronem sequi, satis notum est. Contra si scripserani audiatur, hic habemus ex. illius 
imperf. pro praesenti, quod orationis epistolaris proprium est. 

Aller locus is est, in quo praeteritum pro praesenti positum sit et secundum illum 
epistolarum proprium temporum usum et propter leges consecutionis temporum. Est 

Fam. VI, 21, 1: quotidie commemorabam (= commemoro) solos nos vidisse, quantum 
esset in eo bello mali, in quo spe pacis exclusa ipsa wiciOTia futura esset acerbissima. 

Tertium ex. conj. imperf. fut. periphr. perfectum praes. sententiae primariae sequentis 
legitur 

Att. XVI, 16 A 6: mihi sumpsi, ut id a te peterem, quod tua singularis humanitas 
suavissimique mores a te essent impetraturi. 

Imperf. conj. simplex et imperf. conj. fut. periphr. inter se copulata sunt 

Fam. X, 5, 2: declaratio animi tui, quem haberes de re publica quemque habiturus 
esses, mihi erat jucundissima. 

Hoppe, der Conjunctiv etc. pag. 4, accipit sententiam: quem — habiturus esses 
quaestionem indirectam, cuius objectum, quod vocant, per prolepsin in sententia primaria ut 
genitivus objectivus positum sit. Quod haud scio an refellatur iis verbis, quae proxime ante- 
cedunl: itaque commemoratio tua paternae necessitudinis benevolentiaeque eius, quam erga 
me a pueritia contulisses, incredibilem mihi laetitiam attulerat. 

Conjunctivo modo utitur sent. relativa ad orationem obliquam denotandam. 

Oblique dicitur id, quod continet sent. relativa, etiam 

Att. IX, 7 B 2 (Balbus): mihi concessit (Caesar), ne in iis castris essem, quae contra 
Lentulum aut Pompeium futura essent. 

Ex iis, quae proxime antecedunt, perspicere possis, significationem verborum: quae 

futura essent non esse eam, qua pro certo affirmetur castra contra Pompeium es.se futura. 

Dicit enim Balbus, huius epislolae seriptor, in paragrapho I: ab Caesare epislolam accepi, 

cuius exemplum tibi misi, ex f quibus (quo tu?) perspicere poteris quam cupiat concordiam 

suam et Pompeii reconciliare. Quae quum ita sint, in conjunctivi forma polentialcm vim 

inesse credo. 

Reliqua ex., in quibus impf. conj. fut. periphr. objectivam futuri temporis vim habet, 

haec sunt: 

Fat. § 18: Sic si diceretur »Morietur elc», vere dicerelur. Id enim fore dicerelur, 
quod esset futurum : futurum autem fuisse ex eo, quia factum est, inteliigi debet. 

Att. XV, 11, 1: dicebam ea, quae tibi profeclo in mentem veniunt, cur non (\s\s('/ luto 
fumrus. 

Pauio supra: tulo non eris. 



Ibdm. 12, 1: noster vero in Asiam — stalim autem se ilurum, simul ac ludorum 
apparatum iis, qui curaturi essent, tradidisset. 

Ut in hoc ex. relativa sententia enuntiatio orationis obliquae secundaria est, sic ad 
orationem obliquam perlinet relat. sent. etiam his duobus locis: 

Catil. I § 7: qui dies futurus esset a. d. VI. Kal. Nov. 

Fam. VIII, 8, 5: ex Kal. Martiis. quae in suo magistratu yw^a/m* essent. 

Postremum afferam 

Octav. § 6: at te fata patriae Paridem futurum praedicebant, qui vastares urbem 
incendio, senatum in castris habiturus esses, 

Hic impf. conj. simplex et impf. conj. fut. periphr. eadem fere vice fungi videntur, 
sive potius habiturus esnes pro haberes minus recte positum est. quum sententia relativa ad 
»futurum» relata ad idem tempus futurum atque infinilivus futurum, non ulterius tempus 
futurum spectet. 

Perfectum conj. fut. periphr. in sententia relativa nulli subjecta condicioni. 

Div. I § 125: quod quum ita sit, nihil est faclum, quod non yw^iirwmyamV, eodemque 
modo nihil est futurum, cuius non causas id ipsum efficientes natura contineat. 

In hoc ex. significat »futurum fuerit», id quod ex sermonis perpetuitate videre licet: 
fatum fuerit fieri. 

Aliud ex. attulerunt Draeger, Hist. Synt. I § 140, Hoppe, zu den Fragm. etc. pag. 25: 

Fat. § 27: potest igitur quidquam factum esse, quod non vevwm fueritfuturum esse'? 

Dr. vertit: kann wohl etwas geschehen sein, dessen Eintreten in die Wirklichkeit nicht 
vorher bestimmt war? 

Muellerus in adnot. crit. ex conjeclura cuiusdam suspicatur »esse» delendum, quam- 
quam in contextu nihil mulavit. 

Atque apparet Draegeri explicandi rationem nullo modo defendi posse nisi vocabulo 
esse deleto. Sed ne sic quidem commendari potest. Nam illam significationem definiti ab 
hoc loco alienam esse, satis declarat verborum perpetuitas, quae postulet, ut verba ascripta 
hoc modo explicenlur: om hvilket det icke (en gSng) varit sannt, att det vore forestSende. 
Ad constructionem cfr. Div. II § 19: nisi quod ab omni aeternitate certum fuerit esse futurum 
rato tempore. Fortasse tamen infinitivus esse delendus est. Tum w'\A%\\xv futurum subslantivi 
vice fungi. Cfr. ea, quae proxime sequuntur: nam, ut praeterita ea vera dicimus, quorum 
superiore tempore vera fuerit instantia, sic futura, quorum consequenti tempore vera erit 
instantia, ea vera dicemus. 

II. Conj. praes et impf. fut. periphr. in sententiis relativis leguntur, quae condicioni 
alicui subjectae sunt. 

Conj. praes. fut. periphr. 

Conj. praes. fut. periphr. in huiusmodi sententiis relativis apodosin efficit periodi 
hypotheticae, cuius protasis aut enuntiatione secundaria aut constructione illa, quam ablat. 
absolut. vocant, expressa est aut denique in vocabulo aliquo latet. Hae hoc modo expressae 
periodi hypothetici aut ad prius illud genus periodorum hypotheticarum referri possunt, quarum 
indicativus modus proprius est, aut ad alterum illud genus, quod coujunclivo praesentis vel 
perfecti utitur. Relativa sententia omnibus locis ad suam sententiam primariam relata cau- 
salem vel consecutivam vim habet. 

Ad prius illud genus periodorum hypoth., quod brevitati inserviendi cau.sa genus indi- 
cativum appellabimus, haec ex. referenda esse videntur: 

2 

Or. Phil. XII § 16: in hac ego legalione sim aut ad id consilium admiscear, in quo 
ne si dissensero quidem a ceteris, sciturus populus Romanus sit'^ 

Ibdm § 8: quis est enim qui ad bellum inflammato animo /*w/ff/*w.s s// spe pacis oblata? 

Or. Phil. XIII § 41 : praeclarum lucrum, quo te victore beata mors eorum futura 
sit, qui ex vila excesserint sine tormentis. 

Att. XV, 13, 7: quae (oratio) non sit foras proditura nisi re publica recuperata. 

In locis allatis conj. praes. fut. periphr. objectivam futuri temporis vim habet atque 
ad futurum simplex vel indicat. praes. fut. periphr. in sententia primaria rcspondet. 

Ad allerum illud genus periodorum hypotheticarum vel genus potentiale haec referri 
pos.se videntur exempla: 

Finn. II § 59: Si scieris aspidem latere uspiam et velle aliquem imprudentem super 
eam adsidere, cuius mors tibi emolumentum futura sit, improbe feceris, nisi monueris, ne 
adsidat. 

Protasis in vocabulo mors latet. o : qui si moriatur. 

Off. III § 50: de eius deliberatione et consultatione quaerimus, qui c(:»/a/ara.s Rhodios 
non sit, si id turpe judicet, sed dubitet an turpe non sit. 

Att. IV, 17, 1: neque enim sunt eae epistolae nostrae, quae si perlatae non sint, nihil 
ea res nos ojfensura sit. 

Rosc. Am. § 120: necesse est .sciant aliquid, (fuod si dixerint, perniciosum vobi.s 
futurum sit. 

In his ex. conj. praes. fut. periphr. eandem hypothetico-potentialem vim habere videtur, 
quam in apodosi, quae sententia primaria est, conjunctivo praesentis denotatur. Causam huius 
mutationis in eo positam esse credo, quod, quum sententia relativa per se ipsa conjunctivum 
modum postularet, obscuraretur haec potentialis vis, .si conjunctivus praesentis immutatus 
restaret. Quod verum e.sse haud scio an jam ex eo comprobetur, quod apud Ciceronem quidem 
nullum exemplum huius conjunctivi praes. fut. periphr. usus in apodosi, quae sententia pri- 
maria est, invenire licet. Quod enim attulit ex. huius rei Kiihner (Ausf. Lat. Gr. § 214, 1), 
id decurtata et mutilata forma est allatum. Est illud ex ep. ad Att. IV, 17, 1 desumptum 
exemplum, quod jam ascripsimus inter ex. conj. praes. fut. periphr. in sontentia ndativa, 
quae apodosin efficiat sumptionis rei possibilis illius quidem sed incertae. Apud Kiihnerum 
illud ex. hac forma indutum est: litterae si perlatae non sint, nihil ea res nos ofTensura sit. 

Conj. impf fut. periphr. 

Quae exempla huc pertinent, ea praeter unum omnia referenda sunt ad tertium illud 
periodorum hypotheticarum genus, in quibus aliquid sumatur, quod rei veritati contrarium aut 
praesenti tempore sit (conj. impf.) aut praeterito tempore esset (conj. plusquampf.). Brevi- 
tatis causa hoc genus periodorum hypothet. genus condicionale vel irreale atque conj. imperf. 
in apodosi condicionalem I, conj. plusquamperfecti condicionalem II appellabimus. Protasis 
aut sententia secundaria vel participio expressa est aut tantummodo cogitatione est supplenda. 
Causalem vel consecutivam vim habet sententia relativa ad suam sententiam primariam relata. 

Kxempla sunt haec: 

N. D. II § 141: architecti avertunt ab oculis dominorum ea, quae profluentia neces- 
sario taetri essent aliquid habitura. 

In projluentia nimirum inest protasis: si profluerent; essent habitura autem haud 
scio an pro condicionali I ita positum sit, ut suam propriam necessitatis vim retineat. 

Pro condicionali I fortasse habendum etiam illud imperf. conj. fut. periphr., quod 
legitur 

N. D. I § 38: quid absurdiiis quam homines jam morte delelos reponere in deos, 
quorum omnis cultus csset futurus in luctu. 

Protasin fere hanc audire licet: si essent homines mortui. Quorum oianis cultus 
essct futurus in luctu o: quorum omnem cultum esse in luctu oporteret. 

In reliquis duobus locis huc pertinentibus conj. impf. fut. periphr. pro condicionali II 
est accipiendus. Qui usus inde explicandus est, quod jam in apodosi, quae sententia primaria 
est, impf. ind. fut. periphr. pro condicionali II usurpatur. In apodosi igitur, quae sententia 
secundaria est, quae conjunctivum modum postulet, conjunctivus ejusdem temporis eadem vi 
ponitur. 

Legitur autem conj. imperf. fut. periphr. pro condicionali II usurpatus: 

Mil. § 84: ea vis igitur (divina) illam perniciem (Clodium) sustulit, cui primum men- 
tem injecit, ut vi irritare fortissimum virum auderet vincereturque ab eo, quem si vicisset, 
habiturus esset impunitatem sempiternam. 

Relativum pronomen: quem ut pronomen tantum ad protasin: si vicisset pro demon- 
strativo positum pertinere, satis apparet. Neque tamen minus elucet, hoc pronomen etiam 
conjunctionis consecutivae vice fungi, utpote quod apodosin: habiturus esset impunitatem 
sempiternam pro sententia consecutiva sententiae: (ut) vinceretur ab eo subjiciat. Quod 
quum ita sit, non dubito putare pronomen relativum in causa fuisse, cur »habiturus esset» 
pro habiturus erat (habuisset, haberet) scriberetur. Cfr. ep. ad Att. IV, 17, 1, quod ex. 
jam attulimus. Atque ut illius exempli mutilando falsam praebuit speciem Kiihnerus, sic in 
hoc exemplo laudando perverse egerunt Kiihnerus (Ausf. Lat. Gr. § 215, 1) et Lattmann — 
Miiller (Lat. Schulgr. § 179, anm. I). Ita enim referunt verba huius exempli, velut si pro- 
nomen relativum ad apodosin nihil pertineat, quum scribunt: quem si vicisset, habiturus 
esset impunitatem. 

Off. I § 126: principio corporis nostri magnam natura ipsa videtur habuisse rationem, 
quae formam nostram reliquamque figuram, in qua esset species honesta, eam posuit in promptu, 
quae partes corporis ad naturae necessitatem datae aspectum essent deformem habiturae, cas 
contexit atque abdidit. 

Protasis ex prioribus verbis est cogitatione supplenda haec : si in promptu essent 
positae. 

Postremum afferam unum exemplum, in quo conj. impf. fut. periphr. positus est de 
eo, qui vere in animo habebat aliquid facere, quod ne fieret aliqua re prohiberetur. Est 

Verr. IV § 67: rex clamare coepit, candelabrum, quod in capitolium missurus esset, 
id ab se C. Verrem abstulisse. 

Hoc exemplum huc retuli, non quo putarem, sententiam relalivam apodosin esse con- 
dicionalem, sed quia nos in vertendo conj. plusquamperf. utimur. Noster a latino sermone 
diversus loquendi usus in eo positus esse videtur, quod nos magis proferimus, rem non esse 
ad evenlum perductam, quum latine dicatur, consilium alicuius aliquid faciendi tempore aliquo 
praeterito verum fuisse. Plane eadem est ratio imperf. ind. fut. periphr. in apodosi sump- 
tionis rei non factae. Illud tantum intercedit discrimen inter hoc exemplum et duo illa ex., 
quae jam attulimus, impf. conj. fut. periphr. in apodosi hypolhetica pro condicionali II positi, 
quod in hoc exemplo, quum protasis neque verbis expressa sit neque cogitalione sit intelli- 
genda, illa significatio, quae part. fut. propria est, magis eminere atque exstare videtur. Exem- 
plum ind. impf. fut. periphr. hoc modo usurpati habes 

Att. I, 17, 9: quin erat dicturus — ad quem propter diei brevitatem perventum non 
est — heros ille noster Cato. 

Ad genus indicativum hoc tantum pertinet exemplum: 

Fam. VI, 21, 1: quotidie commemorabam (= commemoro) solos nos vidisse, quantum 
esset in eo bello mali, in quo ipsa victoria futara csset acerbissima, quae aut interitum alla- 
tura essct, si victus esses, aut, si vicisses, servitutem. 

Conj. perj. fut. periphr. in sententia relaliva, quae obnoxia sit condicioni alicui, nul- 
lum apud Ciceronem quidem exemplum inveni. Quod enim attulit ex. Hoppe, zu den Frgm. 
etc. pag. 25: Tusc. I § 48: e quo intelligi potest quam acuti natura sint, qui haec sine 
doctrina crcdituri fuerint ; 

id sane huc referendum esset, si modo ita legendum esset. At non est ita legendum. 
Nam codices optimi habent: quoniam — credituri fuerunt, quam lectionem receperunt Klot- 
zius et Muellerus, quum Baiterus amplexus sit alleram et deteriorem lectionem. 



Quaestiones indirectae. 



I. Quaestiones indirectae, quae nulli obnoxiae sunt condicioni. 

A. Conj. praesentis et imperfecti futuri periphrastici ohjectioa futuri temporis vi 
praediti. 

Conj. praesentis fut. periphr. hac temporis vi in quaestionibus indirectis legitur, qua- 
rum sententiae primariae temporibus principalibus, quae vocantur (praes., perf. praes., fut. 
I & II) utuntur. Inter utramque sententiam nimirum ea est temporis ratio, ut sententia secun- 
daria tempore sequatur suam sententiam primariam. Observandum tamen est, post tempus 
futurum enuntiationis regentis saepissime en. secundariam per se enunliari neque ad senten- 
tiam primariam referendam esse, ita ut conjunctivus praesentis fut. periphr. pro conjunctivo 
futuri simplicis vel praesenlis indicativi fut. periphr. sit habendus. Contra si conj. periphra- 
sticus, quod ad temporis significationem altinet, referendus sit ad verbum regens sententiae 
primariae, sequitur, ut, quum hoc iQmpvxs futitrum sit, sententia secundaria ulterius futurum 
tempus qnam sententia primaria proferatur atque huiusmodi conj. praes. fut. periphr. pro con- 
junclivo non fuluri simplicis vel praesentis fut. periphr. sed futuri conjugationis periphrasticae 
accipiendus sit. 

In exemplis afferendis ita agemus, ut, ubi nihil habeamus, quod adnotemus, tantum 
ipsa yerba et locutiones, a quibus pendent quaestiones indir., atque locos, ubi inveniuntur 
exempla, citemus. 

Incipiamus igitur ab iis quaestionibus indirectis, quae a tempore praesenti pendent. 
Agitur: Phil. IV, 12. 

Animadverto: debes animadvertere: Att. VIII, 12 C 1 (Pompeius). 
Cerno: cerno: Fam. V, 12, 2; cerni censent: Div. II § 119. 

Ccrtiorem facio: ut certiorem te faciam (fm.): Att. II, 5, 3. 
Certum cst: Div. II § 24; non placet esse cerlum: ibdm II § 106. 

Certum non habeo: Att. IV, 16, 9. 
Cogito: cogitate: Verr. I § 22; 

Pro »cogitate» cogitare (sc. debetis ex praecedenti >intelligere debetis») Or. 
II cum codd. mell., Kayser., Mueller. Cogitate codd. det., Or. I., Klotz. 

Curae esi: 



Colligo: ut (fin.) animo colligi possit: Inv. I § 42. 

Conjecturam capio: conjecturam capere solent: div. I § 130. 

Conjeciura adsequor: conjectura adsequi non queo: Verr. II § 165. 

Considero: potest considerari: inv. I § 39, consideratur: inv. II § 30^ considerale: in 

Caecil. § 49. 

Lael. § 43: mihi autem non minori curae est, qualis res publica post mor- 

tem vdQ^xn fuiura sii, quam qualis hodie sit. Fuiura sii Klolzius; sii om. 

codd. optimi et inter edd. Halm., Baiter., Mueller. 

Tusc. Disp. I § 31: omnibus curae sunt et maximae quidem, quae post 

mortem futura sint. 

Att. V, 13, 3. 

Declarant: div. I § 82 = II § 101; quod declarare possit (consec. sent.): 

div. II § 29; 

Demonstratur : Inv. I § 107. 

Denuntiant: Top. § 67. 
In disceptationem et controversiam cadere: de orat. II § 113. 

Divino: divino: Ep. ad. Qu. fr. II, 2, 3; divinare: Or. Phil. II § 81; Fam. VI, 3,2. 

Dubito: nondubito: Tusc. V, 55; dubitare te non existimo: Fam. XIII, 55,2; vetat 

dubitare: Legg. II § 41. 
In dubiiationem adduco: Fam. III, 5, 3: quod itinerum meorum ratio te non nullam in 

dubitationcm videtur adducere, visurusne me sis in provincia, ea res sic 

se habet. 
Dubium esi: Sest. or. § 113. 
Exploraium esi: Verr. V § 164; Att. VII, 7, 7; exploratum esse potest: Finn II § 92. 



Curae sunt: 

Curo : 
Declaro: 

Demonstro: 
Denuntio: 



Exposiiio: 
Exprimo: 
Exspecio: 



ad Herenn. IV § 52. 

Exprimatur (conj. potent.): Part. Orat. § 57. 

Verr. III § 167: Admiratur et exspectat quidnam Vettius dicturus sit. Nihil 
dicet ex tempore, nihil ex sua voluntate. — Contra legimus conj. praesentis 
simplicis post hoc idem verbum in Verr. II § 140: exspectas etiam quid hi 
Judiceni. — Flacc. § 51. De Provinc. Consul. or. § 1. Ep. ad Brutum 
I. 16, 8. . 
Exspectaiionen habeo: Atl. VII, 16, 2: nunc has exspectationes habemus duas: unam, (juid 

Caesar acturus sit, cum acceperit ea, quae referenda ad illum data sunt 
L. Caesari, alteram, quid Pompeius agat. 
Frgm. Oeconom. Xenoph. 10. 
fingunt: finn. V § 53. 
Att. II, 21, 1. Or. Phil. VII § 8. 
ignorant: div. I § 82 = II, 101; or. Phil. VII, 1. 

Att. VIII, 20, 2; Fam. XV. 1, 6; Ep. ad Brut. I, 12, 1; Verr. I § 153; 
Frgm. Hortens. de Philosoph. 83. 
Att. I, 2, 3. 

intelligunt: divin. I § 128; intelligitur: C. M. § 81. 
Ac. Pr. II § 10; nobis non laborandum est: Verr. II § 76. 
Fam. III, 6, 5: te ubi visurus sim, nescio; VIII, 4, 3 (Caelius); XII, 22,2; 
Att II, 21, 5; VIII, 9, 4; X, 4, 6; XIV, 18, 4; ep. ad Qu. fr. III, 3, 3; N. 
D. III § 2; de Provinc. Consular. or. § 39; nesciat: de orat. II § 316: ad- 



Minus fallit: 
Fingo: 
Horreo: 
Ignoro: 
Incertum est: 

Incredibile est: 
Intelligo: 
Non laboro: 
Nescio : 

Odoror: 
Opinor: 
Pendco animi: 
Pcrcipio: 
Pcrspicio: 

Pcrtinicsco: 
Pracdico : 

Pracsc/itio: 
Praesignijico: 



Pracsto: 
Prospicio: 

Provideo : 
Quacro : 

Scio : 



mirari soleo - hominem in primis disertum atque eruditum, Philippum, qui 
ita solet surgere ad dicendum, ut, quod primum verbum habiturus sit, ne- 
sciat. o: id verbum, quod primum habebit, ignotum ei ad dicendum sur- 
genti est. 

Cuius Philippi ignorationis causa non in dubitatione posita est neque in 
oblivione, sed in securitate eius atque negligentia. 
Att. XIV. 22, 1. 
Att. IX, 7 A (Balbus). 
Att. XI, 12, 1. 
percipi censet: Div. I § 131. 

perspicio: pro Cluentio § 2; perspicis: Fam. IV, 2, 3; perspici non potest: 
Leg. Agr. or. I § 10. 
Sest. or. § 134. Div. I § 36 >) 

praedicunt: div. I § 128; ut (post »concedere») praedicerc possint: div. II 
§90. 

praesentit: Frgm. Ep. ad Licin. Calv. 2. 

Divin. I § 82: aut non censent esse suae majestatis praesignificare hominibus, 
quae sint futura. Sic Klotzius. Baiterus et Muellerus: sunt futura. Eadem 
verba leguntur: Div. II § 101, ubietiam: quae swaj^ futura scribit Muellerus; 
Bailerus autem hoc loco: quae sint futura. Quod ad codicum lectioncs 
altinet, adnotat Mucllerus. priore loco codicum lectionem esse: sunt futura, 
altero aulem loco omnium codicum lectionem esse: sint. f. Hoppe, der conj. 
der conj. periphr. in indir. Fragen pag. I, conjunctivum modum utroque loco 
postulat, propterea quod demonstrativum deest. 

nec praestari quidquam potest: fam. IX, 16, 3. 

prospicio: in Caecil. § 42; ut (fin.) prospicere possis: P. Quinct. § 35; 
prospicite animis: Verr. III § 218; 

provident: Finn. I § 33; ibdm. § 47; providere: Muren. or. § 4. 

Potcst quaeri: Inv. I § 11; quaeri solet: Inv. I § 42; quaeratur (in en. rel. 
consecut.): de Orat. II § 104; quaeritur: Top. § 50; Part. orat. § 64. 

Att. VII: 10, 1: de reliquo neque hercule quid agam nec quid acturus sim 
scio. 

Hoc exemplum vel maxime dignum est, quod diligentius consideretur. 
Primum enim utile est ad docendum non semper nihil interesse, ubi sub- 
jectum, quod vocant, formae periphrasticae persona sit mente et voluntate 
instructa, utrum subjectivam futuri vim, qua consilium et voluntas subjecti 
indicetur, in hac forma inesse statuas an veram et objectivam temporis 
futuri notionem. 

Nam apparet h. 1. *prorsus absurdum esse vertere: quid acturus sim, 
nescio: quid (nunc) cogitem vel in animo habeam agere, nescio. Quod 
enim quis in animo habet facere, id nullo modo ei ignotum esse potest. 

Deinde observandum est, quid intercedat di.scriminis inter: quid agani 
nescio et: quid acturus sim nescio. Illud enim dupHcem vim habere potest: 



*) Cfr. pag. 5. 

Scribo: 
Sentio: 
Signijico : 
Sum soUicitus. 
Suspicor: 

Timeo: 
Est totum: 



Vereor: 



Video: 



aut: hvad jag gor aut: hvad jag skall, bor (soU) gora, hoc autem significat 
tanlum: hvad jag kommer att gora, was ich thun vverde. 

Scio Fam. XII, 26, 2; haud scio an: de Orat. I § 61; Lael. §43; scit: 
Fam. II, 18, 3; fac ut sciam: fam. IX, 17, 1; Att. II ep. 10; eiusmodi Htteras 
exspecto, ex quibus sciam: Att. V, 12, 2; ut (consec.) sciat: Div. II § 18; 
scire mihi videor: Fam. IX, 17, 1; scire mihi videor quidfiiturum sit: /iet 
enim etc; nec ille scire potest: Fam. IX, 17, 3; scito— scire: Fam. IX, 
17, 3; ut (fin.) scire possim: Fam. 11,8, 1; velle se scire (sc. dicere oportet) : 
Inv. II § 134; scire: Div. 1, 82 = II, 101; N. D. III § 14; certum sciri 
nullo modo potest: Legg. I § 52; scito non sciri: Att. I, 11, 2. 
velim scribas: Att. V, 14, 3; V, 21, 14; Qu. fr. III, 4. 
Frgm. Hbr. incertt. ex orat. 16. 
Significant: Or. pro M. CaeHo § 76. 
Att. VIII, 6, 2. 

Or. PhiL V § 5; ne suspicari quidem pos.sum: fam. III, 6, 5; non possum 
suspicari: AtL XI, 13, 2. 
Att. II, 20, 5. 

AtL V, 20, 7: Sed est totum quid KaL Marliis futurum sit. Codd. vaciUant 
inter quod et quid, futurum est et futurum sit. Wesenberg. suspicatur 
hic esse legendum: in eo, quid — sit. Bootius quoque »in eo» desiderat, 
sed »quod futurum est» recepit. Baiterus legit: sed est totum, quod — 
futurum esL Atque ut in his rebus, quid ipse sentiam, profitear, sine dubio 
aegre desideratur »in eo»; quod autem attinet ad oplionem datam inter: 
quod futurum est et: quid — sit, non dubito, quin hoc iUi praeferam, cjuo- 
niam per interrogationem obHquam magis indicatur anxius et solHcitus ani- 
mus Ciceronis. 

ad Herenn. IV § 49: tametsi vereor quomodo accepturi sitis, tamen dicam. 
Cfr. pauUo supra de eadem re: dicimus nos timere, quomodo accipiant. 
Brutus § 22. 

video: Att. IX, 5, 3: video, ut se huic dent, ut daturi sint; ubi x^daturi 
sint» conj. esse potest quum daturi sunt tum dabunt. 

AtL II, 9, 2; VII, 22, 1; VIII, 14. 2; XL 7, 3; Fam. VI, 3, 2; non 
video: in CaecU. § 49; AtL VII, 13 a 2; vides: in Pison. § 94; Fam. I. 7, 
9; VII, 4; videt: div. I, 114: quae sint fvtura Baiter, MueUer. Klotz : sw/?^ 
futura; videmus: pro Murena § 73; nec videmus: AlL II, 20, 3; videtis: 
Legg. I § 41; non videtis?: Leg. Agrar. or. I § 8; vident: Divin. II § 17; 
non vident: AtL IX, 10, 2; vide: in Caecil. § 35; Verr. V § 154; or PhU. 
II § 34; Acad. Prior. II § 96; videre: in Caecil. § 45: te vero, CaecUi, 
quemadmodum sit elusurus, quam omni ratione jactaturus, videre jam 
videor: quotiens ilie tibi potestatem optionemque facturus sity ut ehgas 
utrum velis , utrum dixeris, id contra te futurum. 

Klotzii interpungendi rationem si sequimur, haud scio, an necesse sit 
sententiam a quotiens incipientem pro sent. relativa habeamus. Quotiens 
igitur significaret: sS ofta som (hvarje g&ng som). Quam interpretationem 
quominas probemus, id nimirum obstat, quod conj. praes. fuL periphr. utitur 
haec enuiitiatio. Sententia enim a quotiens proficiscens ad verbum senten- 

liae primariae relata: futurum esse antecedenliae vira habeat necesse est 
et eam iterativae antecedentiae. 

Quod cum ita sit, nota artis lege desiderares h. 1. pro facturus sit 
fecerii, si sent. per quotiens ingrediens necessario relativa esset. Sed non 
est necesse. Nihil enim impedit, quominus hanc quoque sententiam pro 
sententia interrogativa interpretemur: huru ofta elc. sc. videre jam videor. 
Atque Halmium et Richterum credo hanc voluisse interpretationem, quum 
post videor semicolon, quod vocant, ponerent et ante vtrum dixeris colon. 
Kayserum quoque video interpungendi rationem adhibere, qua interpretatio 
mea confirmetur, semicolon ante utrum dixeris ponentem, Muellerus deni- 
que posuit semicolon ante quotiens et ante utrum, Pet. Consul. § 13. 

Perfectvm indicat. sequitur conj. praes. fut. periphr. in quaestione indirecta. 

Att XII, 40, 1: qusilis futura sit Caesaris vituperatio contra laudationem meam, per- 
spexi ex eo libro, quem Hirtius ad me misit. 

N. D. II § 153: defecliones solis cognitae praedictaeque sunt — , quae, quantae, quando 
futurae sint. 

Leg. Agr. or. II § 47. 

Perf conj. ut. conj. potent. sequitur conj. praes. fut. periphr. his duobus locis: 
Fam. X, 24, 1 (Plancus): amor tuus — utrum plus dignitatis — an voluptatis — sit 
allaturus, non facile dixerim. 

Tusc. Disp. V § 121: in quo quantum caeteris profuturi simus, non facile dixerimus. 

Futurum simpiex sequitur conj. praes. fut. periphr. 

Inv. I § 107 : quartus (sc. locus misericordiae est), per quem res turpes — proferentur 

et indignae aetate , honore, beneficiis; quae passi perpessurive sint. Codices prae- 

bent et »quae passi etc» et »quas passi». »Quae» praeter Klotzium etiam Kayserum habere 
video, »quas» autem ed. Orelliana altera. Ab utraque forma credo interrogationem, non rela- 
tivam sententiam induci, quae quidem interrogatio nimirum ex proferentur pendet ita, ut 
quodammodo pro subjecto huius verbi sive potius formae proferetur ex proferentur de- 
suraptae accipi possit. Tamen est confitendum, relativum sensum ab hoc loco non prorsus 
abhorrere, si quas legamus. Conj. tum est conj. or. obl. Orellius autem comma cum puncto, 
quod vocant, ante quas posito significat, credo, relativam sententiam ab hoc loco se abjudicare. 

Postremo commemorandum censeo, Kayserum nonnullos codices sequentem profe- 
runtur scripsisse, ea, credo, maxime re commotum, quod in his sedecim locis misericordiae 
enumerandis in omnibus sententiis relativis ex codicum consensu praesens tempus legitur 
praeter hanc, de qua agimus, et alteram, ubi futurum scribi codicum consensus jubet. 

Att. II, 4, 2: accommodalius nobis erit ad liberam legationem tempus illud, quum et 
Quintus noster jam, ut speramus, in otio consederit et, iste sacerdos Bonae deae cuiusmodi 
futurus sit, sciemus. 

»Sciemus» Wesenberg, auctore Ernest. Codices optimi : sc/^/.s, in quo latere sammi/s 
putavit Orell. eumque sequitur Bait. Sed jure mihi videtur Wesenb. signo quaeslionis usus 
esse in hac lectione afferenda. Apertum enim est, nullum hic esse locum futuro exaclo 

huius verbi. 

Suam propriam temporis significationem, non ad verbum regens relalam habet conj. 

praes. fut. periphr.: 

Imp. Cn. Pomp. or. § 45 : et quisquam dubilabit quid virtute perfecturus sit, qui 

tantam auctoritate perfecerit, aut quam facile imperio socios conseroaturus sit, qui ipso nomine 
defenderit? 

Or. Phil. XIII § 45: namque si victi Pompeiani tam insolentes sunt, victores quales 
futuri sint vos potius experiemini. 

Contra ad futurum regens, quod ad temporis significationem attinet, referendus est 
conj. praes. fut. periphr. 

Att. X, 18, 1: posthac non scribam ad te, qmA facturus sini^ sed quid fecerim. 

Hoc loco apertum esl, conjunctivos facturus sim et fecerim conj. esse indicativorum 
facturus ero eifecero, ita ut hic habeamus ex., in quo conj. praes. fut. periphr. non suam 
propriam temporis vim habeat, sed ad verbum regens sit referendus atque significet aliquod 
ad hoc futurum relatum ulterius futurum. 

Reliqua ex., ubi conj. praes. ful. periphr. sequitur futurum simplex, haec sunt: 

Inv. I § 36: facta autem et casus et orationes tribus ex temporibus considerabuntur; 
quid fecerit aut quid ipsi acciderit aut quid dixerit, et quid faciat, quid ipsi accidat, quid 
dicat, aut quid facturus sit, quid ipsi casurum sit, qua sit vsurus oratione. 

Inv. I § 101 (demonstrabimus); Herenn. II § 50 (aperiemus); Att. VII, 17, 4 (intelli- 
gentur); XII, 41, 1 (scies); XIII, 4, 2 (id.); XIII, 9,2 (scribam); X VI, 8, 1 (sciam) ; Pet. Consul. 
34 (conjectura fieri poterit). 

ConJ. praesentis ut conj. fut. simplicis utitur verbum regens 

Qu. fr. I, 3, 8: nihil enim tam timeo quam ne quum intelligant homines, quantum 
misericordiae nobis tuae preces et tua salus ailatura sit, oppugnent te vehementius. 

Futuro exacto ulitur en. regens 

Legg. I § 61 : idemque (sc. vir sapiens), quum coelum, terras, maria rerumque omnium 
naturam perspexerit, eaque unde generata, quo recurrant, quando, quo modo obitura, quid 
in his mortale — . quid divinum — sit, viderit, quam se ipse noscit. 

Sic Klotz. et Baiterus. Pro illo: quo recurrant, quando Muellerus, Eussnero auctore, 
scribit: quo recursura aliquando. Idem Muellerus adnotat, codd. duo signatos AB recura 
qvando habere, sed in recurrant correctum. Recursura, quando Vahl. De his rebus dif- 
ficile est quidquam pro certo statuere et quidem duas propler causas: primum enim in reci!//*a 
codieum latere potest quum recursura tum recurrant, deinde plane necessarium h. 1. con- 
junctivum futuri periphr. vix habere licet, quum alias quoque neque id raro, ubi conj. fut. 
periphr. exspectes, conj. praes. simplicis sit scriptus. Tantum de vocabulo aliquando pro 
quando affirmaverim, nullum eius in codicibus inesse vestigium. 

Alterum ex. conj. praes. fut. periphr. post fut. exact. legitur Att. XIV, 19, 6 (videro). 
Tertium est ex. eiusmodi comparatum, ut conj. periphr. suam propriam temporis significa- 
tionem habeat. Est 

Fam. XII, 10, 2: cuius rei tum tempus erit, quum, quid opis rei publicae laturus 
is exercitus sit aut quid jam lulerit, notum esse coeperit. 

Conj. imperf fut. periphr. objectiva fut. temporis vi praeditus in sententiis interrogativis. 

a) Conj. imperf. fut. periphr. suam propriam vim habet atque significat, quid praeterito aliquo 

tempore esset futurum. 

b) Conj. impf. fut. periphr. pro conj. praes. fut. periphr. positus est et quidem aut 

i) propter leges consecutionis temporum aut 
P) in oratione epistolari. 
a) Conj. impf. fut. perlphr. significat, quid praeterito aliquo tempore esset fulurum. 

3 

Imperf. ind, sequitur en. interrogativa: 

Verr. II § 18 (augurabantur); Flaec. § 33 (scire non poterat); Fam. II, 17, 5 (dubi- 
tabam); VIII, 8, 1 Caelius (dubium non erat); divin. I § 90 (dieebat); Att. II, 11, 1 (indicabant) ; 
Att. III, 24, 1 (verebar); Verr. II § 127 (exspeclabant); Verr. V. 161 (id.); Verr. II § 74 (ex- 
spectatio sc. erat). 

Imperfecto conj, utitur en. regens his locis: 

Inv. II § 139 (intelligeret); Divin. II § 55 (intelligeremus); P. Quinct. § 83 (ignorares) ; 
Or. Phil. VI § 3 (experiremur); Fam. IX, 24, 1 (divinarent); divin. I § 2 (praedici posset); 

Att. XV, 4, 2: quod te a Bruto rogatum scribis, ut certior fieret, quo die in Tuscu- 
lanum essem venturus — — — 

Illud rogatum addidit Wesenberg. Baiterus scribit: rogari. Maior est discrepantia 
editionum in forma sententiae interrogativae constituenda. Wesenbergii lectionem jam ascrip- 
simus: quo die in Tusculanum essem venturus, quam lectionem ex codicibus AF et edi- 
tione Lambiniana (quam ed. lectiones codicis Tornaesiani (Z) prae se ferre vult) sumpsit. 
Baiterus lectionem Medicei: in Tusculanum essemfuturus ita recepit, ut pro »Tusculanum» 
scriberet: Tusculano. Bootius denique leclionem codicis Medicei integram recepit eoque 
defendit, ([uod Ciceronem, quum proprie scribere debuisset: quo die in Tusculanum venturus 
ibique essem futurus, orationem dicit contraxisse. Ad hanc quaestionem dijudicandam omnia 
in eo posita sunt, quamnam putemus intercedere rationem, quod ad dignitatem et auctoritatem 
attinet, inter codices meliores epistolarum ad Atticum. Nam ipsum illud »in Tusculanum 
futurus essem» pro >in Tusculano f. e.» satis videtur posse defendi locutionibus, quales sunt: 
in potestatem esse, in publicum esse, sim. (de quibus cfr. Reisigium in Scholis § 403). De 
codicum autem auctoritale summa est inter editores dissensio, quum Baiterus, Bootius, alii 
Mediceum codicem (M.) esse fundamentum putant, quo recensio epistolarum ad Att. sit con- 
stituenda, Wesenbergio autem codex Tornaesianus (= Z) Mediceo tam praestare videtur, ut ei 
primum dignitatis gradum tribuat, postremo demum loco ponat Mediceum. 

Conj. impf. ut conj. potent. praet. sequitur conj. impf. ful. periphr. duobus locis: 

Verr. II § 18: etenim quis dubitare posset, cum istius in quaestura fugam et furtum 
recognosceret, — qualis iste in quarto aciu improhiitiiis futurus esset. 

Ibdm. § 70 (quis posset dubitare). 

Perfectum indicativi en. regentis sequitur conj. imperf. fut. periphr. his locis: 

Fam. IX, 1, 1: ex iis litteris, quas Atticus a te missas mihi legit, quid ageres et ubi 
esses, cognovi; quando autem te visuri essemus, nihil sane ex isdem litteris potui suspicari. 

Hoc exemplum eiusmodi est, ut duplicem admittat explicandi rationem, prout perfec- 
tum indic. en. primariae pro perf. historico aut perf. praesentis accipimus. Si enim pff.: cog- 
novi, potui (suspicari) pro perfectis historicis accipiuntur, imperfecta conj. suam propriam vim 
retinent. Contra si, id quod etiam videtur fieri posse, haec perfecta pro perfT. praesentis ha- 
bentur, imperfi". conj. enuntiationum interrogativarum pro conj. praesentis posita sunt secundum 
illam maxime apud Ciceronem usitatam temporis consecutionem, qua ped. praes. cum conj. 
imperf. pro conj. praesentis conjungitur, 

Fam. X, 15, 3 (Plancus); adventus meus quid profecturus esset, vidi. Vidi esi perf. 
historic. Perf. historico utitur en. regens etiam 

Att. XIII, 52, 1: Sane sum commotus, quid futunmi esset postridie. 

Perf. conj. en. regentis sequitur conj. imperf. fut. periphr. his locis: 

Fam. VIII, 16, 1 (Caelius) = Att. X, 9 A: nam deos hominesque — testificor, me 
tibi praedixisse neque temere monuisse, sed postquam Caesarem convenerim sententiamque 
eius, qmli^futura esset parta victoria, cognoverim, te certiorem fecisse. 

Verba: (postquam) sententiam eius, qualis futura esset — , cognoverim prolepsin conti- 
nent, de qua vide Hoppe, der Conj. der conjug. periphr. etc. pag. 4. 

Alterum exemplum, ubi conj. impf. fut. periphr. sequitur conjunctivum perf., est 

Planc. or. § 40: deinde effundas repente, ut ante consessum meorum judicum videam 
quam potuerim qui essent futuri suspicari? 

Hoc loco quaeri potest, utrum »potuerim> conjunctivus sit futuri exacti an perf. prae- 
sentis. Ad hanc autem quaestionem dijudicandam necessarium est alteram quaestionem sol- 
vere, utrum particula, quae est uty conjunctio fmaHs an consecutiva sit. Conj. finalis si »ut» 
sit, haec est vis et sententia huius ex.: non oportet te repente effundere judices electos eo 
consilio, ne potuerim suspicari, qui essent judicaturi, quum videam consessum judicum. 

Contra si, id quod mihi magis placet, »ut» pro conjunctione consecut. accipiatur, haec 
orilur sententia: iniquum et acerbum est, te tam repente judices effundere, ut non potuerim 
suspicari, qui essent judicaturi, quum video 1. videam consessum judicum. Prius »potuerim» 
pro conj. fut. exacti quodammodo accipi potest, ita ut sententia finalis suam obliquam signi- 
ficationem cum sententia ab antequam incipienti communicet. Alterum autem »potuerim » pro 
conj. perf. praes. est accipiendum, atque conj. tum utitur sent. temporalis aut per modi attrac- 
tionem aut propterea, quod plerumque verbum, quod est posse, in sententiis ab aniequam et 
priusquam incipientibus ut cogitatam tantum rem significans conj. modo positum esse inve- 
nitur. (Cfr. Lattm. — Miiller § 168, adn. 3). In perfecti autem usu h. I. id est minus usitatum, 
quod hoc perfectum ad verbum suae sententiae primariae relatum: videam non pro »antece- 
denti iterativo», ut vocabulum, quod Lattm. et Miiller usurpant, adhibeamus, accipi potest, 
quoniam de singulari, non iterata re agitur. Lattm. autem et Miiller in sua arte docent, perf. 
praes. in sent. ab antequam vel priusquam incipienti et ad tempus praesens sent. primariae 
relatum (,antum pro antecedenti iteralivo usurpari. (Cfr. Lattm.— Miiller § 167, 2 a et § 168, 
adn. 2). Credo tamen, hoc exemplum idoneum esse, quo demonstretur, perf. praes. in sen- 
tentiis, quas jam saepe diximus, ad tempus praes. sent. primariae relatum etiam, quamvis 
raro, pro »antecedenti singulari», si hoc nomine liceat uti, adhiberi posse. Eadem est ratio 
conjunctionum postquam, ut, ubiy cet., id quod Lattm. et Muller ipsi docent (§ 162, B 2). 

A perfecto infinitivi pendet impf. conj. fut. periphr.: 

Herenn. II § 8 (praemeditatum fuisse); Sex Rosc. § 59 (quaesisse); Divin. I § 64 
(dixisse). 

A plusquamperfecto indicativi pendet conj. impf. fut. periphr.: 

Fam. XIII, 1, 1: etsi non satis mihi constiterat, cum aliquane animi mei molestia an 

potius libenter te Athenis visurus essem, , tamen vidisse te mallem. Constiterat: 

hade blifvit mig klart (Lex. Cavallini sub verbo constandi). 

A plusquamperfecto conjunctivi regitur conj. impf. ful. periphr.: 

Divin. II § 22: quae autem vita fuisset Priamo, si ab adolescentia scisset, quos even- 
tus senectutis esset habiturus? 

Cluent. or. § 63: Si incertum fuisset, quisnam exitus illius judicii futurus esset, veri- 
similius tamen esset, eum potius corrupisse (sc. judicium), qui metuisset, ne ipse condemnaretur. 

Verbum regens est infinitivus praes. a perf. hist. pendens: 

Planc. Or. § 66: destiti quid de me audituri essent homines cogitare. Fam. VIII, 
8, 9 (Caelius). 

Inf, praes. ab impf. ind. pendent. sequilur impf. conj. fut. periphr. 

Fal. § 33: eausis enim efficientibus quamque rem cognitis posse denique sciri quid 
futurum esset. (sc. censebat Carneades). 

Ab nomine acljectivo pendet en. interrogativa. 

Or. post redit. ad Quir. 85: illi (sc. parentes mei opp. vos, Quirites) mihi fratrem 
incognitum qualis futurus esset dederunt (== perf. hist). 

Vocabulum regens nomen substant. est 

Lael. § 27: quapropter — mihi videtur — orta amicitia adplicatione magis animi — 
quam cogitatione, quantum illa res utilitatis esset habitura, (== komme att 1. vore bestamd 
att medfora). 

Praesenti indicat. utitur en. regens 

Fam. VIII, 10, 1 (Caelius): hoc quomodo acciperent homines, quam probabilis neces- 
sitas futura esset, vereor etiam nunc. 

Insignis est primum temporis consecutio, quum imperf. conj. fut. periphr. a praesenti 
ind. pendere videatur; sed res tantummodo videtur ita se habere. Nam facile auditur ad 
»vereor eliam nunc* verebar 1. veritus sum. (Cfr. Kiihner § 181, 2 b). Deinde observandunn 
est, in duabus illis interrogationibus obliquis, quarum utraque ad futurum speclet, non eandem 
verbi formam esse usurpatam: acciperent — futura esset. Atque verba timendi, quod ad 
futuri temporis consecutionem attinet, conjungi posse et cum forma periphrastica futuri et cum 
simplici conjunctivo, satis notum est. In prioribus jam ascripsimus ex. conj. fut. periphr. 
in enunt. interrogativis. In sequenlibus adnotabimus ex. ejusdem conj. futuri in sent. a ne 
proficiscentibus. Hoc autem exemplum id habet proprium, quod docet, etiam simul utrumque 
conjunctivum adhiberi posse. 

Fortasse huc referendum est etiam Ep. ad Qu. fr. III, 1, 24: mirificum embolium 
cogito in secundum librorum meorum includere, dicentem Apollinem in concilio deorum, qualis 
reditus duorum imperatorum (sc. Gabinii et Pisonis) futurus essety quorum alter exercitum 
perdidisset, alter vendidisset. 

b) imperf. conj. fut. periphr. pro conj. praes. fut. periphr. 

a) propter leges consecutionis temporum. 

Fam. XIII: 26, 4: Scriberem, quam id beneficium bene apud Mescinium positurus 
esses, nisi et te scire confiderem et mihi peterem. 

Condicionalem I sequitur conj. impf. fut. periphr. etiam Tusc. Disp. I § 47: quamvis 
copiose haec diceremus, si res postularet, quam multa, quam varia, quanta spectacula animus 
in locis coelestibus esset habiturus. 

Fam. III, 6, 5: ne litteras quidem ullas accepi, quae me docerent, quid ageres aut 
ubi te visurus essem. 

Fam. VIII, 5, 2 (Caelius). Fam, IX, 1, 1.^) 

p) impf. pro praesenti propter orationem illam epistolarum propriam, qua saepenumero 
imperf. pro praesenti in epistolis legitur. 

Att. III, 7, 3: de fratre, ubi eum visuri essemuSy nesciebamus (= ubi eum visuri 
simus, nescimus). 

Ibdm. XV, 9, 2: dubitabam (= dubito), tu has ipsas litteras essesne {= sisne) accep- 
turus, erat enim incertum (= est enim incertum), visurusne te esset tabellarius (= visurusne 
te sit tabellarius.) 



>) Vide pag. 18. 

B. Conjunctivi praes., imperf. fut. periphr. eam vim habent, qua consilium et vo- 
luntas alicuius aliquid faciendi denotetur. 

Conj. praes, fut. periphr. 

Herenn. I § 4: divisio est, — per quam exponimus, quibus de rebus simus acluri; 
ibdm § 6; ibdm. § 10. 

Herenn. III § 13: exponemus, quas res laudaturi simus aut vituperaiuri. Sic Klotz 
et Kayserus. Sumus pro simus in ed. Orell. II. Draeger, Hist. Synt. §§ 471 et 472, docet, 
substantivum in eiusmodi relativis sententiis, qualis est exemplum nostrum indicativo modo 
utens, tantummodo nobis videri esse transferendum atque re vera hunc usum referendum esse 
ad principalem sententiarum relativarum formam, in qua substantivum, quod correlatum vocant, 
positum fueril in utraque sententia, et primaria et secundaria. Relativum enim pronomen 
quum ex interrogativo ortum vulgo putent, facilis est hic transitus ad intelligendum ex his 
exempli gratia duabus sententiis: Qui homo hoc fecit? Eum hominem ego novi. Quae quidem 
conjunctae hanc accipiunt formam: qui homo hoc fecit, eum hominem ego novi. Huius prin- 
cipalis formae apud poetas comicos nonnulla sunt exempla atque apud ipsum hunc auctorem 
ad Herennium, quamquam hic ut apud Ciceronem ceterosque classicos scriptores saepissime 
en. relativa sequitur en. primariam. Cfr. I § 7: Si numero exponemus res, quibus de rebus 
dicturi sumus. I § 17: expositio est, quum res, quibus de rebus dicturi sumus, exponimus 
breviter et absolute. Ex hac igitur forma principali haec orta videtur forma, qua substantivum, 
quod correlatum est, sola in sententia relativa ponitur, ita ut proprie substantivum in sententia 
quoque primaria sit audiendum. Exempla huius ex. indicativo modo utentis prorsus similia 
duo in hoc Rhetoricorum libello inveniuntur: I § 17: enumeratione utemur, quum dicemus 
numero, quot de rebus dicturi sumus. I § 27: dedimus operam, ut breviter et dilucide, 
quibus de rebus adhuc dicendum fuit, diceremus. 

Quod quum ita sit, haud scio, an hic quoque eiusmodi sentenlia relaliva sit cernenda, 
praesertim quum in Baiteri et Halmii recensione editionis Oreliianae nihil de codicum discre- 
pantia sit adscriptum. 

De Oratore II § 84; III § 203: propositioque (sc. permultum movet) quid sis dicturus. 

Orator § 137; Part. Orat. § 97; Divin. in Caecil. § 52: quid ad haec dici potest? 
non enim quaero, quid tu dicturus sis: video mihi non te, sed hunc librum esse responsurum, 
quem monitor tuus hic tenet; qui si te recte monere volet suadebit tibi ut hinc discedas neque 
mihi verbum ullum respondeas. Quid enim dices? — Quid tu dicturus sis: hvad du sjelf skall 
saga i. e. ar betankt pa att saga, iimnar saga, neque inde est colligendum, conjunctivum 
»dicturus sis» conj. esse indicativi fut. simplicis: dices, non indicativi fut. periphrastici: dic- 
turus es, quod sequitur paulo infra quaestio directa: quid enim dices. Haec enim quaestio est 
eius, qui miratur et dubitat, num quid dicere possit Caecilius, quae significatio nimirum a 
quaestione indirecta; quid tu dicturus sis aliena est. 

Verr. II § 149: vide et perspice qua defensione sis usurus o: huru beskaffadt det 
forsvar ar, som du amnar anvanda. 

Leg. Agr. Or. II § 71. Att. I, 6, 2; II, 7, 2; V, 4, 3; V, 18, 4; VII, 13 b 3; VII, 
22, 2; VIII, 12, 6; VIII, 14, 3; IX, 1, 2: quaero autem (sc. ubi Lentulus sit, ubi Domitius), 
quo facilius scire possim, quid acturi sint, iturine ad Pompeium et, si sunt, qua quandove 
ituri sint, IX, 7 A 2 (Balbus); ep. ad Brut. I, 13, 2; Fam. V, 12, 10; VII, 16, 3: ecquid in 
Italiam venturi sitis hac hieme, fac plane sciam. VIII, 13, 2 (Caelius): quemadmodum hoc 
Pompeius iaturus sit, guum cognoscam; quam lectionem recepit Baiterus. Quae codicis Me- 

dicei lectio non ideo a Wesenbergio rejecta esse potest, quod verbam: scribam omissum est, 
quoniam facile audire licet, sed propterea, quod cognoscam, non cognoro scriptum est. Fu- 
turum enim exactum ut ad futurum aliquod simplex sententiae primariae relalum nimirunn 
necessarium est. Cur autem Wesenbergius putaverit verbum, quod est scribam, esse adden- 
dum, si quaerimus, in promptu esse videtur responsum. Credo enim eum motum fuisse forma 
verbi cod. Med.: cognoscam, in qua latere potest: cognoro scribam. IX, 2, 5; XI, 9, 1 (Brutus); 
XII, 18, 1. Finn. II § 74. 

Aliquem velle, cupere aliquid significat conj. praes. fut. periphr.: 

Off. I § 118: quod tempus a natura ad deligendum, quam quisque viam vivendi sit 
ingressurus, datum est d: quam quisque viam vivendi ingredi velit. 

Att. II, 8, 2: cognosce itinera nostra, ut statuas, ubi nos visurus sis. 

XII, 29, 2: cum iis communices, quanto opere et quare velim hortos, sed id ita posse, 
si expediatur illud Faberianum; sintne igitur auctores /w/wn. 

Verbum quoddam rogandi regens ex conimunices intelligendum est d: frdga dem alltsa, 
om de vilja liigga sig ut for mig, blifva mina foresprakare. 

Iniperf. conj. fut. periphr. 

Sex Rosc. § 33: quum ab eo quaereretur, quid tandem accusaturus essei eum o: 
for hvad han d^ arnade anklaga den, vel: hvarfore da i. e. hur det komme sig, att han 
amnade anklaga. Vocabulum enim, quod est quid, aut pro objecto verbi accusandi (Cfr. 
Kiihner § 72 adn. 3) aut pro accusativo absoluto. quem vocant, accipi potest. Quarum inter- 
pretationum tamen eam, quam posteriore loco posui, magis ad hunc locum aptam puto. Ad 
rationem enim agendi accusatorum Roscii illustrandam mentionem facit Cicero C. Fimbriae, 
quem narrat Scaevolae, cum a se volneratum vivere posse comperisset, diem dixisse atque, 
»cum ab eo quaereretur, quid tandem accusaturus esset eum, quem — ne laudare quidem 
quisquam satis commode posset, respondisse, quod non totum telum corpore recepisset». 
Deinde addit: estne hoc illi dicto atque facto Fimbriano simillimum? Accusatis Sex. Roscium. 
Quid ita? Quia de manibus vestris effugit. 

Leg. Agr. II § 79. Or. Phil. VIII § 23. Brut. § 302. ^) 

Reliqua ex. conj. impf. fut. periphr. hac subjectiva futuri vi praediti eiusmodi sunt, 
ut conj. imperf. pro conj. praesenlis positus sil et vero aut secundum leges consecutionis tem- 
porum aut propter epistolarum scribendi genus. 

Impf. pro praesenti positum est post condicionalem primum in Att. II, 22, 1 : quam 
vellem Romae mansisses! — Nam Pulchellum nostrum facillime teneremus, aut certe, quid 
esset facturus, scire possemus. 

Impf. pro praes. post perf. log. I. historicum: 

Att. X, 4. 11: sunt autem, quae praeterii (o: quae a Curione nondum quaesivi): in- 
terregnum esset exspectaturus (= om han (Caesar) tankte I. tanker afvakta). 

Impf. conj. conjug. periphr. post perf. logicum I. hist.: praeterii continet rem futuram, 
quae ad id ipsum quoque tempus praesens referri potesl, quum Ciccro hanc epistolam scripsit. 

Imperf. conj. fut. periphr. duobus locis legitur, ubi a nobis praesenti reddatur atque 
ad id genus praeteritorum pertineat, quae epistolarum orationis propria sunt. 

Ex. sunt haec: 

Fam. XII, 4, 2: sed tu quid ageres, quid acturus, ubi denique esses, nesciebam 
(= nescio). 



') Vide pag. 6. 

Att. XII, 41, 1: scire volebam (= volo), quando rediturus esses. 

Postremo afferam nonnulla exempla, in quibus difficilius est pro certo statuere, utrum 
objectiva illa futuri temporis vis an haec subjectiva, de qua riunc egimus, in forma periphra- 
stica insit. Jam in ex. novissimo incertum est, utrum >rediturus esses» significet: du skall 
= amnar, tanker itervanda an: du skall = kommer att &tervanda. 

Ex. sunt haec: 
. Verr. III § 85: sed quid ego ex te quaero quid defensurus sis (= qua defensione 
sis usurus). Quibus verbis quum Cicero quaestionem suam: Utrum tibi sumes ad defensionem? 
interrumpat et corrigat, videtur objectiva temporis significatio magis hic esse statuenda. 

Ibdm. V § 2; V § 22; Balb. or. § 52; Finn. III § 14; Tusc. Disp. V § 42; Att. II, 
11, 1: ac, die quo Roma sis exiturus, cura ut sciam. Sic Wesenb. cum Mediceo; diem quo 
Baiter. De hac prolepsi confer Hoppe, der Conjunct. etc. pg. 4. Att. V, 5, 2; V, 9, 2; 
V, 10, 5; VII, 7, 5; XII, 24, 1; XII, 37, 2; XII, 40, 5. Fam. VI, 2, 3; VII, 9, 1; VII, 17, 
3; IX, 6, 2; X, 8, 4. 

C. In participio futuri inest potentialis vis i. e. ea significatio, qua potestas alicuius 
aliquid faciendi denotetur. 

Att. III, 7, 3: (de fratre ubi eum visuri essemus nesciebamus), quem quidem ego nec 
quo modo visurus nec ubi dimissurus sim scio. 

Ad »ubi* crucem apposuit Wesenberg et suspicatur hic esse legendum: nec ut vel 
cum Orellio: nec uti. »Ubi» codicum retinuerunt Baiterus et Bootius. Equidem credo, non 
multum interesse, utrum ubi an uti legas, quod ad ipsam sententiam huius loci attinet. Quam 
quidem sententiam Bootius collatis ep. 9, 1 huius libri et ad Quintum fr. I, 3, 4 hanc esse 
dicit: »Metuebat Cicero, ne animo ipse abjecto a fratre adspiceretur; tum ne Quintus a se 
digredi non posset». Quam quidem interpretationem equidem non facile probaverim. Primum 
quaerendum est, quam significationem tribuas oporteat formis illis periphrasticis: visurus, dimis- 
surus sim, utrum mera temporis futuri vis in his conjunctivis insit, an accedat alia quaedam 
significatio. Si temporis vis sola his conjunctivis adhaereret, per has interrogationes obliquas 
lantum de modo et ratione congressus digressusque loco quaestio institueretur, prorsus ut in 
proxime antecedenti sententia Cicero dicit se nescire, ubi Quintum fratrem visurus sit i. e. 
tantummodo de loco congressionis dubitare neque de ipso congressu incertum esse. Quae 
interpretandi ratio ab his, de quibus agitur, interrogationibus obliquis longe abhorret. Qui 
enim fieri posset, ut haec loci digressionis ignorantia tantum Ciceroni afferret dolorem, ut de 
hac re vere diceret, quod dicit: id est maximum et miserrimum mearum omnium miseriarum. 

Longe alia opus est explicatione. Et haud scio, an in verum sensum verborum inci- 
damus, si potentialem quandam vim tribuamus conjunctivis visurus et dimissurus sim, Vertas 
igitur velim: hvad min bror betraffar, vet jag sannerligen icke, hvarken hxxvw ]dig skall kunna 
se honom, eller hvarest jag skall kunna sldppa honom, skilja mig fran honom. Qui ita 
vertat, ei necessario cogitandum est de metu aliquo Ciceronis et congressus et digressus. Metuit 
enim quum congressionem, ne, ut dicit ep. 9, 1, fratrem amantissimum sui, mollissimo animo 
tanto in maerore adspicere non possity tum digressionem, ne illam, ut est ad Qu. I, 3, 4, 
ferre nequeat. 

Quae vero enarrationes Bootii sunt, et eae quidem in locis Ciceronianis allatis com- 
mendationem inveniunt (complures enim ibi afferuntur causae, cur fratrem videre noluerit), 
quamquam, credo, ad hunc, de quo agitur, locum non quadrant, quo sine dubio Ciceronis 
ipsiuSy non fratris animus quemadmodum adfectus sit ad congressum digressumque indicetur. 

Sequitur nunc, ut quaeramus, quomodo has quaestiones obliquas in directas mutatas 
exprimi oporleat. Atque quum hae quaestiones in directas mutatae conjunctivum modum 
desiderent ad dubitationis vim significandam, videtur futurum periphrasticum retineri non posse. 
Nam conjunctivum praes. conjugat. periphr. in quaestionibus directis nusquam inveni. Re- 
spondent igitur nostrae quaestiones his quaestionibus directis: (fratrem vero) quomodo videam, 
ubi dimittam? Observandum tamen est, in conjunctivis visurus, dimissurus sim duplicem 
potentialem vim inesse quum in conjunctivo verbi substantivi tum in ipsis participiis futuri. 
Conjunclivus enim potentialis fest et participium futuri habet eam vim, qua facultatem, pote- 
statem esse alicui aliquid faciendi indicetur. 

Eadem natura qua exemplum jam tractatum haec quoque exempla esse videntur: 

In Caecil. Divin. § 33: ergo id omnino V^rres in judicio suo non audiet, quod quum 
faciebat, quemadmodum defensurus esset non reperiebat. Quaestio directa: quomodo hoc 
defendam (= defendere possim)? 

Verr. III § 118: neque hoc parvum crimen quemadmodum defensurus sit homo qm^- 
quam umquam excogitabit. 

Quaestio directa: quomodo hoc crimen defendat? o: huru vill han afviirja denna be- 
skyllning. 

Or. Phil. II § 95: qua ex syngrapha (^uid acturus sis, meditere censeo o: emellertid 
rader jag dig att noga ofverviiga, hvad du vill (skall kunna) utriitta med denna vexel. Qaae- 
stio directa: quid agas? 

Sensus totius loci hic oritur: Cicero dubitat, num quid possit Antonius agere ex hac 
syngrapha, atque causam, cur id dubitet, iis, quae stalim sequuntur, affert: rex enim ipse etc. 

Att. VII, 13 A 1: is (Caesar) valet exercitu ; quid autem sit acturus aut quo 

modo, nescio, sine senatu, sine raagistratibus: ne simulare quidem poterit quicquam -oXiTtxm». 

Hoc loco videtur alia agendi significatio nobis occurrere: forhandla sc. apud populuni. 

D. Participium fut. cum verbo substantivo conjunctum de eo adhibetur, quod ut 
fiat certa alicjua ratione constitutum est. 

De Oratore II § 355: itaque soli, qui memoria vigent, sciunt quid et (juatenus et 
quomodo dicturi sint, quid responderint, quid supersit. 

Ex iis, quae proxime antecedunt, intelligerc licet, h. I. ralionem positam esse in iis, 
quae vel in causa accipienda didicerunt, vel audiverunt eum dicere, cui respondendum est, 
vel denique ipsi excogitarunt. 

Orator § 68: sejunctus igitur orator a philosophorum eIo(iuentia, a sophislarum, ab 
historicorum, a poetarum explicandus est nobis qiiQMs futurus sit. 

His verbis transit Cicero ad ipsum illud tractandum, quod sibi proposuit. Ea, quae 
antecedunt, magis ad rem definiendam atque finibus suis circumscribendam pertinent. In par- 
ticipio: sejunctus duplicem vim cernere licet, prout refertur ad explicandus est aut ad futu- 
rus sit. Ad gerundivum enim relatum pt. pf. temporalem vim habet atciue pro sententia tem- 

porali positum accipi potest: sedan vi s&Iunda hafva skilt talaren , hafva vi att utreda ; 

ad conj. autem praes. fut. periphr. : /a^Mrws sit relatum haud .scio an causalem vim habeat. 
Suethice licet hanc duplicem vim pt. pf. hoc modo notare: sedan talaren s^lunda blifvitskild 
fr&n — hafva vi nu att utreda, hurudan han s&som sadan bor vara o: qualis propter suum 
ab philosophis, sophistis, historicis, poetis diversum munus et officium esse debeat. 

Postremo est adnotandum, nonnulla exempla eiusmodi esse, ut dubitari possit, utrum 
objectiva illa temporis significatio an haec subjectiva, de qua nunc agimus, sit statuenda. 

Inv. I § 53: deinde nemo intelligat, quo speetent illae primae inductiones et ad quem 
sint exitum perveniurae, Si h. 1. subjectiva futuri vis in participio fut. insit, nimirum ratio 
in consilio et voluntate inducentis posita est. 

Att. V, 12, 2: eiusmodi litteras (exspecto), ex quibus ego, non quid fiat — sed quid 
futurum sit, sciam. 

Ibdm V, 13, 3: Si intelligis, quam meum sit scire et curare, quid in re publica fiat 
— fiat autem? immo vero etiam quid futurum sit, perscribe ad me omnia. 

His duobus locis in dubitationem revocare licet, utrum objectiva temporis vis insit in 
conj. periphrastico ut opposito conj. praesentis: /iaty an ea, qua, quid ut fiat exspectetur^ 
indicatur. Quae posterior significatio ex principali et propria significatione est derivanda: 
quid ut fiat constitutum sit sc. rebus conjunctis, ita ut sit sperandum. 

II. Quaestiones indirectae, quae apodosin efficiunt hypotheticam. 

In huiusmodi enuntiationibus conjunctivus praesentis, imperfecti, perf., plusquamperfecti 
fut. periphr. usurpatus invenitur. 

Conj. praesentis fut. periphr. 

Huius formae duplex est usus: aut enim pro conj. futuri simplicis vel indicat. praes. 
fut. periphr. in oratione libera est habendus aut respondet in oratione recta conj. praes. poten- 
tiali. Sed utrum objectiva an potentialis vis in his conjunctivis praes. fut. periphr. insit, 
tantum ex perpetuitate sermonis videre licet neque ex forma ipsius protasis dijudicari potest, 
cuius conjunctivus per modi attractionem positus esse possit atque, etiam si vere sit conj. 
potentialis, tamen nihil impediat, quominus per apodosin consequens verum et certum enun- 
tietur. Contra fieri potest, ut protasin indicativo modo utentem sequatur in oratione recta 
conjunctivus in apodosi. Quae quum ita essent, fieri non potuit, quin in nonnuUis exemplis 
res valde incerta esset atque ambigua. 

Objectiva futuri temporis vis his locis nobis occurrere videtur: 

Inv. I § 11: quid futurum sit (opp.: quid factum sit, quid fiat), hoc modo (potest 
quaeri): si Karthaginem reliquerimus incolumem, num quid sit incommodi ad rem publicam 
perventurum. 

Verr. III § 220: deinde, judices, videte, quam infinitam istis hominibus licentiam — 
daturi sitis sc. si hoc probatis; quod proxime antecedit. 

Tusc. Disp. II § 51: philosophorum sententiis qualis hic (sc. in quo erit perfecta 
sapientia) ya^arws sit, si modo aliquando fuerit, exponitur. 

Fam. VIII, 13, 2 (Caelius): quidnam reipublicae yu^aru/n sit, si aut armis resistat aut 
non curet, vos senes divites videritis. 

Verba: aut armis resistat add. Wesenberg, recepit Baiterus. In hoc ex. dubium esse 
potest, utrum ipsa protasis conj. forma utatur propter suam potentialem vim an per modi 
attractionem. Apodosis autem mihi videtur tantum in re certa et vera versari. 

Fam. XIII, 77, 2: hunc tu si mihi restituendum curaris, non possum dicere, quam 
mihi gvsiium futurum sit 

Subinde eandem rem hoc modo exprimit: ego si hominem per te recuperaro, summo 
me a te beneficio affectum arbitrabor. 

Ep. ad Brut. I, 15, 10: hoc bello victores quam rem publicam simus habituri, non 
facile adfirmaverim ; victis certe nulla erit. 

4 

Alter USU8 conj. praes. fut. periphr. est in eiusmodi quaestionibus indirectis, qaae 
apodosin contineant sumptionis rei possibilis illius quidem sed incertae. In huiusmodi enim 
periodis hypotheticis, quas potentiales appellare possumus, saepenumero fit, ut in apodosi pro 
conj. praes. simplicis conjunctivus praes. fut. periphr. ponatur, ubi apodosis quaestio indirecta 
sit atque altera conjunctivi ponendi causa accesserit. 

Ex. sunt haec: 

Inv. II § 133: deinde item quaerere (sc. oportet) ab judicibus, si eius rei causa — 
exceptionem ipse in lege ascribat, passurine sint 

Or. recta: si ascribam, vosne patiamini? 

Hic ind. fut. simplicis aptus non est, quoniam ad ipsam rem, de qua agitur, refert, 
etiam apodosin pro dubia et incerta re accipL 

Praeterea est adnotanda, quod ad verba: eius rei causa attinet, varietas codicum et 
editionum: causa PAF; causae R; causam E. Orell. causa omisit cum Emest. et cod. Linde* 
manni; Kayserus uncis inclusit »rei> atque scribit: causae; quod haud scio an jure fecerit. 
Nam in prioribus non agitur de exceptione rei sed causae. Cfr. § 130: eam causam 
excipere. Atque quum errore scriptum esset: causa pro causae, facile vocabulum m irrepere 
potuit. 

Ibdm: age porro, quid, si ipsi vellent judices ascribere, passurusne sit populus. 

Signum interrogationis post vocabulum populus posuerunt Klotzius et Kayserus; injuria. 

Nam conj. praes. fut. periphr. nusquam apud Ciceronem adhibitum inveni in quaestione 
directa sive potius ita, ut sententiam, in qua inest forma periphrastica, pro quaestione directa 
habere necessarium sit. Neque hoc loco est necesse. Facile enim audire licet verba: quae- 
rere oportet Vocabula: age porro eodem modo esse accipienda videntur ut particulae, quae 
praecedunt: deinde, postea i. e. particulae orationis transitus significantes. >Quid» videtur 
praemonere eum, qui legit, de sequenti apodosi, ita ut audiri possit: futurum sit vel tale 
quid. Pro vellent velint Or. sine ulla notala quidem auctoritate. 

Pro P. Quinctio or. § 54: non multum me fallit, si consulamini, quid sitis responsun. 
Contra de eadem re in sententia relativa paullo infra: dici vix potest, quam multa 
sinl, quae respondeatis ante fieri oportere. 

Pro L. Balbo or. § 63: quae quidem si huic obfuerint apud vos, non intellego, quod 
bonum cuiquam sit apud tales viros profuturum, 

In prq/uturum sit duplex potentialis vis inest, conjunctivi et ipsius participii. 

Or. Phil. 11 § 8: (Mustela et Tiro) quum hoc ipso tempore stent cum gladiis in con- 
spectu senatus, ego quoque te disertum putabo, si ostenderis, quo modo sis eos inter sicarios 
defensurus, »Quomodo defensurus sis» ortum ex quaestione dubitativa orationis rectae: 
quomodo defendas? Cicero dubitat; num eos defendere possit Antonius. Finn. IV § 59. 

OfT. III § 39: haec est vis huius anuli et huius exempli: si nemo sciturus, nemo ne 
suspicalurus quidem sit, cum aliquid divitiarum — — libidinis causa feceris, si id dis homi- 
nibusque futurum sit semper ignotum, sisne facturus. 

Signum interrogationis posuerunt Klotz., Baiterus, omisit Muellerus, jure credo, nam 
quaestio indirecla facile potest pendere ex verbis: haec est vishuius anuli et huius exempli, 
in quibus verbis inest haec fere sententia: haec fabula de anulo Gygae prolata est a Platone 
ea sententia, ut per eam quaestionem proponat hanc. 

Paulo infra de eadem re: quum enim quaerimus, si possint celare, qdiA facturi sint. 

non quaeriraus etc, ubi etiam conj. praes. fut. periphr. in oratione recla respondet conjunc- 
tivo praesentis simplicis: quid faciant? 

Contra videre licet h. l, conjunctivum imperfecti in apodosi sumptionis rei non verae 
vel condicionalem I, qui vocatur, in quaestione indirecta immutatum manere: negant id fieri 
posse. Nequaquam potest id quidem, sed quaero, quod negant posse, id si posset, quidnam 
facerent 

Ibdm. § 50: eius generis (sc. cum repugnare utilitas honestati videatur) hae sunt quae- 
stiones : si exempli gratia vir bonus Alexandrea Rhodum magnum frumenti numerum advexerit 
in Rhodiorum inopia et fame — , si idem sciat complures mercatores Alexandrea solvisse 
navesque in cursu frumento onustas petentes Rhodum viderit, dicturusne sit id Rhodiis an 
silentio suum quam plurimo venditurus. 

Hoc quoque loco credo quaestionem indirectam cum Muellero, non directam cum 
Klotzio et Baitero esse cernendam. Significatione autem videntur inter se non congruere hoc 
exemplum et illa, quae § 39 leguntur. Ibi enim putamus, potentialem illam vim in apodosi 
inesse, quam solam in eiusmodi hypotheticis sententiis grammatici commemorant, Draegero 
excepto, qui (Hist. Synt. IV § 549) de his apodosibus hoc docet: der Hauptsatz hat aber 
Conjunctive von verschiedener Bedeutung und kommt auch in Indicativ vor. Hoc autem 
exemplum aliter se habere videtur. Ex iis enim, quae sequuntur, videmus, hoc loco rem in 
deliberatione et consultatione versari. Nam haec explicandi causa additCicerO: sapientem et 
bonum virum fingimus; de eius deliberatione et consultatione quaerimus, qui celaturus Rho- 
dios non sit, si id turpe judicet, sed dubitet, an turpe non sit. 

Imperativus quidam sensus necessario igitur in nostro conjunctivo inest. Accedit, quod 
Cicero ipse in § 57 hanc quaestionem ita dissolvit et explicat: non igitur videtur frumentarius 
ille Rhodios — celare emptores debuisse. 

Quae quum ita sint, incertus sum, »dicturusne sit» utrum ortum esse putem ex con- 
junctivo praescntis simplicis, non illius quidem mere imperativi, sed potentiali-imperativi, ut 
ita dicam, an ex indicativo futuri simplicis imperativo sensu praediti. Utramque formam in 
quaestionibus huius similibus, quam nunc tractamus, invenire licet. Dignissimum est, quod 
animadvertatur, caput XXIII huius Officiorum libri, in quo, quum permultae inveniantur huius- 
modi quaestiones, Cicero orationis variandae causa in apodosi adhibuerit conjunctivum prae- 
sentis simplicis in recta et obliqua oratione, futurum simplex indicat. in recta oratione, conj. 
praes. fut. periphr. in pendenti oratione, postremo duobus singularibus locis, altero in quae- 
stione indirecta (?) debeatne, altero in quaestione libera: dicendane, Omnibus his locis quae- 
stio institui videtur, quid quis certa quadam condicione facere debeat, quid facere quem jubeat 
officium. >Dicturusne sit» igitur in oratione recta aut: dicatne (= debeatne dicere), aut: 
dicetne. 

Ibdm. § 91 : quaerit etiam (Hecato), si sapiens adulterinos nummos acceperit imprudens 
pro bonis, cum id rescierit, soluturusne sit eos, si cui debeat, pro bonis. 

Hoc exemplum prioris simillimum esse videtur. 

Nunc afTeremus ea exempla, in quibus dubium esse potest, utrum objectiva an poten- 
tiali significatione praeditus sit conj. praes. fut. periphr. 

Herenn. II § 22: ab adversario percontabitur accusator, quid futurum sit, si idem 
caeteri faciant. 

Ibdm. II § 50: misericordia commovebitur auditoribus, si, quae nobis futura sint 
nisi causam obtinuerimus, enumerabimus. 

Ibdm. III § 9: qui tutae rei praeponet rationem honestam, his locis utelur: 

vel dolorem, si timeatur, vel mortem— dedecore et infamia leviorem esse, considerare quae sit 
turpitudo consecutura: at non immortalitatem neque aeternam incolumitatem consequi 

Inf. »considerare> nimirum difficilis est ad explicandum. OrelJius legit: se considerare 
(= loquentes). Kayserus considerare uncis inclusit atque pro »turpitudo» turpitudinem 
legendum putat. Falso, credo. Nam apertum est, tum particulam, quae est at, nullam habere 
probabilem causam, cur scripta sit. Schiitzius auctore Graevio legendum censet: considerandum, 
Fortasse »oportere» est addendum. Quod quidem non audacius esse videtur quam quum Kay- 
serus Invent. II § 130 »oportebit» addidit, ubi codicum lectio est: deinde hanc inducere par- 
titionem. Ut illo loco gerundivum in proxime antecedentibus verbis inest: primum erit contra 
dicendum, sic hoc loco praecedit: virtutera nullo tempore relinquendam ; unde concludo, Klot- 
zium utrobique censuisse »oportere» esse audiendum. 

Sententia: quae sit turpitudo consecutura apodosis est protasis verbis illius quidem 
non expressae, sed quae facile audiri possit: si incolumitas honestae rationi praeponatur. 

Postremo est observandum, infinitivum praesentis simplicis: conseq ui cum conjunciivo 
praesentis fut. periphr. esse conjunctum in duobus illis enuntiatis, quae pro objecto verbi, 
quod est considerare, haberi possunt. 

Eodem modo conjunctivi praesentis fut. periphr. et praes. simplicis conjuncti sunt 

Herenn. II § 48: tertius locus est, quo percontamur, quid sit eoenturum, si omnibus 
idem concedatur, et, ea re neglecta, quid periculorum atque incommodorum consequatur. 

Inv. I § 101 : tertius locus est, per quem quaerimus, quidnam sit eventurum, si idem 
caeteri faciant. 

Ibdm. II § 54: ilem infirmabitur (adversariorum descriptio majestatem minuendi), 
si — quae incommoda consecutura sint eo concesso ostendetur. 

Ibdm II § 86: considerari oportere, quid mali futurum sit — , nisi tanta audacia 
— vindicata sc. sit. 

Pro A. Caecina or. § 35: quaero, si te hodie domum redeuntem coacti homines — 
aditu prohibuerint, quid acturus sis. 

»Acturus sis» potest esse ortum ex: quid agas?, potest etiam ortum esse ex: quid 
ages?, ut scriptum legitur alio loco de hac eadem re. Est enim § 89.haec ipsa defensio sic 
verbis concepta: quid? si qui — prohibuerit, quid ages? 

In Vat. test. interrog. § 5: (patronis tuis) jam praescribis, quanto illis ^vohvo futurum 
sit, si te defenderint, cum tu mihi Cornelii defensionem in maledictis objiciendam putaris. 

Ep. ad Att. X, 1, 4: eo minus habeo necesse (quoniam me de pace legatum iri non 
arbitror) scribere aut etiam cogitare quid sim facturus, si acciderit ut legerer. 

Praeter illam huius priorumque exemplorum communem ambiguitatem alia est huius 
loci propria ambiguitas et difficultas, quae in eo posita est, quod duo verba inter se dissi- 
millima interrogationem obliquam regunt: scribere et cogitare. 

Objectivam igitur futuri significationem si in forma periphrastica inesse putemus, in 
locutione: non habeo necesse scribere, quid simfacturus facilius cernitur temporis futuri vis 
quam in altera locutione: non habeo necesse cogitare, quid simfacturuSy ubi dubitationis et 
deliberationis vis sit admixta. Qui enim cogitat, quid faciat, etiam in dubitatione versatur, 
quid sit sibi faciendum. Verbo cogitandi igitur subjecta haec enuntiatio interrogativa respon- 
dere videtur in oratione recta quaestioni dubitativae vel deliberativae: quid faciam, quare esset 
in oratione pendenti potius: quid faciam quam: quid facturus sim^ quoniam conjunctivus 
deliberalivus in pendenti interrogatione immutatus manet. Potest fortasse haec difficultas ita 

dissolvi, ut putemus h. 1. interrogationem obliquam ei verbo regenti inservire, quod proprie 
speetat ad rem, in qua versatur scriptor, i. e. scribere. 

Alio modo res se habet, si potentialem vim statuamus h. 1. formae periphrasticae esse 
tribuendam. Tum post verbum, quod est scribere, oritur mera hypothetico-potentialis signifi- 
catio, post verbum cogitandi autem potentialis cum imperativa conjuncta vis ^). 

Utraque hac significatione praeditus conj. praes. fut. periphr. suum locum obtinet, 
ut ortus ex conj. praes. simplicis or. rectae. 

Postremo est adnotandum, illud si acciderit, ut legerer codicum et editionis Wesen- 
bergianae cum Baitero et Bootio necessario esse mutandum in : si acciderit, ut leger, quoniam 
>acciderit» conj. fut. ex. est. 

Imperfectum conj. fut. periphr. in quaestione indirecta apodosin hypotheticam efficiente. 

Hoc tempus in apodosi, quae quaestio indirecta est, ita adhibetur, ut in oratione recta 
respondeat aut 1) indicativo futuri simplicis vel praesentis fut. periphr. aut 2) conjunctivo 
praesentis simplicis aut denique 3) indicativo imperfecti fut. periphr. 

1) Conj. impf. fut. periphr. indicativo futuri simplicis vel praesentis fut. periphr. in 
oratione non pendenti respondet. 

Protasis tum continet sumptionem rei verae et certae, atque periodus hypothetica 
exsistit, quam brevitatis causa genus indicativum vel objectivum appellamus. 

Ad hoc genus periodorum hypotheticarum haec pertinent exempla: 

De Oratore II § 259: est ex hoc genere (sc. ridiculi in re positi ad verbum, non ad 
sententiam accepta) illud, quod tu, Crasse, nuper ei, qui te rogasset, num tibi molestus esset 
futuruSf si ad te bene ante lucem venisset: tu vero, inquisti, molestus non eris. 

Acad. Prior. II § 77 : quaesivit de Zenone fortasse, quid futurum esset, si nec per- 
cipere quidquam posset sapiens nec opinari sapientis esset. 

Or. recta: quid futurum est, si (o: quoniam) nec percipere quidquam potest sapiens 
nec opinari sapientis est? 

Divin. I § 30: signo objecto monuit Crassum, quid eventumm esset, nisi cavisset. 

Divin. II § 62: miror — cur aiteram utram (anguem) emiserit (Tib. Gracchus); nihil. 
enini scribit respondisse haruspices, si neuter anguis emissus esset, quid esset futurum. 

Fam. IV, 14, 2: si ii vicissent, ad quos — accesseram, tamen intelligebam, quam 
crudelis esset futura victoria; sin autem victi essent, quantus interitus esset futurus civium 

Cum hoc exemplo conferendum est 

Fam. IV, 9, 3: an tu non videbas mecum simul quam illa crudelis esset futura vic- 
toria? (illa victoria = victoria Pompeianorum). Protasis omissa quidem est, sed videtur quo- 
dammodo pronomen, quod est illa, positione sua eam significare: o: si illi vicissent. 

Fam. VII, 8, 1: cui quidem ego rescripsi, quam mihi gratum esset Juturum, si quam 
plurimum in te studii contulisset. Fam. X, 33, 2 (PoIIio). 

2) Conj. impf. fut. periphr. in sententia interrogativa obliqua positus, quae apodosin 
efBcit sumptionis rei possibilis illius quidem sed incertae. 

Ad hoc genus potentiale periodorum hypotheticarum hoc exemplum referendum esse 
videtur: 

Alt. X, 1, 3: si quid eiusmodi evenerit, ut arcessamur — quod equidem non curo, 
quid enim essem de pace dicturus, dixi, ipee valde repudiavit — sed tamen etc, ubi illud: 
quid essem dicturus apodosin efficit sumptionis cuiusdam, quae audienda est: si evenisset, ut 
arcesseremur, In oratione autem libera haec periodus ad genus potentiale pertineret: si eoe- 
nerit, ut arccssamur, (aliquid) dicam, cujus periodi apodosis in interrogationem indirectam 
transformata quum ex tempore praeterito pendeat, conjunctivus praesentis simplicis in con- 
junctivum imperfecti fut. periphr. mutatur prorsus eodem modo, quo tempus praesens sequi 
potest conjunctivus praesentis fut. periphr. in eodem genere sententiarum. 

In incerto autem relinquendum esse videtur, utrum conj. impf. fut. periphr. conjunc- 
tivo praesentis simplicis an indicativo futuri simplicis vel praesentis fut. periphr respondeat 
de Imper. Cn. Pomp. § 59 : qui quum ex vobis quaereret, si in uno Cn. Pompeio omnia pone- 
retis, si quid eo factum esset, in quo spem essetis habituri .... 

3) Conj. impf. fut. periphr. in quaestione indirecta, quae apodosis est sumptionis rei 
non factae. 

Utraque sententia hypothetica ad praeteritum spectat tempus, atque conj. impf. fut. 
periphr. respondet in oratione recta indicativo imperfecti fut. periphr. eodem modo usurpato 
i. e. pro conjunctivo plusquamperfecti ut condicionali II, quem vocant. 

Ex. sunt haec: 

En. interrogativa pendet ex tempore futuro: 

Herenn. II § 22: quaeret ab accusatoribus, aB judicibus ipsis, qmA faciuri essent, 
si in eo loco fuissent sc. quo fuit reus. 

Or. recta: quid facturi eratis (== quid fecissetis), si in eo loco fuissetis? 

Aliter hoc ex. explicant Lattmannus — Miiller (§ 179, adn. 7) et Hoppe (der conj. der 
conjugat. periphr. pag. 12), qui docent, per protasin aliquid sumi rei veritati contrarium prae- 
senti, non praeterito tempore. Tum »fuissent» ad »facturi essent» relatum antecedentiae vim 
habet, diique facturi essent pro condicionali I, non II est accipiendum. Sed duo obstant, et 
quod, ut jam vidimus^), conj. imperfecti ut condicionalis I in quaestione indirecta immutatus 
manet, et quod conj. imperfecti fut. periphr. contra, quod statuunt Lattm. et Miiller in arte 
sua § 179adn. 1, numquam in apodosi non pendenti pro condicionali I usurpatur. 

Ex tempore praeterito pendet en. interrogat.: 

Or. Phil. I § 12: quod si scisset, quam sententiam dicturus essem, remisisset aliquid 
profecto de severitate cogendi. 

Protasis omissa illa quidem est, sed facile auditur: si adfuissem. Ad sententiam for- 
mae: dicturus essem explicandam idonea est paragraphus proxima, ubi haec leguntur: an me 
censetis — decreturum fuis^e ? Ego vero eam sententiam dixissem, ut 

Or. Phil. XIV § 8: quaeque esset facturus in hac urbe, nisi eum hic ipse Juppiter 
ab hoc templo atque moenibus reppulisset, declaravit in Parmensium calamitate. 

Hoc quoque loco conj. imperf. fut. periphr. in quaestione indirecta positus est, quae 
apodosin contineat sumptionis rei praeterito tempore non factae. 

Conj\ perfecti fut. periphr. in interrogatione obliqua, quae apodosin efficiat hypo- 
theticam. 

Quae huc pertinent exempla, ea omnia eiusmodi sunt, ut conj. perf. fut. periphr. in 
oratione recta respondeat indicativo perf. fut. periphr. in apodosi sumptionis rei praeterito 

tempore non factae sive conjunctivo plusquamperfecti ut condicionali II. Omnibus locis praeter 
aniim verbum regens tempore praesenti utitur. 

Exempla haec sunt: 

In Vat. test. interrog. § 20: quaero, si augur factus esses, utrum decreturus fueris, 
JoYe fulgente cum populo agi nefas esse, an auspicia fueris augur dissoluturus, 

In Pison. or. § 14: ostendis. qualis tu, si ita forte accidisset, fueris QonsvX futurus, 

Pro Mil. or. § 33: (an vero, judices,) vestrae peregrinantur aures neque in hoc per- 
nagato civitatis sermone versantur, quas ille leges/uenY impositurus nobis omnibus atque 
musturus? (sc. Clodius, si praetor factus esset.) 

' Ibdm.: videte, quid ea vitii lex habitura fuerit, (sc. si promulgata esset) cuius peri- 
CQlosa etiam reprehensio est. 

Pro Ligar. or. § 24: quamquam, qaid facturi fueritis, (sc. si in provinciam essetis 
recepti), dubitem, quum videam, quid feceritis? 

Or. post redit. in sen. habit. § 9: quod si Q. Metellus illo tempore consul fuisset, 
dubitatis, quo animo in me conseTYBindo Juerit futurus? 

Fam, X, 31, 5 (Pollio): qua tradita (=» quae si esset tradita sc. legio XXX) quanto 
in&mioT futurus fuerimj quis ignorat? 

Unum illud exemplum, in quo a tempore praeterito pendeat interrogatio obliqua, est 

Att. II, 16, 2: quid futurum fuerit, si Bibulus tum in forum descendisset, se divinare 
non potuisse. 

Coryunctivus plnsquamperfectt fut. periphr, in quaestione indirecta, quae apodosis 
est hypothetica. 

Hoc tempus in apodosi sumptionis rei non factae post tempus historicum uno tantum 
loco inveni. Est or. pro Cn. Plancio § 90: quin etiam si me vis aliqua morbi aut natura 
ipsa consumpsisset, tamen auxilia posteritatis essent imminuta, quod peremptum esset mea 
morte id exemplum, q\ia\is futurus in me veiinendo fuisset senatus populusque Romanus. 

IUud »retinendo» vel delendum esse vel in »restituendo» mutandum censuit Garato- 
nius. Jure, credo. Nam non tam in retinendo quam in restituendo apparuit animus studi- 
umque erga Ciceronem senatus populique Romani. Uncis incluserunt Baiterus in Or. II, 
Kayserus. 

Jam igitur vidimus, condicionalem II, quem vocant, in quaestione obliqua exprimi 
1) posi tempits principale a) per conj. imperf fut. periphr. (semel), b) per conj. perf fut. 
periphr. (septies); 2) post tempus hi^toricum a) per conj. imperf fut. periphr. (bis), b) per 
conj. perf fut. periphr. (semel), c) per conj. plusquamperf fut. periphr. (semel). 



Enuntiationes hypotheticae. 



Exempla huc pertinentia ad tria illa genera periodorum hypolheticarum referri possunt: 
genus indicativum, genus potentiale, genus condicionale vel irreale. 

Genus indicativum. 

Quae ad hoc genus referenda sunt exempla, eorum praeter unum omnium id est pro- 
prium, quod conj. fut. periphr. in protasi legitur, quae sententia orationis obliquae secundaria sit. 

Conj. praes. fut. periphr. 

Mil. § 96: nunc denique, si haec contra se sini futura, sibi facinoris suspitionem, 
non facti crimen obstare. 

Obstare sc. scit, quod ex proxime antecedenti: meminit est audiendum. 

Or. recta: si haec contra me erunt vel futura sunt, mihi facinoris suspitio, non facti 
crimen obstat. Minus usitatum tamen futurum simplex in huiusmodi protasi.^) 

Tusc. III § 32: Si vero ne futurum quidem sit (sc. illud praemeditatum malum), 
frustra suscipi miseriam voluhtariam sc. censet Epicurus. 

Or. recta: Si vero ne futurum quidem est, frustra suscipitur . 

Att. V, 4, 2: est enim ita, ut, si ante Kal Junias Bvnviixsiifuturussit, minus urgendi 
fuerint M. Anneius et L. TulUus. 

Hic conjunctivus in protasi est propter modi attractionem positus neque ad ipsam 
sententiam hypotheticam pertinet, utpote quae meram atque simplicem sumptionem contineat 
nulla dubitationis vi admixta. 

Utraque sententia non pendens hoc modo se haberet: si — erit 1. futurus est, minus 
urgendi fuerunt . 

In exemplis allatis objectiva futuri temporis vis in forma periphrastica inesse videtur. 
Subjectiva autem vi praeditus est conj. praes. fut. periphr. 

Tusc. V, § 95: itaque hac usurum compensatione sapientem, ut et voluptatem fugiat, 
si ea maiorem dolorem ejfectura sity et dolorem suscipiat maiorem efficientem voluptatem. 

Or. recta: hac utetur compensatione, ut — fugiat, si ea — effectura est i. e. si veren- 
dum est, ne — efficiat. 

Conj. imperf fut. periphr. 

Hoc tempus in protasi ad genus indicativum pertinente objectiva futuri temporis vi 
praeditum duobus locis legitur: 

Att. IX, 9, 4: de Lanuvino — optavi, si modo esset futura res publica, ut id aliquis 
emeret meorum. 

Or. recta: Si modo erit 1. futura est res publica . 

Ep. ad Brut. I, II, 2 (Brutus): rediturum ad nos confirmavit legatione suscepta, nisi 
praetorum comitia habituri essent consules. 

Or. recta: redibo ad vos legatione suscepta i. e. simulatque legationem suscepero, 
nisi praetorum comitia habituri sunt vel, si temporis ad sententiam primariam ratio significanda 
est, habituri erunt consules. Sententia enim hypothetica ulterius tempus futurum respicit quam 
sententia primaria. 

Cfr. contra Att. IV, 2, 6: »ego me a Pompeio legari ita sum passus, ut nulla re im- 
pedirer, quin, si vellem, mihi esset integrum, ut aut, si comitia censorum proximi consules 
haberent, petere possem», ubi eiusdem temporis ratio intercedit inter haberent ei petere possem. 

Genus potentiale. 

Conj. praes. fut. periphr. in protasi. 

Objectiva fut. temporis vi praeditus: , 

Fat. § 13: at si ista comprobabis divina praedicta, et, quae falsa in futuris dicentur, 
in his habebis, ut ea fieri non possint, ut, si dicatur, Africanum Karthagine potiturum, et, si 
vere dicatur de futuro idque \\2i futurum sit, dicas esse necessarium. 



*) Cfr. praef. 

Verba »ut, si dicatur, Africanum Karthagine potiturum» ejecerunt Baiterus et Muellerus. 
Iiyuria. Nam quum hoc simile omnino nusquam in hoc fragmento usurpatum inveniatur neque 
facile cernas unde desumptum, temere admodum et audacter haec verba toUuntur. Et vero 
optime suum locum, modo paullulum mutatum, obtinere videntur. Scribe enim: et, si vere 
quid diccUur de futuro, ut, si dicatur, Africanum Karthagine poiiturum, idque iiafuiurum 
sit, dicas esse necessarium; omnia plane et simpliciter procedent. Vocabulum quid, quod 
ftddidi, aegre requiras, atque ante dicatur positum facile librarium effugere potuit. 

Off. III § 39: haec est vis huius anuli et huius exempli: si nemo sciturus, nemo ne 
mspicaturus quidem sit, cum aliquid divitiarum, potentiae, dominationis, libidinis causa feceris, 
m id dis hominibusque futurum sit semper ignotum, sisne facturus. 

In his sententiis secundariis hypotheticis conjunctivus non praes. simplicis, sed praes. 
conjugationis periphrasticae locum habet, propterea quod ea, quae sumuntur, tempore sequi 
apodosin sunt putanda. Atque facillimum est jam in primo conjunctivo : sciturus sit ostendere, 
quid significatione differat protasis: si nemo sciturus sit sit ab hac protasi: si nemo sciat 
niud enim est: om ingen skulle ik veta det, antag, att ingen f&r (kommer att) veta det; hoc 
autem: om ingen skulle veta, ha reda p& det, antag, att ingen vet det. 

Subjectiva futuri significatione praeditus est conj. praes. fut. periphr.: 
Off. I § 57: Sed omnes omnium caritates patria una complexa est, pro qua quis bonus 
dubitet mortem oppetere, si ei sit profuturus? 

Sit profuturus o: sciat I. sperare potuerit se profuturum. 

Att. X, 1, 3: sed tamen hominis hoc ipsum probi est f magnum sit xmv ^oXiTixtoTaTmv 
axs(xp,aTu}v, veniendumne sit in consilium tyranni, si is aliqua de re bona deliberaturus sit 
«» deliberare velit). 

Verba illa corrupta Wesenberg ita corrigenda esse suspicatur: probi est et magnum 
Ti T«)v X. T. X. Bootius autem verba sic putat refingenda: sed tamen hominis hoc ipsum probi 
est et magni. Unum est twv x. t. X. Utrum melius aut quid sit statuendum, nimirum valde 
incertum. 

Conjunctivus imperfecti fut. periphr. in protasi potentiali legitur 

Mil. § 68: quae si non probaret, si tibi ita penitus inhaesisset ista suspitio, nullo ut 
evelli modo posset, si denique Italia a dilectu, urbs ab armis sine Milonis clade numquam 
esset conquietura, ne ille haud dubitans cessisset patria. 

Probaret == probare posset; esset conquietura positum est de eo, quod, ut fiat, ratione 
aliqua constitutum est. Quae quidem ratio h. I. suspitio Pompeii est. 

In huiusmodi periodis hypotheticis imperfecium conj. in ulraque sententia adhiberi 
solet, plusquamperfectum conj. raro et in protasi sola (Cfr. Kiihner § 214, 4). Huius autem 
apodosis plusquamperf. ita explicari posse videtur, ut etiam apodosis sumptionis rei non factae 
habeatur. Cohaerent enim ea verba, quae ascripsimus, cum prioribus: quod si locus Miloni 
datus esset, probasset profecto tibi ipsi etc. Quae duae periodi ita conjungendae sunt: si 
locus datus esset, aut probasset aut, si non probaret , cessisset. 

Genus condicionale vel irreale. 

Etiam in iis periodis hypotheticis quae ad hoc genus pertinent, sive iis, quarum pro- 
tasi aliquid sumitur rerum veritati contrarium, conjunctivus futuri periphr. tantummodo in 
protasi usurpatus est et vero conj. imperfecti fut. periphr. quinquies, conj. plusquamperf. semel. 

Exempla conj. imperf fut. periphr. in protasi haec sunt: 

5 



Acad. prior. II § 67: sed illud primum, sapientem, si adsensUrus esset, etiam opina- 
turum, falsum esse et Stoici dicunt et eorum astipulator Antiochus. 

Verbis »illud primum» referuntur animus et cogitatio legentis ad propositionem proxime 
antecedentis argumentationis: si uUi rei sapiens adsentietur umquam, aliquando etiam opina- 
bitur. Quaerendum est igitur, quomodo haec propositio repetita sit. Et fortasse ita repetitur, 
ut ratio habeatur mentis eorum, a quibus facta sit argumentatio i. e. Academicorum Recentio- 
rum. Qui quidem quum docerent, nihil esse, quod percipi posset, nuUum esse veri et falsi 
judicium, illud sequebatur, ut sapienti potius omnem cohibendum adsensum putarent quam ut 
periculum subiret, ne quid adsentiretur aut plane falsum aut certe incognitum. Ad hanc igitur 
rationem accommodate expressa si sint nostra verba, ita explicanda sunt, ut sumptio : si adsen- 
surus esset pro sumptione rei non futurae habeatur, cui opponenda sit haec affirmatio: at 
numquam adsentietur. 

Tamen haud scio, an alia explicandi ratio magis apta minusque arcessita sit. Ut 
satis constat, non admodum rara, maxime apud Ciceronem, ea post praesens indicativi tem- 
porum consecutio est, ut, si illud praesens, sicut hic fit, inducat verba scriptorum illorum 
quidem mortuorum, sed quorum soripta exstent, praesens tempus verbi regentis pro praesenti 
historico accipiatur. (Cfr. Kiihner § 181, 2 a). Quae quum ita sint, mihi animus magis 
inclinat, ut credam, verba: sapieniem, si adsensurus esset, etiam opinaiurum scripta esse pro: 
sapientem, si adsensurus sit, etiam opinatvrum, Quod si recte statuatur, simul id ex hoc loco 
discimus, futurum illud: adsentietur in sententia: si vlli rei sapiens adsentietur vmquam non 
esse verteudum: h&ller for viss, sed: skall (= bor) h&lla for viss. Si enim significaret: h&ller 
fbr viss i. e. si esset illud futurum tempore referendum ad verbum sententiae primariae: opi- 
nabitur, nimirum oratio pendens non formam haberet: si adsensurus esset, sed: si adsentiretur. 

Finn. IV, § 62: rogarem te pauUum loci mihi, ut iis responderem, dares, nisi et te 
audire nunc mallem et istis tamen alio tempore responsurus essem, tum scilicet, quum tibi. 

Affirmatio opposita: at sum responsurus o: respondere in animo habeo.. 

N. D. III, § 77: et, si verum est, quod Aristo Chius dicere solebat, nocere audientibus 
philosophos iis, qui bene dicta male interpretarentur, prorsus, si qui audierunt vitiosi essent 
discessuri, quod perverse philosophorum disputationem interpretarentur, tacere praestaret 
philosophis quam iis, qui se audissent, nocere. 

Sic praeter Klotzium Muellerus et Schoemannus legunt. Madvigius autem, quem 
sequitur Baiterus, verba: si qvi audierunt — interpretarentvr uncis seclusit atque pro: si verum 
est si verum esset legendum putat. Cuius rei tamen nulla causa esse videtur. Nam talis 
protasis hypotheticae repetitio et vero aliter conformatae, qualis hic est, a sermonis consue- 
tudine Ciceronis non abhorret. Cfr. Schoemanni ad h. 1. adnot. 

Verba: si essent discessuri Moser., Germanus ille Ciceronis interpres, vertit: wenn 
(die Zuhorer) herauskamen, qua interpretatione haud scio an non tam »essent discessuri» quam 
»discederent» explicetur. »Discederent» autem propterea non scriptum esse videtur, quod tum 
sumptioni opponenda esset haec affirmatio: at non discedunt, quae affirmatio abhorret a priore 
sumptione: si verum est etc, qua hoc idem sumitur. AUter res se habet in sumptione: si 
discessuri essent, cui contraria sit haec affirmatio: at non sunt discessuri o: non est necesse 
eos discedere, non est credibile, perverse accepta philosophorum sententia hoc necessario 
effici, etiam si nonnumquam id fieri possit. 

Postremo adnotabo, in lectione ascripta me pro »et» ante: si verum est cum Davisio 
et Bailero ut scribendum censere, qua particula illud sic, quod sequitur, responsionem accipiat. 



35 

Att. X, 8, 2: consilium istud tum esset prudens, ut mihi videtur, si nostras rationes 
ad Hispaniensem casum accommodaturi essemus; quod fieri **. 

In loco mutilo supplendo viri docti inter se discrepant: nequit (Koch, Baiter), non 
pofest (Wesenb.), non debet, non oportet (Id.). Utrumque supplementum (nequit, non potest 
et: non debet, non oportet) loci sententia admittere videtur. Significatio autem formae peri- 
phrasticae nulla alia esse potest quam ea, qua quid fieri oporteat, consentaneum sit denotetur. 
81 accommodaturi essemus o: si consentaneum esset, si oporteret nos nostras rationes accom- 

Mdare ad , cui sumptioni contraria est haec affirmatio: at non sumus accommodaturi 

d: non oportet, non consentaneum est, nos accommodare. 

Postremo afferam 

Off. I, § 78: mihi quidem Cn. Pompeius hoc tribuit, ut diceret, frustra se triumphum 
tertiam deportaturum fuisse, nisi meo in rem publicam beneficio ubi triumpharet esset habiturus; 

ubi conj. impf. fut. periphr. in protasi non, ut in prioribus exemplis, ad praesens vel 
faturam, sed ad praeteritum spectat tempus. 

Primum enim oratio obliqua huius exempli in orationem rectam mutata hoc modo 
se habet: frustra triumphum tertium (deportaturus eram, fui) deportavissem, nisi tuo in rem 
publicam beneficio ubi triumpharem essem habiturus. Deinde huic protasi: nisi — essem 
habiturus contraria est haec affirmatio: at eram habiturus. Verto igitur nostram protasim: om 
han icke skolat hafva, varit beskard att hafva o: nisi sibi datum esset, ut haberet; atque 
niinus recte credo hunc locum in grammatica Lattm. — Miilleri tractari, ubi (§ 179, adn. 3) 
esset habiturus dicitur idem esse atque haberet (= habuisset). 

Conj. plusquamperfecti fut. periphr. 
Hoc tempus semel in protasi legitur 

Mil. 48: occurrit illud: igitur ne Clodius quidem de insidiis cogitavit, quoniam fuit in 
Albano mansurus. Si quidem exiturus ad caedem e villa nonjuisset. 

Cui condicioni opponenda est haec affirmatio: at exiturus fuit, exire in animd habuit. 
Etiam in apodosi uno loco nobis occurrit conj. plusquampf. fut. periphr. 
Lig. or. § 23: recepti in provinciam non sumus. Quid, si essetis? Caesarine eam 
tradituri fuissetis an contra Caesarem retenturi? 

Sic Klotzius codices omnes meliores secutus; tradituri fuistis a (= cod. Ambrosianus), 
Lambinus, Madvigius, Baiterus in Or. II, Kayserus, Muellerus. Sine dubio lectio codicum 
meliorum h. I. est abjicienda, utpote quae notae sermonis legi repugnet neque ullo modo loci 
sententia commendetur. Nam significaret: (om I blifvit upptagne), skuUen I d& hafva varit 
betankte p&, beslutne att ofverlemna, quae significatio ab sententia loci abhorret, ubi non 
quaeritur, quid condicione rei non factae consilium alicuius futurum fuerit, sed quid quis fac- 
turas fuerit. Cfr. § 24: quaero: quid facturi ya/s^/s.^ quamquam quid facturi fueritis dubitem, 
quum videam quid feceritis. Credo igitur, »fuissetis» ex vera et principali forma »fuistis» libra- 
rioram culpa inculcatum esse. Alia est ratio alterius conj. plusquampf. fut. periphr. in apo- 
dosi concessiva. ^) 



I 



') Vide pag. 3y. 



36 



I 



■I- 



Enuntiationes concessivac. 

Primum tractabimus eas en. concessivas, quae a s/, eiiam si, si minus (semei) inci- 
pientes cum enuntiationibus hypotheticis structura plane congruunt. 

In his quoque sententiis secernenda sunt tria illa genera periodorum hypotheticarum : 
genus indicativum 1. objectivum, genus potentiale, genus irreale 1. condicionale. Tamen id 
animadvertendum est, ut saepe alias, sic maxime bic genera illa objectivum et potentiale 
difficiHimum esse alterum ab altero distinguere: fere nullum exemplum eiusmodi est, ut pro 
certo statuere liceat, id ad genus indicativum pertinere. Quae quum ita sint, haec duo genera 
periodorum simul unaque tractabo et vero primum ea afTeram exempla, ubi dubium esse 
possit, utrum objectiva an potentiaUs in sententia concessiva vis insit. 

Ad genus objectivum an ad genus potentiale referenda sit sententia concessiva? 

Marcell §§ 11, 12: quae quidem (res) tanta est, ut, si ulla tropaeis et monumentis 
tuis adlatara finem sii aetas , at haec tua justitia florescat cotidie magis. 

Conj. adlatura sit potest per solam modi attractionem positus esse, quamquam poten- 
tiaUs conjunctivi significatio, non omnino exclusa esse videtur. 

Solutum igitur a nexu consecutivo nostrum exemplum aut hanc accipiet formam : si 
ulla allatura finem est aetas, at — florescet aut hanc: si — allatura — sit — , at florescet. 

Quod ad scripturam nostri exempli attinet, adnotandum est, lectionem : ut si ulla — 
florescat conjecturam esse Klotzii pro codicum plurimorum: ut nulia — florescet (-it); quae 
quidem conjeclura, quum tam prope accedat ad lectionem codicum optimorum: ut nulla et 
tam apta sit ad loci sententiam, mihi valde arridet. Baiterus in Or. II et Kayserus receperunt 
reliquorum codicum lectionem: ut Iropaeis — adlatura finem sit aetas: at — florescet. Item 
Muellerus praeter Jlorescit pro : Jlorescet. 

Fat. § 13: tu et quae non sint futura posse fieri dicis, ut frangi hanc gemmam, etiam 
si id numquam futurum sit. Or. recta: frangi haec gemma potest, etiam si id numquam 
futurum est 1. sit. 

In duobus allatis ex. objectiva futuri temporis vis in forma periphrastica inesse videtur. 
Subjectivam autem quandam vim his locis statuendam esse credo: 

Planc. or. § 98: audi, audi atque attende, Laterensis, ut scias quid ego Plancio debeam 
confiteareque aliquando me quod faciam et grate et pie facere: huic autem, quae pro salute 
mea fecerit si minus profutura sint, obesse certe non oportere. 

Profutura sint o: prodesse debeant. 

Finn. III § 57: dicuntque, ut liberis consultum velimus, etiam si ^o^iwm Juturi sinty 
propter ipsos, sic futurae post mortem famae tamen esse — consulendum. 

Etiam si postumi futuri sint o: etiam si exspectare possimus, ut postumi sint. 

Ibdm V § 50: non intelligunt idcirco esse ea (sc. studia) propter se expetenda, quod 
nulla utilitate objecta delectentur animi atque ipsa scientia, etiam si incommodatura sit, gau- 
deant. Or. recta: animi ipsa scienlia, eliam si incommodatura est 1. sit, gaudent. Etiam si 
incommodatura est 1. sit o: etiam si sciunt 1. sciant, eam incommodaturam. 

Conj. imperfecti fut. periphr. in sententia concessiva a si incipiente legitur in Verr. 
III § 104: sumam annum tertium, quod ab isto ita administratus, ut, quum se certe deces- 
surum putaret, non laboraret, si aratorem in Sicilia nullum omnino esset relicturus. 

Or. recta: non laboro, si nullum omnino sim 1. sum reiicturus. 

Quae ambigua sunt exempla, attuli. Jam nos transferamus ad ea exempla, de quibus 
dubitari non potest, quin ad genus potentiale pertineant. 

.Finn. III § 38: quis autem honesta in familia institutus et educatus ingenue non ipsa 
ttirpitudine, etiam si eum laesura non sit, offenditur? 

Etiam si eum laesura non sit o: etiam si eum laedere non possit, etiam si sciat, eam 
on laesuram esse. 

Cluent. or. § 158: non enim debeo dubitare, judices, quin, si qua causa delata sit 
qui lege non teneatur, etiam si is invidiosus videatur, etiam si eum oderitis, etiam si 
itti^ti absoluturi sitis, tamen absolvatis et religioni potius vestrae quam odio pareatis. 

DifBcile dictu est, quidnam sit causae, cur absoluturi sitis, non absolvatis posuerit 
ro in enuntiatione concessiva. Necesse enim videtur esse, utramque sententiam et pro- 
et apodosin, quum unam eandemque actionem significent, idem tempus habere. Con- 
j^ttctivus autem praesentis fut. periphr. in en. secundaria ad conjunctivum praes. simplicis en. 
prinoariae relatus ulterius futurum tempus significat. Quae quum ita sint, exspectares, potius 

Wo scriptum fuisse: non debeo dubitare, quin etiam si inviti absohatis, tamen abso- 

i^turi sitis, in quo absoluturi sitis ex absolvatis in oratione non pendenti ortum esset. 

N^que prorsus incredibile mihi videtur hic commutationem aliquam esse factam, ita ut abso- 

^^ltiri sitis et absolvatis locum inter se commutarent, et illam quidem ab eo factam, qui in 

^l^obus iJlis copulatis et diversis conjunctivis offenderetur: absoluturi sitis — pareatis. Quae 

^'^idem tempora si fuerint ab initio conjuncta, satis haec explicatur conjunctio exemplis, quale 

^^t Arch. Poet. § 30: haec (memoria) sive afutura est sive — ad aliquam mei partemper^^ 

it, nunc quidem certe cogitatione delector. Eadem enim in utroque loco est causa, cur 

am periphrasticam excipiat forma verbi simplex, in eo posita, quod utrique verbo et 

P^rendi et pertinendi deest forma participii futuri (quamquam de verbo parendi adnotandum 

^^t, apud Justinum solum pariturus nobis occurrere). Alterum ex., ubi conjunctivum peri- 

Ptirasticum excipit conjunctivus simplex verbi, cui deest participium futuri, pro conj. futuri 

Positus, habes Qu. fr. III, 1, 11. 

Finn. V § 46: multosque etiam dolores (sc. videsne ut) curationis causa perferant, ut, 
^^ ipse usus membrorum non modo non maior, verum etiam minor futurus sit, eorum tamen 
«pecies ad naturam revertatur? 

Off. III § 68: suntne igitur insidiae tendere plagas, etiamsi (feras) excitalurus non 
sis nec agitaturus. o: etiamsi excitare in animo non habeas nec agitare. 

Conj. imperfecti fut. periphr. in sententia concessiva a si incipiente, quae sumptionem 
continet rei possibilis illius quidem sed incertae, legitur 

Flacc. § 2 : quod si esset aliquando futui^m, ut aliquis de L. Flacci pernicie cogitaret, 
numquam tamen existimavi, D. Laelium eam suscepturum accusationem. 

Pronomen »quod» fortasse non est h. I. ille accusativus adverbialis, qui a nobis voca- 
bulo >men> verti solet, sed subjectum sententiae: hvilket om ocks& = men om nu ocks& 
detta, atque respicit priorem sententiam. »Futurum esset» potentialis conjunctivus est atque 
imperfecti forma utitur ut accommodatum ad praeteritum: existimavi sententiae primariae. 
Postremo est quaerendum, num in verbis iWis; futurum esset, ut cogitaret cernenda sit illa 
circuitio futuri periphrastici, cuius docent grammatici nonnulli (cfr. Lattm. — Miiller § 99, 3) 
usum triplicem omnino esse. Circumscribi enim dicunt 1) conjunctivum fut. passivi 2) infinit. 
fut. passivi (et nonnumquam activi) 3) conjugationem periphr. activam eorum verborum, quibus 
desit participium fut. activi. Atque praemonendum est, si »futurum esset, ut cogitaret» cogi- 
iaturus esset circumscriberet, hoc exemplum solum exemplum huiusmodi circumscribendi 

rationis futurum esse: nusquam enim alias apud Ciceronem ullum exemplum inveni circum- 
scriptorum conjunctivorum futuri activi vel passivi, sed ubi conjunctivus futuri verbi cuiusdam, 
cui deest participium futuri, formandus fuit, conjunctivus simplex, non circumscriptus positus 
est. Quae quum ita sint, valde incertum videtur, num h. 1. huiusmodi circuitio sit statuenda. 
Atque necessaria nullo modo esse potuit. Nam praeterquam quod verbum, quod est cogitare, 
participium futuri habet, haud scio, an etiam conjunctivus simplex h. I. scribi potuerit. Cfr. 

verba proxime antecedentia »sed si forte aliquando beneficii huius obtrectator exstitisset, 

existimabam L. Flacco multitudinis potius imperitae — judicium esse subeundum>; ubi illud 
exstitisset pro con]\meivfo futuri potentiali est accipiendum. 

Itaque animus mihi magis inclinat, ut credam, illud: quod si esset futurum, ut — 
cogitaret non tam circumscribere formam periphrasticam quam plenius et gravius dictum aut 
pro: quod si cogitaturus esset aut pro: quod si cogitaret I. cogitasset Cfr. Marc. or. § 26: 
quod si rerum tuarum immortalium, C. Caesar, hic exitus futurus fuit, ut — relinqueres etc. 

Genus irreale. 

Conjunctivus imperfecti fut. periphr. in protasi his locis legitur: 

Caecil. § 43: ac si tibi nemo responsurus essety tamen ipsam causam demonstrare 
non posses. 

Sententia hypothetica sumitur aliquid, cui contraria est haec affirmatio: at certe ali- 
quis tibi respondebit. 

Leg. Agr. II § 85: qua re etiam si ad vos esset singulos aliquid ex hoc agro per- 
veniurum, qui vobis ostenditur, aliis comparatur, tamen honestius vos universi quam singuli 
possideretis. Nunc vero quum ad vos nihil pertineat, nonne huic legi resistetis? 

Fam. IV, 7, 4: qui si facile passurus esset te carentem patria quiete et libere vivere, 
cogitandum taraen tibi esset, Romaene an Mytilenis malles vivere. 

Ibdm. XIII, 1, 5: nec dubitat, quin ego a te nutu hoc consequi possem, etiamsi a^di- 
ficaturus esses; nunc vero, si audierit, te aedificationem deposuisse etc. 

Att. XI, 15, 2: cuius peccati si socios essem habiiurus f ego, quos putavi, tamen 
esset ea consolatio tenuis. 

Hoc quoque exemplum huc refero atque vertendum esse censeo: och om jag ock 
skulle hafva I. f& dem till kamrater; huic sumptioni contraria est haec affirmatio: at non 
habebo, non est mihi sperandum, me eos socios esse habiturum. Quae quidem affirmatio 
optime convenit rerum ordini, qualis ex ipsarum epistolarum narratione elucet. In epistola 
enim proxime antecedenti, quae paullo ante hanc epistolam scripta est, scriptum legimus, eos 
ipsos homines, quos sibi socios futuros speraverat Cicero, omnes in Africam dici navigaturos 
sc. ad bellum contra Caesarem renovandum. (Cfr. ad sententiam Fam. IV, 7, 3.). Quae quum 
ita sint, Moserum credo minus recte interpretatum esse nostrum exemplum, quum vertat: und 
hatte ich auch etc, ex qua interpretandi ratione apparet, eum nullum hic sensisse discrimen 
inter »haberet» et »habiturus esset». Postremo, quod ad scripturam huius loci attinet, est adno- 
tandum, illud »ego» valde ineptum locum tenere atque aut in »eos» cum Corrad. mutandum aut 
post »quos» ponendum. 

In exemplis jam allatis conj. impf. fut. periphr. indicat, sumptam rem futuram non 
esse, quod autem nunc afferam exemplum, in eo agitur de eo, quod praeterito tempore futu- 
rum non erat. Ex. est 

Or. Phil. VI § 2: quo quidem tempore, etiam si ille dies vitae finem mihi adlaturus 
essetf satis magnum ceperam fructum, quura vos universi una mente etc. 

Sumptioni: etiam sl adlaturus esset conlraria est haec affirmatio: at non erat adla- 
tunis 0: non mihi fatum erat illum diem vitae finem mihi adferre. 

In apodosi legitur conj. imperf. fut. periphr. nusquam, conj. plusquamperfecti fut 
periphr. uno loco: 

Divin. II § 21: etiam si obtemperasset auspiciis, idem eventurum fuisset, 

Praeter Klotzium etiam Baiterus et Muellerus legunt: eoenturum fuisset Madvigius 
(op. acad. alt. pg. 230): eventurum fuit, Per priorem formam magis indicatur, fatum immu- 
tatum remansurum fuisse, per alteram autem pressius urguetur, vere fatum fuisse hoc evenire 
aiiam hac condicione: illud fati immutabilitatem, hoc veritatem eius disertius exprimit. Atque 
immutabilitatem et constantiam fati esse, de qua hic maxime agatur, satis indicant quum verba 
proxima: mutari enimfata non possunt, tum huius loci sermonis perpetuitas. Cicero enim 
hoc sibi demonstrandum proposuit, fatum nulla nostra cura et opera mutari et flecti posse. 
Atque haec fati certa et constituta constantia optime et planissime exprimitur apodosi illa: 
idem eventurum fuisset. NuUam igitur causam invenio cum Madvigio lectionis omnium codicum 
auctoritate commendatae mutandae. 

Reliquae conjunctiones concessivae, a quibus inferuntur sententiae conjunctivo fut. 
periphr. utentes, sunt: quum, quamquam (semel), qudmvis (semel). 

Quum concessivum. 

Duplex est usus conj. fut. periphr. in sententiis a ^uum proficiscentibus distinguendus: 
aut enim profertur sententia concessiva nulli subjecta condicioni aut apodosin efficit hypo- 
tbeticam. 

I. Sententia concessiva nulli subjecta condicioni est. 

Conj. imperfecti fut. periphr. objectiva futuri vi praeditus legitur 

or. pro Cluent. § 72: hoc addit testimonii, sua illum sententia, quum palam omnes 
laturi essent, condemnatum iri. 

Rerum ordo, de quibus agitur, hic est. Oppianicus vitricus a Cluentio de veneficio 
accusatus et de salute sua et fortunarum desperans C. Aelio Staieno, judici nummario, pecu- 
niam grandem ad judieium corrumpendum dat. Quae pecunia simul atque ad eum delata est, 
homo impurissimus hoc consilii capit, ut pecuniam quibusdam judicibus levissimis polliceatur, 
deinde eam postea supprimat. Quod ut fieri posset, nihil sua magis interesse putabat quam 
damnari Oppianicum: damnato enim neminem pecuniam esse repetiturum. Damnationem autem 
sic parat. Pecunia quibusdam promissa quum unus et alter dies intercessisset neque quisquam 
sequester et confirmator pecuniae exsisteret, res parum certa videbatur. Bulbus, unus ex 
corruptis judicibus, per quem cum reliquis egerat, ad hominem venit atque quaeri dicit, ubi 
sit pecunia. Tum adseverat, sese ab Oppianico destitutum nullam accepisse pecuniam judi- 
cibus distribuendam atque hoc addit testimonii, sua illum sententia etc. Hoc modo eifecit, ut 
omnes hi judices tamquam ab Oppianico decepti ira in eum incenderentur atque sine ulla 
dubitatione eum damnare constituerent. 

Quae quum ita sint, quum haec sit rerum cohaerentia, quaeritur, quomodo hoc sit 
exemplum explicandum: quum palam omnes laturi essent sc, sententias. Ac primum quidem 
id credo esse apertum inter hanc sententiam eiusque primariam enuntiationem contrarii ratio- 
nem intercedere atque quum particulae concessivam vim esse tribuendam. Concessiva autem 
huius particulae vis quum sit: d& dock, ehuru, anskont, fastan, sequitur, ut per hanc parti- 
eulam verum aliquid et certum inducatur. 

Deinde suspicor illud, quod Staienus pro vero et certo posuerit, palam sententias latunl 
iri, ita esse explicandum, ut putemus, hanc rem Oppianico cum Staieno convenisse, ut Oppia- 
nicus pro jure et potestate sua ut reus postularet, sententias palam ferri. Quod quidem re 
vera factum esse, in paragrapho 75 ostenditur: consurgitur in consilium, quum sententias Op- 
pianicus, quae tum erat potestas, palam ferri velle dixisset, ut Staienus scire posset, quid 
cuique deberetur. 

Vertendum igitur censeo nostrum exemplum: han bifogar detta sisom bevis derpS, 
sc. se ab Oppianico destitutum nullam accepisse pecuniam, att, ehuru alla skulle (komme att) 
afgifva sina roster oppet, han dock genom sin rost skulle falla honom. 

Concessivum sive potkis adversativum esse videtur etiam illud quum, quod conjunc- 

tivus fdusquamperfecti fut. periphr. voluntatis et consilii vi praeditus sequitur in or. Phil. 

III § 24 : ac ne sine causa videretur edixisse, ut senatus adesset, quum de re publica relaturus 

fuisset, adlato nuntio de legione quarta mente concidit, et fugere festinans senatus consultunn 

de supplicatione per discessionem fecit, quum id factum esset antea numquam. 

In hoc ex. videtur sententia: quum de republica relaturus fuisset opponi verbis 
sequentibus: senatus consultum de suppticatione per discessionem fecit 

II. Ex condicione aliqua pendet id, quod enuntiatur sententia concessiva. 

Genus objectivum. 

Conj. plusquamperfecti fut. periphr. particulam, quae est quum, uno loco sequitur, 
in quo sententia concessiva eiusque protasis hypothetica in orationem rectam et non pendentem 
mutatae formam accipiant periodi hypotheticae eius generis, quod objectivum vocant. Est 

Fam. XIII, 10, 3: videor mihi, quum separatim de probitate eius dicturus fuissem, 
si prius causam cur eum diligerem tibi exposuissem, in ipsa causa exponenda satis etiam de 
probitate dixisse. 

Si primum verbum regens omittimus atque illam concessivam rationem exprimimus 
duabus sententiis primariis, hoc modo sese habebit nostrum exemplum: separatim quidem 
de probitate eius dicturus fui, si prius causam — exposuissem, sed in causa exponenda 
satis etiam de probitate mihi videor dixisse, Deinde potest periodus hypothetica: dicturus 
fuiy si exposuissem (in qua exposuissem conj. or. obliquae est) in oratione recta huic periodo 
respondere putari: dicam, si prius exposuero, 

Conj. plusquamperfecti fut. periphr.: dictvrus fuissem scriptus videtur esse ut ad 
praeteritum infinitivi: dixisse relatus neque or. recta tam dicturus fueram quam dicturusfui 
respondere. Nam hoc sibi Cicero dicere vult: dicturus quidem fui i. e. in animo quidem 
habui dicere separatim de eius probitate, sed cum videar mihi satis dixisse in ipsa causa 
exponenda de probitate, hoc consilium abjicio. Neque inde, quod nos pro propria signifi- 
catione vertimus: jag hade tankt, arnat, est colligendum, hic de vero plusquamperfecto agi. 
Nostrum enim plusquamperfectum hic tantummodo ad consilium omissum indicandum perlinet 
neque veram temporis vim habet. 

Genus irreale. 

Conj. imperfecti fut. periphr. particulam, quae est quum, sequitur 
Qu. fr. II, 14, 2: si, mi Quinte, parva aliqua res esset, in qua sciscitarere, quid vellem, 
tamen, quum tibi permissurus essem, ut faceres, quod velles, ego ipse quid vellem, osten- 
derem; ubi permissurus essem pro permitterem ut condicionalis I positum esse videtur. 

Alterum est ex., in quo coqi, imperfecti fut. periph. particulam concessivam quum 

sequitur, eiusmodi eomparatum, ut dubitari possit, hypothetice necne sint vertendi ii conj. 
periphrastici, qui in eo insunt. Est 

Qu. fr. I, 1, 26: quumque id, quod dabatur, non esset interiturum, sed in ornamentis 
templi futwum; 

ubi protasis nulla quidem scripta est, sed fortasse est audienda: si acceptum esset, 
qua protasi audita conj. imperf. fut. periph. pro condicionali II usurpatus est. 

Conj. perfecti fut. periphr. pro condicionali II in sententia concessiva a quum inci- 
piente bis legitur: 

Sull. § 44: sed tamen abs te, Torquate, quaero, quum indicatus tuus esset inimicus 
et esset eius rei frequens senatus et recens memoria testis, tibi, meo familiari et contubernali, 
prius etiam edituri md\Q\\jLm fuerint scribae mei, si voluisses, quam in codicem rettulissent, 
quum videres aliter referri, cur tacuisti, passus es? 

Particulam, quae est quum, h. I. concessivam vim habere, neque causalis generis 
esse, id quod Hoppe Richterum voluisse adnotavit % mihi apertum esse videtur. 

Tibi codd., Kayserus; tibique Muellerus. 

Ac quum sine dubio ad tibi aliquid desideres, quo indicetur, huc quoque particulam 
quum pertinere, aut cum Muellero legendum suspicor: tibique aut: quumque tibi vel tale 
qaid. 

Fam. VII, 3, 6: sunt enim, qui, quum meus interitus mhW fuerit reipublicae jorq/a- 
turus, criminis loco putent esse, quod vivam. 

Meus interitus = ego si interissem. 

Quamquara. 

Conjunctionem, quae est quamquam, conj. imperf. fut. periphr. objective usurpatus 
sequitur 

Fam. X, 6, 2: me autem impulit tui caritas, ut, quamquam nec tibi ipsi consilium 
deesset et fratris benevolentia tibi praesto esset futura, vellem tamen — ; 

ubi imperfectum pro praesenti per temporis, conjunctivus pro indicativo per modi 
attractionem positus est. 

Quamvis. 

Post particulam quamvis conj. fut. periphr. semel legitur et vero subjectiva vi. Est 

de Re publ. IV, 1, 13: etenim si nemo est, quin emori malit quam converti in aliquam 

figuram bestiae, quamvis hominis mentem sit habiturus, quanto est miserius in hominis figura 

animo esse efferato? Quamvis sit habiturus o: quamvis ei promissum sit, eum habiturum sc. 

si converteretur. 



Eauntiationes comparativae purae. 

In huiusmodi en. tantummodo conjunctivum praes. fut. periphr. usurpatum inveni. 
Conj. modo utitur en. comparativa aut per modi attractionem aut propterea, quod en. orationis 
obliquae secundaria est. Quod ad significationem formae periphrast. atlinet, omnibus praeler 

') Zu den Fragm. etc. pag. 24 

unum locis objectiva fut. temporis vis in fuluro periphr. inest. Objectivum enim futurum his 
locis nobis occurrit: 

Fat. § 32: si omne futurum ex aeternitate verum est, ut ita certe eveniat, quemad- 
modum sit futurum, omnia necesse est conligatione naturah conserte contexteque fieri. 

Conj. per modi attractionem positus atque »futurum sit» in oratione non pendenti 
indicat. praes. fut. periphr. respondet. 

Particulam, quae est quam, conj. praes. fut. periphr. duobus locis sequitur: 

Marcell. or. § 3: est vero fortunatus ille, cuius ex salute non minor paene ad omnes, 
quam ad ipsum ventura sii, laetitia pervenerit. 

Or. Phil. VII § 17: Gracchorum potentiam majorem fuisse arbitmmini quam huius 
gladiaXoris futura sit? 

Utroque hoc loco conj. periphr. in oratione libera indicativo praesentis fut. periphr. 
respondere potest ut oppositus praeteritis illis: pervenerit, fuisse. 

A vocabulo quantum incipit en. comparativa 

Verr. act. I § 41: nunc, quod eius modi judicia sint, tantum unum quemque auferre, 
quantum sibi, patronis, advocatis, praetori, judicibus saiis futurum sit. 

In oratione obliqua a verbo, quod est putant, pendente haec en. comparativa posita 
est. Sed etiam in oratione libera haec sententia conjunctivo modo uti debet, quoniam ea res, 
quam continet sent. comparativa, e mente et cogitatione eius, de quo praedicatur sententia 
primaria, effertur. Nam in ex. allato potest sent. comparativa: quantum — satisfuturum sit 
hoc modo circumscribi: quantum — satis futurum esse arbitretur. Cfr. verba proxime ante- 
cedentia: si enim judicia nulla sint, tantum unum quemque ablaturum putant, quantum sibi 
ac liberis suis satis esse arbitretur. 

A vocabulo qualis infertur sent. comparativa: 

Or. Phil. XIII, § 10: existimasne igitur, M. Lepide, qualem Pompeium res publica 
habitura sit civem, tales futuros in re publica Antonios? 

Subjectiva illa futuri vi, qua quid ut fiat constitutum esse indicetur, praeditus est conj. 
praes. fut. periphr. 

Fat. § 28: nec, si omne enuntiatum aut verum aut falsum est, sequitur illico esse 
causas immutabiles easque aeternas, quae prohibeant quidquam secus cadere, atque casur*um sit. 



Enuntiationes hypothetico-comparativae. 

Quae en. hypoth.-comparativae conjunctivo futuri periphrastico utuntur, a quasi, ut 
si, aeque . . . ac si, tamquam incipiunt. Ut satis constat, conjunctivi tempora in his sententiis 
ex temporibus sententiarum primariarum pendent. Nonnumquam tamen fieri potest, ut, quum 
sententia comparativa rem non veram contineat, conj. imperf. et plusquamperf. etiam post 
tempus principale adhibeatur. Plane idem observare licet in his, de quibus nunc agemus, 
exemplis. Quae quidem exempla quum cetera prae se ferant temporis consecutionem illam 
legitimam, unum est exemplum eiusmodi, ut indicativum praesentis sequatur imperfectum conj. 
fut. periphr. Est de Finn. IV § 65. 

Prima partitio haec esse debet: 
I. Sent. hypoth. — comparativa nulli condicioni est subjecta. 
II. Sent. hypoth. — comparat. simul est apodosis hypothetica. 

Quae ad prius genus perlinenl exempla, in iis cernere licef Ires illas formae periphr. 
significationes 1) futuri temporis, 2) voluntatis et consilii, 3) potestatis et facultatis. AUerius 
classis unum tantum ex. est. 

I. Sent. hypoth.— comparativa nulli condicioni est subjecta. 

1) Futuri temporis vis in forma periphrastica inest. 

De Lege Agrar. or. II § 47: plane, quasi ea res vobis su\\iii/utura sit, ita cogit atque 
imperat. 

»Quasi futura sit» sumptionem rei non verae continet, cui contraria est haec affir- 
matio: at non erit. 

De domo sua ad Pontif. or. § 31: qua re istam orationem omittas licet: post illam 
sententiam, quam dixeram de annona, pontificum animos esse mutatos: proinde quasi isti 
aut de Cn. Pompeio aliter — sentiant aut quid mihi — faciendum fuerit ignorent aut etiam, 
si cuius forle pontificis animum — mea sententia offendit, alio modo sit constituturus aut de 
religione pontifex aut de re publica civis, quam eum aut caerimoniarum ius aut civitatis salus 
coegerit. 

Quasi sentiant, ignorent o: at non sentiunt, non ignorant; quasi sit constitulurus 
0; at certe non constituet. 

Qu. Cic. de pet. consul. § 2: ita paratus ad dicendum venito, quasi in singulis causis 
indicium de omni ingenio futurum sit. 

Finn. IV § 65: et catuli aeque caeci, prius quam dispexerunt, ac si ita futuri semper essent. 
Aeque caeci sc. sunt. Impf, conj. fut. periphr. post tempus praesens sent. primar. 
apertius indicat sumptam rem veram non esse. 

Lael. § 59: negabat ullam vocem inimiciorem amicitiae potuisse reperiri quam eius, 
qui dixisset ita amare oportere, ut si aliquando esset osurus. 

Cato M. § 82 : sed nescio quomodo animus erigens se posteritatem ita semper pro- 
^piciebat, quasi, cum excessisset e vita, tum denique victurus esset o: quasi divinaret 1. 
^asset — se victurum esse. 

Eodem modo, quo in hoc, quod extremum laudavi, exemplo conjunctivus sententiae 
<5omparativae positus esse videtur 

Verr. IV § 49: neque enim ita se gessit in his rebus, tamquam rationem aliquando 
^sset redditurus, sed prorsus ita, quasi aut reus numquam esset futurus mi, qiio plurdi dihsiu- 
lisset, eo minore periculo in judicium venturus esset. 

Duae in hoc ex. leguntur sententiae comparativae, quarum posterior videtur ita esse 
^xplicanda, ut pro sententia secundaria or. obliquae habeatur. Quasi aut — esset futurus aut 
— venturus esset o: quasi putaret aut reum numquam se esse futurum aut quo plura abstu- 
lisset eo minore periculo in judicium venturum esse. 

In priore autem sententia comparativa: tamquam rationem aliquando esset redditurus 
forma periphrastica significationem consilii prae se fert o: som om han tankte att en ging af- 
gifva rakenskap. 

2) Forma periphrastica significat, aliquem in animo habere aliquid facere. 

Verr. II § 183: omitto de melle, sed tantum Melitensium (sc. quo tibi opus fuerit 
quaero), quasi etiam amicorum uxores — ornaturus esses. 

3) De eo, qui facultatem habet aliquid facere positum est fut. periphr. 

or. pro Cluent. § 187: Stratonem — in crucem esse actum exsecla scitote lingua — . 
Timuit mulier amens non suam conscientiam, non odium municipum, non famam omnium, sed, 

quasi non omnes eias sceleris lestes csseni futuri, sic metuit, ne condemnaretur extrema 
servuli voce morientis. 

Aptissimum mihi esse videtur sententiam comparat. ita explicare: liks. om icke aila 
vore i stind att vara vitnen pS, hennes brott o: quasi non omnes eius scelus testari possent. 
Alia etiam exphcandi ratio cogitari potest, ea, qua obj. futuri temporis vis formae periphrast. 
tribuatur: Uks. om icke alla skulle, komme att vara vitnen pi hennes brott, cui sumptioni 
quum haec affirmatio contraria sit: at omnes testes erunt, omnes testabuntur, nimirum minus 
aptum est ita vertere. Neque enim id affirmare potest defensor Cluentii, omnes esse testes 
prodituros sceleris Sassiae, sed omnes testes, si opus sit, citari posse, 

II. Sent. hypoth. — comparativa simul apodosis hypothetica. 

Quod unum ex. hic afTerre possum legitur 

Inv. II § 3: itaque, tamquam ceteris non sit habitura, quod largiatur, si uni cuncta 
concesserit, aliud alii commodi muneratur (natura). 

Sent.: tamquam non sit habitura apodosis est sent. hypoth.: si — concesserit, qua quid 
sumitur possibile illud quidem sed incertum. 



Enuatiationes causales. 

Quae en. causales conjunctivo fut. periphr. habent id, quod sententia praedicatur, 
expressum, eae a quum, quod, quia, quoniam incipiunt. 

En. a quum incipientes causali. 

Hic quoque prima partitio exemplorum, quae huc pertinent, haec erit: 
I. Sent. causalis nulli obnoxia est condicioni. 

II. Sent. causalis ex condicione pendet 

Quae ad prius genus pertinent exempla, in iis forma periphrastica varias significationes 
habet. Significat enim a) ahquem esse paratum aliquid facere; b) aliquid ut fiat esse consti- 
tutum ita, ut aut a) fiat necesse sit I. oporteat aut p) ut fiat, tantummodo exspectari possit; 
c) objective tempus futurum. 

I. Sent. causalis nuUi obnoxia est condicioni. 

a) Aliquem esse paratum aliquid facere. 

Pro Cluent. or. § 187: quaero abs te, Oppianice, servo tuo Nicostrato quid factum esse 
dicas: quem tu, quum hunc brevi tempore accusaturus esses, Romam deducere — debuisti. 

Conj. imperf. fut. periphr. eodem modo usurpatum est 

OfT. III § 110: cur igitur ad senatum proficiscebatur, quum praeserlim de captivis 
dissuasurus esset? 

b a) Aliquid ut fiat esse constitutum ita, ut fiat necesse sit vel oporteat. 

Hanc vim fortasse habet conj. praesentis fut. periphr. 

ad. Qu. fr. I, 3, 7: quare quid ad me scripsisti de permutatione? quasi vero nunc me 
non tuae facultates sustineant, qua in re ipsa video miser et sentio quid sceleris admiserim, 
quum de visceribus tuis et filii tui satisfacturus sis quibus debes, ego acceptam ex aerario 
pecuniam tuo nomine frustra dissiparim. 

Satisfacturus sis o: coactus sis satisfacere? 

Etsi difficile est statuere, quam significationem satisfacturus sis addas oporteat, quo- 
niam ipsa res, de qua hic agitur, prorsus ignota est tenebrisque obducta, tamen mihi sensus 
postulare videtur, ut vertatur: ar nodsakad, m&ste tillfredsstalla. Tantopere enim inter se 
opponuntur »satisfacturus sis» et »ego acceptam ex aerario pecuniam tuo nomine frustra dis- 
siparim», ut hoc alterius causa esse videatur alterumque creare. 

ConJ. perf. fut periphr. hac vi praediti exemplum habes 

de Oratore I § 239: quaero igitur, quid adjuverit oratorem in his causis juris scientia, 
quum hic juris consultus supenor fuerit discessurus, qui esset non suo artificio, sed alieno 
— sustentatus. 

In forma periphrastica perfectum fuerit perf. logici vim habet : har varit, discessurus 
autem proprie significat: constitutus ut discederet. Proprie igitur est: constitutus fuerit ut 
discederet sc. propter ambiguitatem juris harum causarum. Hoc autem: constitutus fuerit ut 
discederet propter loci sententiam eam vim habet, ut idem fere sit ac: necesse fuerit ut dis- 
cederet. 

Tertium est ex., quod haud scio an huc referendum sit: 

Legg. II § 25: cur eam (sc. pauperlatem) sumptu ad sacra addito deorum aditu arce- 
amus? praesertim quum ipsi deo nihil minus gratum futurum sit quam non omnibus patere 
ad se placandum et colendum viam. Nihil minus gratum futurum sit o: nihil minus gratum 
esse oporteat 1. debeat. 

Ratio in natura ipsius rei (arcendi homines a cultu deorum) posita. 

b P) Aliquid ut fieret exspectari potuisse significare videtur conjunctivus impf. fut. periphr. 
Fam. VII, 2, 3: ille (Clodius), quum omnis res publica in meo capite discrimen esset 
habitura, magnum quiddam spectavit sc. quum me ejiceret. 

c) Objecliva futuri temporis vis in forma periphrastica inest. 

Tria hic distinguenda sunt exemplorum genera. Conjunctivus fut. periphr. respondet 
enim *) 1) indicativo praesentis fut. periphr. 2) futuro simplici 3) utrique tempori et praesenti 
fiit. periphr. et futuro simplici. 

1) N. D. III § 14: quid igitur juvat aut quid affert ad cavendum scire aliquid futurum, 
quum id certe futurum sit. 

Qui haec verba una cum iis, quae in hac paragrapho praecedunt, legit, ei sole clarius 
erit, conjunctivum Juturum sit in sententia indicativum modum postulante »futurum est> 
respondere et objectivam futuri temporis vim habere. 

Fam. III, 12, 2: non vereor, ne tu parum perspicias ea, quae gesta sunt, ab aliis esse 
gesta, quibus ego ita mandaram, ut, quum tam longe afuturus essem, ad me ne referrent, 
agerent, quod probassent. 

In hoc ex. dubitari licet, utrum objective positum futurum periphr. an de ratione 
cogitandum sit, qua re futurum sit. Ratio nimirum in eo posita, quod Ciceroni Cilicia pro 
consule regenda obtigerat. Si objective {>ositum accipitur futurum periphr., indicativo praes. 
fut. periphr., non futuro simplici in oratione non pendente respondet. Or. recta hoc modo 
sese habet: quum tam longe afuturus sim, ad me ne retuleritis, ubi part., quae est quum, 
haud scio an adhibita sit pro quoniam, qua pro quum part. posita sent. causalis hanc for- 
mam accipere debet: quoniam afuturus sum, non: aberOy nam id, qiiod coutinet sententia 
causaUs, per se enuntiatur a tempore praesenti spectatum. 



') Cfr. praef. 

Pro P. Quinctio or. § 8: nam quid - indignius — dici — potesl, quam me, qui 
caput alterius — defendam, priore loco causam dicere, quum praeserlim Q. Hortensius, qui 
partes accusatoris obtinet, contra me sit dicturus? 

Ibdm. § 77: cogitabam: quum conlra dicturus esset Hortensius et quum me essei 
attente auditurus Philippus, fore uti — timore prolaberer. 

Orat. § 171: praesertim quum dicturus non sim. 

2) Catil. II § 24: o bellum magno opere pertimescendum, quum hanc sit habiturus 
Catilina scortorum cohortem praetoriam sc. tum, quum bellum eruperit. 

Or. Phil. VII § 18: parumne erunt multi? praesertim quum bonorum praesidia disces- 
serint, illi parati sim ad nutum futuri? 

Fam. V, 18, 2: tu vero, qui liberos habeas et nos — tecum conjunctissimos, quumque 

magnam facultatem sis habiturus nobiscum et cum omnibus tuis vivendi, omnibus his 

de causis debes istam molestiam quam levissime ferre. 

Quae molestia? Exsilii, credo. Sis habiturus sc. tum, quum in eum locum veneris, 
ubi exsulabis. 

Divin. in Caecilium § 49: jam hoc considerate, cuius modi accusatores simus habituri, 
quum ipse Alienus ex ea facultate, si quam habet, aliquantum detracturus sit sc. tum, quum 
judicium erit. 

3) Divin. I § 131: cum animi hominum semper {xxQvmi futurique sint. 

Att. VIII, 12 C 1 (Pomp.): quum ille magnas copias habeat et maiores brevi habiturus sit 

II. Enuntiatio causalis ex condicione pendet. 

Ad genus objectivum pertinent duo exempla conj. praes. fut. periphr. obj. futuri tem- 
poris vi praediti, quorum alterum id habet proprium, quod cum conjunctivo praes. fut. periphr. 
copulatus est conj. praesentis ut conj. fut. simplicis. Est 

ad Qu. fr. III, 1, 11: miror tibi placere me ad eam (sc. Calventii Marii orationem) 
rescribere, praesertim quum illam namo lecturus sit, si ego nihil rescripsero, meam in illum 
pueri omnes tamquam dictata perdtscant. 

Verbum, quod est perdiscere, quum participio futuri careat, Cicero conjunctivum 
praes. pro conjunctivo futuri simplicis adhibuit neque ad illam circumscribendi rationem, quam 
statuunt grammatici nonnulli, confugit: futurum sit, ut perdiscant, quae locutio omnino a 
Cicerone aliena est praeter unum locum, ubi tamen nulla, qualis hic esset, circumscribens 
oratio est. ^) 

Alterum exemplum legitur 

ad Qu. fr. II, 15, 1: sed haec — ferenda sunt , praesertim quum, si id diffi- 

cilius fuerit, tamen ex hoc labore magnam gratiam magnamque dignitatem sim coltecturus, 

Ad genus potentiale pertinent quattuor ex. conj. praes. fut. periphr.: 

Leg. Agr. or. II § 30: atque hoc quum in eo reprehendendum est, quod per tribunum 
plebis tribunicia potestas minuitur, tum in eo deridendum, quod consuli, si legem curiatam 
non habet, attingere rem militarem non licet: huic, cui vetat intercedi, potestatem, etiam si 
intercessum sit, tamen eandem constituit quam si lata esset lex, ut non intelligam qua re aut 



^) Cfr. pag. 37. 

hic velet intercedere aut quemquam intercessurum putet, quum intercessio stultitiam interces- 
soris significatura sit, non rem impeditura. 

Sic Klotzius; Kayserus: huic, cui vetat intercedere; Muellerus: hic cui vetat intercedere, 
ei potestatem etc; codd.: huic, cui vetat intercedendi 

Primum credo, nullam esse causam, cur a codicum lectione: huic ca/abeamus. Aper- 
lum enim mihi videtur esse, vocabula »consuIi> et »huic» inter se opponi, id quod fieri non 
potest, si hic legitur, quod nimirum de Rullo, non de decemviro creato dictum est intelligen- 
dum. Deinde, utrum intercedi an intercedere scribendum, nihil ad rem. Potest enim aeque 
bene ex uno atque ex altero codicum illud intercedendi esse perverse fictum, cujus rei praeter 
Yocabulum sequens ^^potestatem^» aliquid in causa esse potuit eadem locutio paulo ante scripta: 
(adimit) intercedendi potestatem, Puto igitur scribendum: huic cui cetat intercedere 1. inter- 
cedi, Neque tamen his ita confirmatis omnia in hoc ex. sarta tectaque sunt. Restant verba: 
qua re aut hic vetet intercedere aut quemquam etc, quae mihi minime ita, ut vulgo leguntur, 
arrident. Suspicor esse legendum: qua re aut huic vetet intercedere aut quemquam interces- 
sorum putet. Mihi enim minus opus esse videtur minusque aptum pronomen, quod est hic, 
in verbis tam prope inter se sequentibus de variis hominibus usurpari. Accedit, quod, ni 
fallor, in ipsa verborum collocatione aliquid est, in quo offendamus: aut hic — aut quem- 
quam, velut si quid intercederet oppositi inter hic et quemquam. Potius tum desideres: qua 
re hic aut etc. Haec de scriptura. 

Quod ad significatronem formae periphrasticae attinet, aliter atque ego feci interpretatus 
est nostrum ex. Kiihnerus (Ausf Gr. § 205, 1), quum dicat, conj. »significatura sit» esse conj. 
Jut Quod quominus assentiar, obstant ea, quae praecedunt: non intelligo, qua re quemquam 
intercessurum putet, unde sequitur, ut Cicero credat neminem esse intercessurum. Qui ita 
sentit, eius sumptionem, quae substantivo intercesmo continetur, magis consentaneum est ita 
accipere, ut sit: si intercedat, -cesserit, non: -cedet, -cesserit (fut. ex.). 

Off. III : 93 : promisisse nollem ; quoniam promisit, si saltare in foro turpe 

ducet, honestius mentietur, si ex hereditate nihil ceperit, quam si ceperit, nisi forte eam pecu- 
niam in rei publicae magnum aliquod tempus contulerit, ut vel saltare, cum patriae consul- 
turus sit, turpe non sit. 

Protasis est inteUigenda: saltando vel: si saltet. 

Fam. III, 9, 3: nam profecto non est meum, qui in scribendo, ut soles admirari, tantum 
industriae ponam, committere, ut negligens in scribendo fuisse videar, praesertim quum id non 
modo negligentis, sed etiam ingrati animi anmQTi Juturum sit. 

Id e= si in scribendo ad te negligens fuerim 1. fuisse videar. 

Fam. VI, 4, 4: si jam vocer ad exitum vitae, non ab ea re publica avellar, qua caren- 
dum esse doleam, praesertim quum id sine ullo sensn /uturum sit. 

Postremo afferam 

Sex. Rosc. Am. § 47: verum homines notos sumere odiosum est, quum et illud in- 
certum sit, velintne hi sese nominari, et nemo vobis magis notus futurus sit quam est hic 
Eutychus. 

In quo ex. dubium esse potest, utrum objective an potentialiter positum sit illud 
futurus sit. 

Pro condicionali II usurpatus est conjunctivus imperfecti fut. periphr. 

Inv. II §§ 73 et 76: quum omnes perituri milites essent, nisi ad hanc pactionem ve- 
nissent etc. 

Quofl causale et explicativum. 

I. Sententia causalis vel explicaliva nulla profertur condicione. 

a) De eo, qui aliquid in anirao habet facere. 

Verr. IV § 145: cum accusatore tuo satis justam causam conjungendae nece.ssitudinis 
putant (Syracusani), quod te accusaturus sii. 

Conj. utitur en. explicativa ut obliquam sententiam continens. 

Fam. XI, 2, 3 (Brut. et Cass.): illud valde leve est ac nugatorium, ea re denuntiatum 
e.sse veteranis (o: veteranos adesse jussos), quod de commodis eorum mense Junio laturus esses. 

Conj. nimirum est conj. orat. obliquae atque imperfectum sequitur praeteritum infini- 
tivi: denuniiatum esse, quum nos in vertendo praesenti tempore utamur, id quod propterea 
fieri potest, quod etiamtum, quum epistola scribebatur, legis latio impendebat. 

b) De sorte et condicione alicujus sive de eo, quod alicui tributum est, ut patiatur. 
Tusc. Disp. III § 57: (de honore contemnendo agitur) nec siletur illud potentissimi 

regis anapaestum, qui laudat senem et fortunatum esse dicit, quod inglorius sit atque ignobilis 
ad supremum diem perventurus. 

Per conj. oblique profertur sententia causalis atque perventur*us sit videtur essc 
ortum ex: perveniurus est, non: perveniei; quod perveniurus sit o: quod sors eius sit per- 
venire, quod ea ei sors a fortuna sit tributa, ut perveniat. 

c) Obj. fut. temporis vi praedita est lorma periphrastica. 

Pro M. Marcello or. § 10: parietes — huius curiae tibi gratias agere gestiunt, quod 
brevi \,Qm^ov% futura sit illa auctoritas in his maiorum suorum et suis sedibus. 

Illa auctoritas = Marcelli restituti auctoritas. 

Objective etiam videtur conj. praes. fut. periphr. positus in sententia a »non quod» 
incipiente 

Att. XI, 14, 2: velim ad me, quid tibi responderint, scribas, non quod ab isto salus 
data quidquam habitw^a sit firmitudinis, sed tamen aliquid consuli et prospici poterit. 

Potest tamen hic conj. fut. etiam ita accipi, ut sit de eo, quod ut fiat exspectari 
potest, vel de eo, quod fieri potest o: nihil quidem habebit vel propter statum ipsius Caesaris 
(cfr. ep. sequent.) habitura est, habere poterit firmitudinis salus ab isto data. 

Conj. impf. fut. periphr. in or. obl. objective usurpatus est quattuor locis : 

Sest. or. § 20: mihi denique homines praecipue gratulabantur. quod habiturus esscm 
contra tribunum plebis furiosum et audacem — fortem et gravem consulem. Or. recta: tibi 
gratulamur, quod habebis (sc. Pisonem, quum consulatum inierit) fortem consulem. 

Fam. V, 21, 4: sed, ut illa secunda moderate tulimus, sic hanc — funditus eversam 
fortunam fortiter ferre debemus, ut hoc saltem in maximis malis boni consequamur, ut mortem, 
quam etiam beati contemnere debebamus, propterea quod nullum sensum essei habitura, 
nunc sic affecti non modo contemnere debeamus, sed etiam optare. 

Conj. modo videtur sent. causalis uti ut oblique dicta. Quod ad tempus autem attinet, 
haud scio, an haec sententia causalis: propterea quod — habitura esset universalem vim 
habeat. Quod si ita sit, tum imperf. pro praes. positum ut relatum ad imperf. debebamus 
sent. antecedentis relativae, quod quidem imperf., etiam si ad praes. tempus spectet, mimirum 
imperf. conj. regere potest. Ad praesens autem spectat, si vocabulum: »beati» sit: si beati 
essemus. Sed quum id, quod opponitur vocabulis: etiam beati his verbis expressum sit: 
n^nc sic affecti, mihi probabilius esse videtur, sent.: quam etiam beati contemnere debe- 
bamus esse idem ac: quam etiam quum beati essemus contemnere debebamus. ^ 

Enuotiationes temporis. 



Enuntialionum temporis tantum eae, quae part. quum inferuntur, conjunctivam fut. 
periphr. habent. Hoc quum aut illud temporale, quod proprie vereque dicitur, est aut quum 
historicum, quod vocant. Tempora conjugationis periphrast., quae in his sententiis adhibentur, 
sunt praesens et imperfectum. Forma periphrastica significat 1) aliquem in animo habere 
aliquid facere, 2) aliquid in eo esse, ut fiat vel ahquem jamjam esse paratum aliquid facere, 
3) aliquid esse ut fiat aliqua re constitutum, 4) aliquid vere esse futurum. 

1) Aliquem in animo habere aliquid facere. 

Conj. imperfecti futuri periphrast. 

Offic. III § 66: ut, quum in arce augurium augures acturi essent jussissentque Ti. 
Claudium — demoliri ea, quorum altitudo officeret auspiciis, Claudius proscripsit insulam. 

Quum historicum sequitur hoc tempus hac vi praeditum etiam 

Att. X, 2, 1: ego quum accepissem tuas litteras Nonis Aprilibus — essemque Min- 
turnis postridie mansurus, ut inde protinus, sustinui me in Arcano fratris. 

Eodem die, quo acceperat epistolam Attici, quum ad eam responderet, sequitur, ut 
praeterita hujus exempli ad id genus praeteritorum pertineant, quae propria sunt epistolarum 
scribendi generis, atque a nobis reddenda sint temporibus praesentibus: hodie (Nonis Aprilibus) 
quum accepi tuas litteras — sumque Minturnis cras mansurus, — sustineo me in Arcano 
fratris. 

Tertium est ex. conj. imperf. fut. periphr. in sententia a quum incipiente, in quo 
futurum periphr. fortasse hanc de qua agitur vim habeat. Exemplum legitur pro P. Qoinct. 
or. § 77. In hac paragrapho narrat Cicero, se diu multumque dubitasse, num causam P. 
Quinctii defendendam susciperet, atque Q. Roscio, propinquo eius, a se vehementer petenti, ut 
propinquum suum defenderet, excusandi causa respondisse: 

»mihi videri (sc. dixi ei) ore durissimo esse, qui praesente eo gestum agere conaretur: 
qui vero cum ipso contenderent, eos, etiam si quid antea recti aut venusti habere visi sunt, 
id amittere: ne quid mihi eiusmodi accideret, quum contra talem artificem dicturus essem 
(sc. qualis esset Hortensius), me vereri.> 

In hoc ex. non admodum certum et apertum esse videtur, cuius generis sit part. 
quum, utrum causalis an temporalis part. sit. Pro sententia causali si habeatur haec sententia, 
condicioni alicui verbis non expressae: si causam suscepissem simileve aliquid subjecta 
videtur. Neque tamen minus veri simile mihi videtur quum pro temporali part. esse accipi- 
endum. Sed tum haec sententia temporalis propter loci sensum eam vim habet, ut sententia 
hypothetica mutari possit, et vero eiusmodi sent. hypothetica, qua quid sumatur, quod futurum 
non sit: si dicturus essem o: at dicturus non sum. In hac hypothetico-temporali sententia 
futurum periphrasticum aut objectivam futuri temporis vim habere potest : di 1. om jag komme 
att upptnida aut voluntatis et consilii o: quum I. si tam arrogans essem, ut contra talem 
artificem dicere vellem, 

De part. quum pro si in condicionaliter hypotheticis sententiis cfr. Lattm. — Miiller. 
§ 175, 2 adn. 10, ubi quattuor huius rei alferuntur ex., inter quae id, quod primo loco allatum 
est, sine dubio huc non pertinet: Brut. 134, qui locus, quum ita sese habeat: (Catulus) erat talis, 

ut, cum quosdam audires, qui tum erant praestantes, videretur esse inferior, cum autem ipsum 
audires sine comparatione, non modo contenlus esses, sed melius non quaereres; in gram- 
roatica Lattm. — MuUeri ita citatur: quum ipsum audires sine comparatione illorum, non modo 
contentus esses, sed melius non quaereres. 

2) Aliquid in eo esse, ut fiat, vel aliquem jamjam esse paratum aliquid facere. 

Rhetor. ad Herenn. I § 21: quum L. Saturninus legem frumentariam — laturus esset, 
Q. Caepio — docuit senatum aerarium pati non posse largitionem tantam. 

Divin. II § 65: memini SuIIam, quum in expeditionem educturus esset, immolavisse. 
Sic praeter KI. etiam Muellerus; Baiterus contra codicum auctoritatem addidit: exercitum col- 
lectis iis, quae Div. I § 72 leguntur. Neque tamen inde, quod eo loco legitur: in expeditio- 
nem exercitum educere, colligi posse videtur, hic quoque idem esse legendum, quum, ut satis 
notum est, saepenumero verbum educendi absolute adhiberi soleat. 

OfT. I § 144: Ut, si qui, quum causam sit acturus, in itinere aut in ambulatione 
secum ipse meditetur — , non reprehendatur. 

In hoc ex. videtur tamen alia quoque explicandi ratio cogitari posse, ea scilicet, qua 
accipitur illa actio futura non tam pro actione statim futura quam pro aliqua, quam quis agere 
debet, utpote quam sibi susceperit agendam; suethice igitur aut: stlir i begrepp att utfora aut: 
har att utfora. 

Att. V, 1, 4: narravit — illam — , quum discessura esset, fuisse eiusmodi, qualem ego 
vidissem. 

3) Aliquid futurum ita, ut ad certam quandam rationem referatur, unde deducatur. 

Fam. XII, 13, 1: (Cassius): et quae saepe pollicitus es te et taciturum, dum servire- 
mus, et dicturum de me tum, quum mihi profutura essent, nunc illa non ego quidem dici 
tanto opere desiderabo quam sentiri a te ipso. Or. rect.: quae de te dicturus sum, ea et 
tacebo, dum servimus, et dicam de te tum, quum tibi profutura erunt i. e. quum tibi ea 
profutura esse certo sciam. 

Brutus § 289: ne illud quidem intelligunt, non modo ita memoriae proditum esse, 
sed ita necesse fuisse, quum Demoslhenes dicturus esset, ut concursus audiendi causa ex tota 
Graecia fierent. 

Hic ratio posita in eo, quod fama vel aliquo modo nuntiatum et cognitum erat, De- 
mosthenem esse dicturum. Quum (= quotiens) Deniosthenes dicturus esset ^: quum auditum 
esset Demosthenem esse dicturum. Cfr. § 290: volo hoc oratori contingat, ut quum auditum 
sit eum esse dicturum, locus in subselliis occupetur etc; ubi pro verbis adhibitis: quum au- 
ditum sit eum esse dicturum scribi potuit: quum sit dicturus. 

4) Futurum periphr. objective significat aliquid esse futurum. 

De Imperio Cn. Pomp. § 17: ac ne illud quidem vobis negligendum est, quod mihi 
ego extremum proposueram, quum essem de belli genere dicturus, 

Cum essem dicturus »als ich zu sprechen begann,* Halmius. Nusquam ego eius- 
raodi significationem part. fut. cum esse juncti inveni, quare valde dubito, num sit probanda. 
Equidem puto, sententiam: quum essem dicturus non lam indicare tempus propositionis factae 
quam ad ipsam propositionem pertinere, ita ul sibi proposuisse dicat Cicero, ut de hac re 
extrema non omnino orationis totius sed eius orationis partis, quae in belli genere versetur, 
diceret. Cfr. § 6, ubi dispositio orationis profertur. Sententiam igitur temporalem pro sen- 
tentia or. obliquae secundaria habeo, cuius sententia primaria facile intelligitur : quod mihi 

ego extremum proposueram, quum == quod mihi ego ut extremum tractarem proposueram, 
quum essem — dicturus. Or. recta: illud extremum tractabo, quum de belli genere dicturus 
sum 1. dicam. Sed cum ea intercedat temporis ratio inter utramque sententiam, ut sent. tem- 
poralis actionem quandam durantem et futuram pronuntiet, in quam incidat id quod sent. 
profertur primaria, neque utraque actio plane eiusdem temporis sit, conjunctiotis penphra- 
sticus nimirum necessarius est. 



Eauatiationes coasecutivae. 

In enuntiationibus consecutivis tantum conjunctivi praesentis futuri periphrastici exempla 
inveni. Sententia consecutiva aut nulli obnoxia est condicioni aut apodosin efQcit hypothe- 
ticam. 

I. Sententia consecutiva nuUi obnoxia condicioni. 

Quae huc pertinent exempla, in omnibus paene iis conjunctivus praes. fut. periphrastici 
objectivam futuri temporis vim habet. 

Sex. Rosc. § 12: petimus abs te, M. Fanni, a vobisque, judices, ut — hoc cogitetis, 
nisi in hac causa qui vester animus sit ostenderitis, eo prorumpere hominum cupiditatem et 
scelus et audaciam, ut non modo clam, verum etiam hic in foro caedes ya^wrae sinL 

In Verr. act. I § 7: intelligit me ita paratum atque instructum in judicium venire, ut 
non modo in auribus vestris, sed in oculis omnium sua furta atque flagitia dejixurus sim. 

De Lege Agr. or. I § 25: mihi deliberatum et constitutum est ita gerere consulatum — , 
ut neque provinciam neque honorem - neque rem ullam, quae a tribuno plebis impediri 
possit, appetiturus sim, 

Pro Marcello or. § 30: id autem etiam si tum ad te — non pertinebit, nunc certe 
pertinet esse te talem, ut tuas laudes obscuratura nulla umquam sit oblivio. 

Or. Phil. VIII § 32: non enim ita gerirous nos hoc bello consulares, ut aequo animo 
populus Romanus visurus sit nostri honoris insignia. 

Or. Phil. IX § 11: hoc statuae monimento non eget (Ser. Sulpicius); habet aliamajora: 
haec enim statua mortis honestae testis erit, illa memoria vitae gloriosae, ut hoc magis moni- 
mentum grati senatus quam clari viri futurum sit 

N. D. I § 53: docuit enim nos idem, qui cetera, — tam eam rem esse facilem , 

ut innumerabiles natura mundos effectura sit, efficiat, efTecerit. 

Div. I § 130: nam si obscurior quasi caliginosa stella exstiterit, pingue et concretum 
esse caelum (sc. conjecturam capiunt Cei), ut eius aspiratio gravis et pestilens futura sit, 

Att. XIV, 11: sic alitur consuetudo perditarum concionum, ut nostri illi non heroes, 
sed di futuri quidem in gloria sempiterna sint^ sed non sine invidia, ne sine periculo quidem. 

Att. XV, 2, 1: quamobrem id quidem sic susceptum est mihi, ut nihil sim habiturus 
antiquius. 

Ibdm 5, 3: Varro autem noster ad me epistolam misit — in qua scriptum erat, ve- 
teranos — improbissime loqui, ut magno periculo Romae sint futuri, qui ab eorum partibus 
dissentire videantur. 

Att. XVI, 5, 2: sic enim est commutatus totus — , ut tali animo in rem publicam, 
quali nos volumus, futurus sit. 

Ibdm 16, C. 12: res huiusmodi videtur esse, ut Plancus ipse pro ingenio et prudentia 
sua non sit dubitaturnis, quin decretum — conservet. 

Qu. fr. I, 1, 38: quoniam in eam rationem vitae nos — res ipsa — deduxit, ul sem- 
piternus sermo de nohisf uturus sit. 

Fam. VI, 4, 1: hoc tempore ita magnae utrimque copiae, ita paratae ad depugnandum 
esse dicuntur, ut, utercumque vicerit, non sit mirum futuvum. 

Fam. III, 1, 2: factus est mihi familiaris, ita tamen, ut Phaneam valde sira deside- 
raturus. 

Quae restringendi vis particulis: ita tanien, ut tribuenda est, eadem etiam cernitur in 

Topic. § 72: quoniam haec ita ad te scribunlur, ut etiam in aliorum manus sint 
ventura. 

»Sint ventura» pro conj. fut. simpl. haberi potest; potest tamen etiam fortasse consilii 
et voluntatis significatio in »sint ventura» inesse o: (haec) venire velim; suethice: ar amnadt, 
bestamdt att komma. 

Ambigue posita esse videtur forma periphrastica etiam 

Off. III, § 85: cujus autem vita ipsi potest utilis esse, quum eius vitae ea condicio 
sit, ut qui illam eripuerit in maxima et grdiim /uturus sit et gloria? 

iFuturus sit» aut objective positum aut de eo, quod futurum scit vel ut fiat exspectare 
potest is, de cuius vita agitur. 

Postremo mihi afferendum est 

Off. I, § 159: sunt enim quaedam partim ita foeda, partim ita flagitiosa, ut ea ne 
conservandae quidem patriae causa sapiens facturus sit; 

ubi iWxxA. facturus sit haud scio an conj. futuri simplicis praescribendi vi praediti sit: 
facere debeat. Quae quidem significatio in futuro simplici saepissime, in indicativo futuri peri- 
phrastici numquam inest. Atque hoc loco »facturus sit» futuro simplici: faciet illa significa- 
tione respondere ostendunt verba illa, quae paulo infra sequuntur: haec igitur non suscipiet 
rei publicae causa; ne res publica quidem pro se suscipi volet. Sed hoc commodius se res 
habet, quod non potest acciderc tempus, ut iniersit rei publicae quicquam illorum facere 
sapientem. 

II. Enuntiatio consecutiva apodosis est hypothetica. 

Hic quoque nobis occurrit tantummodo conjunctivus praesentis fut. periphr. Exem- 
plorum, quae huc pertinent, tria ad genus objectivum, duo ad genus potentiaie referenda sunt. 
Sextum quoque ex. huc pertinet, quod quomodo explicem, objective an potentialiter, incertus sum. 

Genus objectivum. 

Invent. II, § 77: qui locus ita communis est, ut bene tractatus in hac causa magno 
ad persuadendum momento fuiurus sit. 

Bene tractatus = si bene tractatus erit. 

Fat. § 17: ut in eo, qui mortifero morbo urgueatur, verum sit »Hic morietur hoc 
morbo», at hoc idem, si vere dicatur in eo, in quo vis morbi tanta non appareat, nihilo minus 
futurum sit. 

Fam. XIII, 17, 3: spondeo — eos esse M'. Curii mores , ut eum et amicitia lua 

et tam accurata commendatione, si tibi sit cognitus, dignum sis existimaturus. 

Genus potentiale. 

Orator § 41 : praeterea ad virtutem maior indoles (sc. in Isocrate est), ut minime 
mirum futurum sit, si, quum aetate processerit, — praestet omnibus, qui umquam orationes 
attigerunt. 

In Plat. Phaedri § 279 graeca illa verba leguntur, quae in latinum hic convertit 
Cicero, et nostrum ex. graece sic se habet: (SoxsT jxot) sti xe ^j&si 7evvixa*Tip(i> xexpaa&at* Sors 
ouosv 3v •ysvoiro Oaojxaaiov, :rpoto6a7]c vffi TjXtxiac e? — oisvi-yxot taiv TrwiroTS arj;a}j.iv(ov Xo-yoiv. 

Or. Phil. V § 12: quibus rebus tanta pecunia una in domo coacervata est, ut, si hoc 
genus pecuniae in aerarium redigatur, non sil pecunia rei publicae dejutura. 

Verba: si hoc genus pecuniae in aerarium redigatur non leguntur in codicibos 
sed conjectura inventa. Codex enim optimus Philippicarum or. (V) habet: hoc genvs pene 
in unum redigatur, ceteri codd.: hoc genus in unum r. Klotzii lectio composita est ex 
duabus conjecturis: genus pecuniae, quae est Ursini, et: in aerarium, quae est Orelli. Hal- 
mius (Or. II) conjecit: ingens fenus, quamquam in contextum id non recipit; Kayserus suspi- 
catur legendum esse: hoc genus rapinae, quamquam ne ille quidem in contextum quidquam 
ex conjectura recepit. P. Ric. Muellerus: hoc genus populi in usum redigatur, quam con- 
jecturam speciosam futuram, nisi vocabulum genus obstaret, quod probabilem sententiam nullam 
habeat, Halmius (1. c.) judicat. Fortasse legendum est.: si hoc genus pecuniae in usum com- 
munem redigatur. Hoc enim: usum communem non videtur admodum esse difficile eruere 
ex codicum: in unum, atque in »pene» latere illud ab Ursino conjectum: pecuniae facile 
adducor, ut credam. 

Unum ex. restat, ut afferam, 

Fam. X, 9, 2 (Plancus): sic honores praemiaque vestra suspicio, — , ut sine iis nihil 
de meo studio perseverantiaque sim remissurus; 

ubi etiam conjunctivus periphrasticus hypothetice pendet. Condicio enim in: sine iis 
latet. Quae quidem condicio utrum objective an potentialiter proferenda sit, incertum esse 
videtur. Magis certum autem videtur esse, apodosin objectivam futuri temporis vim habere. 
In oratione non pendenti igitur aut: etiam si ea non adeptus ero, non remittam aut: etiam 
si ea non adeptus sim, non remittam. »Etiam si» scripsi, non: nisi, qua particula sententia 
plane inverteretur. Non igitur totum praepositionis sine cum nomine protasis loco positae 
usum comprehenderunt Lattm. et Miillerus, quum in artis suae § 175, 3 c. docent, particulam 
sine cum nomine protasis loco positam sententiae hypotheticae a nisi proficiscenti respondere. 



Enuntiationes a quin iucipientes. 

Quae enunliationes a quin proficiscentes conjunctivum futuri periphrastici habent, eae 
a locutionibus: non dubito, non dubium est [nemo dubitat, ne dubitaris, dubita, si potes 
(= dubitare non potes), an potest quisquam dubitare, cuiquam credo esse dubium, cui eral 
dubium], num quid causae est (semel) pendent. 

Hic quoque duo illa exemplorum genera secernenda sunt. 

I. Sententia a quin incipiens nulli obnoxia est condicioni. 

Septem et viginti exempla huc referenda sunt, quorum duodeviginti eiusmodi sunt, in 
quorum forma periphrastica vera futuri temporis vis insit; unum exemplum voluntatis vim 
aperte prae se fert; septem locis dubium est, utrum futurum periphrasticum objective tempus 
futurum an consilium et voluntatem alicuius significet; in eo, quod reslat, exemplo, quod a 
locutione: num quid causae esl pendet, incertus sum, meram futuri temporis an facultatis 
et potestatis significationem cernam. 

1) Futurum periphrasticum objective significat aliquid esse futurum. 

Conjunctivus praesentis futuri periphrastici hac vi praeditus legitur 

Att. VII, 3, 2 : sed ne dubitaris, quin, quod honestius id mihi futurum sit antiquius. 
Hoppe, zu den Frgm. etc. pag. 22, vertit: soU. Sed mihi apertum esse videtur, ut omnino 
in his locis post non dubito, dubium non est, sic hoc quoque loco de rei futurae alicuius 
veritate, non necessitate agi. Quod si non esset, eodem jure cerneres necessitatis vim 

Fam. III, 10, 3: plane dubitare non possum, quin tibi amplitudo isla sollicitudo yUtera 
sit; ubi tamen Hoppe quoque: wird. 

Att. VIII, 15, 2: de Lepido et Tullo quod quaeris, illi vero non dubitant, quin Caesari 
praesto futuri in senatumque venturi sint. 

Att. IX, 7 A 2 (Balbus): et hoc non dubitamus quin Caesar pro sua humanitate maxime 
sit probaturus. 

Atl. IX, 10, 8 (Att.): interea non dubilo, quin in Formiano mansurus sis. 

Att. X, 10, 2 (Anton.): non dubito, quin impetraturus sis. 

Att. XIV, 17, 5: non dubito, quin tu idem existimaturus sis. 

Fam. VI, 12, 3: nec dubito, quin legente te has litteras confecta jam res fvtura sit. 

Fam. VIII, 14, 2 (Caelius): non dubito, quin te quoque haec deliberatiosfYpma/'6atera. 

Fam. XI, 1, 5 (D. Brutus): non dubito, quin de his rebus ante horam quartam Hirtius 
certiorem me sit facturus. 

Fam. XIII, 41, 2: mihi non est dubium quin, quum antea nostra causa, nunc jam 
etiam tuae constantiae gratia mansurus sis in eadem ista liberalitate. 

Hoppe, 1. c. pag. 22: willst. Sed opponitur nostrum futurum periphr. illi praeterito, 
quod ad >antea» audiendum est. 

Qu. fr. III, 1, 13: nec dubito quin mihi placitura sit (sc. Erigone, tragoedia Qu. Ci- 
eeronis). 

Conj. imperfecti futuri periphrastici objective usurpatus legitur his locis: 

Att. I, 17, 2: non dubitabam, quin te ille — uspiam visurus esset. 

Att. III, 6: non fuerat mihi dubium, quin te Tarenti aut Brundisii visurus essem. 

Alt. XIII, 45, 1 : prorsus ex his litteris non videbatur esse dubium, quin ante eam 
diem venturus esset. 

Fam. XII, 19, 1: jucundissimum mihi fuit, quod cognovi meas tibi (litteras) redditas 
esse; non enim dubitabam, quin eas libenter lecturus esses, verebar, ut redderentur. 

Hoppe, 1. c.,: wolltest. Nos quoque pro: >skulle» *ville» dicere possumus. Neque 
tamen inde est colligendum conjunctivum »lecturus esses» esse conj. non futuri simpl. sed 
futuri periphr. Nam si ita esset, pro: libenter lecturus esset scribi posset: libenter legere 
velles, in qua locutione nimirum adverbium, quod est libenter, ad vellet esset referendum. 
Hoc autem: libenter velle latine non dicitur. 

Fam. XV, 12, 1: mihi numquam fuit dubium, quin te populus Romanus — summo 
studio, cunctis sufi^ragiis consulem facturus esset. 

Postremo mihi afferendum est 

Qu. fr. I, 1, 1: etsi non dubitabam, quin hanc epistolam multi nuntii, fama denique 
esset ipsa sua celeritate superatura tuque ante ab aliis auditurus esses annum tertium acces- 
sisse — , lamen existimavi etc; 

ubi imperfectum pro praesenti legitur propter illud epistolarum proprium scribendi genus. 

2) In forma periphrastica voluntalis vis inest. 

Att. XVI, 15, 2: de hoc quid placeat, rescribas velim, nec dubito, quin hoc totum 
lenius adniinistraturus sis. 

3) Objectiva futuri temporis an voluntatis et consilii vis in forma periphr. insit, quaeri 
posse videtur his locis: 

Conj. praesentis fut. periphr. 

Att. V, 21, 2: nec dubitat Deiotarus, — quin cum omnibus copiis ipse (« rex Par- 
thorum) prima aestate Euphraten transiturus sit 

Att. VIII, 7, 1 : at nemo dubitat, quin subsidio venturus sit 

Att. XI. 12, 3: non dubito, quin is lenis in iWxim futurus sit 

Conj. imperfecti fut. periphr. 

Verr. II, § 72: non dubitabat Minucius — , quin iste, quoniam consilium dimisisset, 
illo die rem illam quaesiturus non esset 

Verr. III § 63: iste porro non dubitabat, quin is, qui alium antea sludio adductus 
accusasset, sibi advenienti praesto esset futurus, cum esset parentis injuriis et domestico 
dolore commotus. 

Att. VIII, 12, 3: praesertim quum — non dubitarim, quin is Domitio subveniurus 
esset. 

Att. XV, 12, 1: de nostris autem Antiatibus satis videbar plane scripsisse, ut non du- 
bitares, quin essent oiiosif uturi usurique beneficio Antonii contumelioso. 

4) Unum exemplum eiusmodi est, cuius formae periphr. objectivam futuri temporis an 
facultatis vim tribuam incertus sim. Est 

Leg. Agr. or. II § 40: num quid causae est, quin — totam denique Bithyniam deeem- 
viri vendituri sint? 

Postremo mihi adnotandum est, ut apud ahos scriptores, sic apud Ciceronem exempla 
non deesse, in quibus particulam, quae est quin, sequatur conjunctivus praesentis I. imperfecti 
simplicis pro coiy. praesentis I. imperfecti futuri periphrastici. Pro exemplis afferam 

or. post Red. ad Quir. hab. § 14: nec, si illa (== res publica) restitueretur, dubitavi, 
quin me secum ipsa reduceret, 

ibdm § 15: an ego — dubitarem, quin is (= P. Lentulus) me — ad salutem reduceret? 

II. Sententia a quin incipiens condicioni alicui subjecta est. 

Tria illa genera periodorum hypotheticarum hic nobis occurrunt: genus objectivum, 
potentiale, irreale. 

Genus objectivum. 

Conj. praesentis futuri periphr. in apodosi legilur: 

Fam. II, 17, 5: nunc mihi non est dubium, quin, si anlea auditum erit otium esse in 
Syria, centurae non sint (sc. legiones). 

Fam. V, 7, 2: illud non dubito, quin, si te mea summa erga te studia parum mihi 
adjunxerunt, res publica nos inter nos conciliatura conjunciuraque sit, 

Fam. VI, 1, 6: quod facere non debeo nec dubitare, quin aut aliqua re publica sis 
is futurus, qui esse debes, aut perdita non adflictiore condicione quam ceteri. 

Condicio nirairum in: »aliqua re publica», »perdita» sc. republica latet. 

Fam. XIII, 19, 3: quod si feceris, non dubito, quin in eo diligendo ceterisque postea 
' commendando idem, quod ego, sis judicii et voluntatis habiturus, 

Mil. § 11: non enim dubito, quin probaturus sim vobis defensionem meam, si id 
memineritis, quod oblivisci non potestis, insidiatorem interfici jure posse. 

In locis jam allatis forma periphr. objectivam futuri temporis vim aperte prae se fert. 
Tria reslant exempla huc pertinentia, in quibus quaeri posse videatur, utrum objectiva futuri 
temporis an voluntatis et consilii significatio sit statuenda, quaraquam temporis illa significatio 
mihi magis placet. Ex. sunt: 

Att. II, 15, 2: sed id quidem non dubium est, quin, si quid erit eiusraodi, sis advolaturus, 

Att. X, 10, 5: dubita, si poles, quin ille, seu victus seu victor redierit, caedem /ac- 
turus sit, 

Fam. XVI, 21, 7 (Cic. fil.): sed noli dubitare, mi Tiro, quin te sublevaturus sim, si 
modo fortuna me. 

Conj. imperjecti fut. periphr. 

Sest. § 43: cui denique erat dubium, quin ille sanguis tribunicius, nullo praesertim 
publico consilio profusus, consules ultores et defensores esset habiturus, 

In verbis: nuUo praesertim publico consilio profusus haud scio, an condicio lateat: 
praesertim si — profusus esset. Quod ad significationem formae periphrasticae : habiturus 
esset attinet, dubito, utrum meram futuri temporis significationem statuam an huic formae eam 
tribuam significationem, qua quid ab aliquo ut fiat constitutum esse pronuntietur. 

Genus potentiale. 

De Oratore I § 80: nec dubito, quin muUo locupletior in dicendo /ai^Mms sit, si quis 
omnium rerum alque artium rationem naturamque comprehenderit. 

Cato M. § 31: quod si sibi acciderit (sc. ut Nestoris similes habeat decem), non 
dubitat, quin brevi sit Troia peritura. Cfr. Hom. II. II vv. 371—374, ubi in apodosi optativus 
cum xsv (= av) positus est. 

Tertium est exemplum, quod haud scio an huc referendum sit. Est 

Fam. XII, 29, 2: nec dubito, quin sine mea commendatione — ipsius Lameae causa 
studiose omnia facturus sis. 

Sine mea commendatione = etiam si (Lameam) non commendarim. 

Cfr. Fam. X, 9, 2: sine iis. ^) 

Genus irreale. 

Omnium huc pertinentium exemplorum id est proprium, quod in sententia a quin 
incipiente conjunctivus perfecti fut periphr. pro condicionali II positus est. Exempla sunt haec : 

Planc. or. § 50: quo quidera tempore, Laterensis, si id facere voluisses aut si gravi- 

tatis esse putasses tuae, quod multi nobiles saepe fecerunt, , non dubito, quin omnis 

ad te conversura Juerit multiludo. 

*) Vide pag. 54. 

Or. Phil. IX, § 1: nec vero dubito, quin, si ille vir legationem renuntiare potuisset, 
reditus eius et vobis gvRiusfuerit et rei publicae saluians futurus. 

Verr. V, § 78: et nunc cuiquam credo esse dubium, quin tu id commissurus non 
fucris, — , ut ille archipirata non potius securi feriretur, quam, quod erat ante oculos positum, 
tuo periculo viveret! 

Ad »commissurus non fuerit» ipsa protasis condicionalis deest atque est audienda: 
nisi pecunia accepta verum archipiratam liberasses (Halm) vel tale quid. Quamquam confi- 
tendum est, longius esse repetendum hoc supplemenlum, ita ut non sine causa Halmius dubi- 
tare videatur, an hic locus mutilus sit atque lacuna aliqua sit suspicanda. 

Fam. XIII, 18, 1: ego admirabar magis te, qui, si rogatus aut cerle admonitus libera- 
liter Attico respondisses — quod tamen dubium nobis, quin iisi futurum Juerity non erat — ,**, 
ultro ad eum scripsisse. Senlentia: quin ila futurum fuerit respicit protasin condicionalem : 
si — respondisses atque plene exprimi hoc modo potest: quin liberaliter Attico responsurus 
fueris, si rogatus aut certe admonitus esses. 

Ep. ad. Brut. I, 11, 1: Veteris Antistii talis animus est in rem publicam, ut non dubi- 
tem, quin et in Caesare et in Antonio se praestaturus fuerit acerrimum propugnatorem com- 
munis libertatis, si occasioni potuisset occurrere. 

Restat, ut afferam or. Lig. § 34, ubi Klotz. lectionem codicum meliorum sequens con- 
junctivum plusquamperfecti fut. periphr. posuit. 

Ex. apud Klotz. sic se habet: an potest quisquam dubitare, quin, si Q. Ligarius in 
Italia esse potuisset, in eadem smi^nixa fuisset futurus, in qua fratres fuerunt. 

Neque tamen magis h. I. quam in altero Ligariano exemplo ^) lectio codicum meliorum 
est amplectenda. Num conj. plusquamperfecti fut. periphr. pro condicionali II in sententia 
secundaria, quae ob aliam causam conjunctivum modum postulet, non nisi in sententia inter- 
rogativa, quae a tempore historico pendet, usurpatur (Cfr. pag. 31 et Mdvg., op. acad. alt. pag. 
229). Pro futurus fuisset igitur futurus fuerit est legendum, quod codicibus deterioribus 
commendatum receperunt ed. Or. alt., Kayserus, Muellerus. 

Conjunctivus imperfecti in sententia a quin incipiente, quae sumptionem rei non verae 
continet, immutatus retinetur, Pro ex. afferam: 

Marc. or. § 17: ut dubitare debeat nemo, quin multos, si fieri possel, C. Caesar ab 
inferis excitaret. 



Enuntiationes a ne incipientes. 



Quam particulam ne conjunctivus futuri periphr. sequitur, ea particula a verbis timendi 
(vereor, timeo, vide) pendet. Quod vero illa particula ne^ quae formam periphrasticam regat, 
tantum a verbis timendi pendet, id haud scio an probet sententiam Kiihneri, qui docet (Ausf. 
Gramm. § 189, 1). part. ne post verba timendi non pvofinali ne, sed pro part. interrogativa: 
ob nicht esse habendam. Quod ad significationem formae periphrasticae attinet, videtur ob- 
jectiva futuri temporis vis esse statuenda. 

Con. praes. futuri periphr. legitur 

Fam. XI, 28, 8 (Matius): non vereor, ne aut meae vitae modestia parum valitura sit 

'; Vide pag. 35. 

in posterum contra falsos rumores, aut ne etiam ii, qui me non amanl propter meam in Cae- 
sarem constantiam, non malini mei quam sui similes amicos habere. 

Paradox. § 18: tu dies noctesque cruciaris, cui nec sat est, quod est, et id ipsum ne 
non diuturnum siifuturum times. 

Duobus locis locutionem illam: vide ne conjunctivus praes. futuri periphr. sequitur: 

Fam. XI, 21, 4: sed vide, ne tua jam, mi Brute, c\x\psi futura sit, si ego quidquam 
timeam. 

Marcell. or. § 26: quod si rerum tuarum immortalium, C. Caesar, hic exitus futurus 
fuit, ut devictis adversariis rem publicam in eo slatu relinqueres, in quo nunc est, vide, quaeso, 
ne tua divina virtus admirationis plus sii habitura quam gloriae. 

Utroque hoc loco senlentia, quae per »vide ne^ infertur apodosis est et vero priore 
loco sumptionis rei possibilis quidem sed incertae, quod tamen non prohibet, quominus con- 
junclivus futura sit conjunctivus futuri simplicis esse possit. Altero autem loco difflcilius est 
dijudicare, cujus generis et qua natura ipsa protasis sit. Praeter hunc locum indicativus perf. 
futuri periphr. in protasi hypolhetica apud Ciceronem duobus locis legitur: 

Alt. XIII, 27, 1: aliter enim fuissemus in nosmet ipsos, si illum offensuri fuimus, 
paene periculosi; quod ex. minus recte, credo, interpretantur Kiihnerus (Ausf. Gr. § 215 adn. 
1): wenn wir wirklich die Absicht gehabt haben et Hoppe (zu den Frgm. pag. 19): wenn wir 
haben verletzen woUen. Ex iis enim, quae proxime sequuntur^ videmus, tantum afuisse, ut 
Cicero in animo haberet Caesarem ofTendere, ut contra ingenue profiteretur, nuiium aliud argu- 
mentum epistolae fuisse nisi xoXaxeiav. Quod quum ita sit, hoc exemplum credo eodem modo 
esse explicandum quo alterum 

Div. II: 20: sin, cum auspiciis obtemperatum esset, interiturae classes nonfuerunt, 
non interierunt fato. — Hoc loco part. cum fere pro si posita est, ita ut protasis: sin 
interiturae classes non fuerunt ad hanc sententiam relata pro apodosi sumptionis rei non 
factae sit habenda. Similiter in priore exemplo sentenlia: si offensuri fuimus apodosis 
est sumptionis cujusdam verbis non expressae: si ad Caesarem epistolam misissemus ab istis 
non lectam et mutatam. His igitur duobus locis indicativus perf. futuri periphrastici pro con- 
dicionali II positus est. 

In nostro vero exemplo res aliter sese habet. Quo quidem loco propter formam sen- 
lentiae primariae ipsa protasis ad genus irreale referri non posse videtur. Neque aliam video 
explicandi rationem nisi eam, qua ut apodosis ad tempus futurum, sic protasis ad tempus 
praesens, non praeterilum referatur. Quod credo fieri posse, si sententia illa: ut — relin' 
queres, quae ad protasin pertinet, non pro mere consecutiva, sed ea, cui finalis vis sit ad- 
mixta, habeatur. Suethice igitur non: s& att du lemnade, sed: s& att du skulle lemna. Hoc 
modo credo ex protasi ascripta alteram derivari posse: ilaque si tibi patria nunc, cum adver- 
sarii devicti sunt, relinquenda est in eo statu, in quo nunc est. Atque ad hanc protasin facile 
ita refertur apodosis: vide ne habitura sit, ut »habitura sit» pro conj. futuri simplicis accipi 
possit. 

Conj. imperfecti fuluri periphr. post ne legitur 

Verr. V, § 163: etenim verebatur, ne populus Romanus ab isto eas poenas vi repetisse 
videretur, quas veritus esset, ne iste legibus ac vestro judicio non esset persoluturus. 

In locis allatis part. ne cum conj. fut. periphr. conjuncta a verbis timendi pendet. 
Uno tantum loco post ne mere finale conj. fut. periphr. positus est: 

Invent. II § 66: veritatem, per quam damus operam, ne quid aliter, quam confirma- 
yerimus, fiat aut factum anifuturum sit. 

Hoc loco sane necessaria est forma periphrastica, ubi tria illa tempora: praesens, 
praeteritum, futurum inter se dijungantur, neque quidquam valet ad usum fuiuri periphr. in 
sententiis finalibus confirmandum. 



Conj. fut. periphr. ad particulas nedum et forsitan positus. 

Uno loco apud Ciceronem nedum particulam sequitur conjunctivus praes. fut. periphr.: 
Leg. Agr. II § 97 : singularis homo privatus — vix facile sese regionibus officii magnis 
in fortunis et copiis continet: nedum isti — non statim conquisituri sint aliquid sceleris et 
flagitii. 

De particula, quae est nedum, omnes, quorum quidem sententiam ego cognoverim, 
grammatici in eo consentiunt, quod conjunctionem esse statuunt et vero finalem diserte de- 
nuntiant Draegerus (Hist. Synt. § 542, 6), Kuhnerus (Ausf. Gr. § 148, c), Lattm.— Miillerus 
(§ 145 adn. 3), Zumptius (Lat. Gr. § 573). Zumptius quidem I. c. docet, part. nedum (= um 
nicht zu sagen, geschweige denn dass) suam accepisse significationem a simplici conjunctione 
finali ne. Quod eo confirmatum vult, quod ne quoque conjunctio sine dum monnumquam 
eundem habeat usum eandemque significationem. Pro exemplis afferuntur Sall. Cat. 11, 8; 
Liv. 3, 52. 9. Draegerus, Hist. Synt. § 542, 7, postquam universe adnotavit, ne pro nedum 
rarum esse, addit Cic, Verr. IV § 52; p. domo § 139; fam. 9, 26. 

In hac fere omnium virorum doctorum consensione, multum tamen dubitavi, num vera 
esset haec doctrina. Atque primum in eo ofi^ensus sum, quod in tanta exemplorum serie parti- 
culae nedum, quanta a Draegero affertur, nullum, quantum ego judicare possum, inest exem- 
plum, quod significationem principalem: p& det att icke, for att icke prae se ferat^ quum 
^nter pauca illa particulae ne pro nedum exempla a Dr. allata certe id, quod primum posuit, 
Verr. IV, § 52, hanc principalem vim tam ostendat, ut vix crediderim huc esse referen- 
dum. Est enim ita: scuta si quando conquiruntur a privatis in bello ac tumulUi, tamen 
homines inviti dant, etsi ad salutem dari sentiunt: ne quem putetis sine maximo dolore ar- 
gentum caelatum domo quod alter eriperet protulisse. — Potius, credo, hoc exemplum id habet 
proprietatis, quod sententia finalis priori sententiae ita subjicitur, ut ppaxuXoYia illa, cuius 
mentionem fecit Dr., Hist. synt. § 546, hic sit statuenda: hoc ideo dico, ne putetis. 

Atque omnino si hoc ex. fuit hic proferendum, non tam idoneum est, quo usus parti- 
culae ne pro nedum demonstretur, quam quo indicetur quomodo a principali et finali signi- 
ficatione altera et secundaria orta sit. Quae quidem altera particulae nedum significatio: eo 
minus, multo minus in hoc exemplo lum demum oritur, si verbum »putetis> omittitur, atque 
sententia a ne incipiens hanc accipit formam: ne quis — protulerit = nedum quis — protu- 
lerit o: an mindre kan ngn — hafva framtagit. 

Magis huc pertinet id ex., quod secundo loco posuit Dr.: de domo sua ad pont. or. 
§ 139: si M. Horatius ille Pulvillus — huius modi alicui dedicationi praefuisset, tamen in 
scelere religio non valeret, ne valeat id, quod imperitus adolescens — fecisse dicatur. 

Neque tamen ne in hoc quidem ex. principalis significatio admodum est obscurata: 
facile enim hoc quoque in ex. PpayoXoifiav illam perspicias: hoc ideo dico, ne valeat. Contra 
in tribus reliquis ex. finalis vis particulae ne ita obscura est, ut tantummodo duplici ellipsi 
illustretur. 

Ut Liv. III, 52, 9: »novam eam potestatem (Iribunieiam) eripuere patribus nostris, ne 
nunc dulcedine semel capti ferant desiderium» haud scio an ad propriam part. ne significa- 
tionem illustrandam illud: ne ferant ad similitudinem transferendum sit loci illius Verrini : ne 
quem putetis — protulisse. Hoc modo pro: neferant oritur plenior sententia: (hoc ideo dico), 
ne eos putetis laturos. 

Deinde illud observandum, particulam nedum jam apud Terentium inveniri usurpatam, 
ne autem pro nedum apud posteriores demum classicosque scriptores rarissime esse usur- 
patum. Quae quum ita sint, haud facile adducor, ut credam, nedum cum ne finali esse con- 
ferendum ejusque propriam significationem a finali esse deducendam. Neque invenio quidquam 
obstare, quominus nedum particulam negativam. non conjunctionem (inalem esse putemus 
atque ex negandi particula ne et dum compositam proprie significare: icke d&. Conjunctivum 
autem, qui hanc part. sequitur, ad genus potentiale referendum censeo. 

Ita in exemplo illo, quod primum in litteris latinis part. nedum nobis occurrit, Ter. 
Haut. 452: »satrapa si siet amator, numquam sufi^erre ejus sumptus queat: nedum tu possis,» 
illud: nedum tu possis proprie significare puto: icke torde d& du kunna det o: quum ne 
satrapa quidem eius sumptus sufi^erre queat, quomodo igitur tu possis? i. e. multo, etiam minus 
tu possis. Ad significationem part. dum: d&, under s&dane forh&llanden conferas velim eundem 
fere part. temporalis tum usum. Neque illud obstare videtur, quod ne in nedum vocalem 
productam habet. Eandem enim productionem reperimus in nequiquam, nequaquam, quum 
in neque, quamquam sequuntur eaedem consonae qu vocalis e brevis sit. 

Postremo dubito, an illud quoque exemplum Ciceronianum, unde primum profecti 
hanc instituimus disputationem, aliquid pertineat ad nostram de particula nedum sententiam 
comprobandam et confirmandam. Iir hoc ex. enim sequitur particulam nedum conjunctivus 
praes. futori periphr., quum conjunctionem ne conjunctivus futuri periphr. non excipiat nisi 
ubi ne pendeat ex verbo timendi. Conjunctivus autem futuri periphr. ut potentialis futuri 
temporis non videtur a sermone Ciceroniano prorsus esse ah'enus, ubi de re agitur, quae ad 
futurum tota pertineat, ut nihil ei cum praesenti tempore commune sit, id, quod in nostrum, 
credo, exemplum pJane cadit. Hic enim agitur, quomodo sese gesturi sint novo in domicilio 
coloni, quorum deductionem nondum factam Rullus adsequi studet. 

Eodem modo conjunctivus praesentis fut. periphr. ut potentialis futuri particulam, quae 
esiforsitan, sequitur 

Att. XII, 18, 1: quae res forsitan sit refricatura vulnus meum. 

